പിണറായി വിജയൻ്റെ മക്കളെ തട്ടിക്കൊണ്ടുപോകാൻ പദ്ധതിയിട്ടെന്ന ആരോപണം; കെ സുധാകരൻ ഇന്ന് മറുപടി നൽകും | k sudhakaran will give reply to pinarayi vijayan\nബ്രണ്ണൻ കോളേജിൽ വച്ച് ചവിട്ടി വീഴ്ത്തിയെന്ന കെ സുധാകരൻ്റെ പരാമ‍ർശം പിണറായി തള്ളിയിരുന്നു. ഇക്കാര്യത്തില് വിശദീകരണം ഉണ്ടാകും.\nThiruvananthapuram, First Published Jun 19, 2021, 6:29 AM IST\nകൊച്ചി: മുഖ്യമന്ത്രി പിണറായി വിജയൻ്റെ ആരോപണങ്ങൾക്ക് കെ സുധാകരൻ ഇന്ന് മറുപടി നൽകും. മക്കളെ തട്ടിക്കൊണ്ടു പോകാൻ കെ സുധാകരൻ ശ്രമിച്ചുവെന്ന് അദ്ദേഹത്തിൻ്റെ അടുപ്പക്കാരനായ കോൺഗ്രസ് നേതാവ് പറഞ്ഞുവെന്ന് പിണറായി ആരോപിച്ചിരുന്നു. ഇക്കാര്യത്തിലുൾപ്പെടെ വാർത്ത സമ്മേളനം വിളിച്ച് മറുപടി നൽകും എന്നാണ് സുധാകരൻ ഇന്നലെ വ്യക്തമാക്കിയത്. രാത്രി ആലുവയിലെത്തിയ സുധാകരൻ ആലുവയിലോ കൊച്ചിയിലോ ആയിരിക്കും വാർത്ത സമ്മേളനം നടത്തുക. ബ്രണ്ണൻ കോളേജിൽ വച്ച് ചവിട്ടി വീഴ്ത്തിയെന്ന കെ സുധാകരൻ്റെ പരാമ‍ർശം പിണറായി തള്ളിയിരുന്നു. ഇക്കാര്യത്തിലും വിശദീകരണം ഉണ്ടാകും.\nപക്ഷേ യഥാ‍ർത്ഥ്യത്തിൽ സംഭവിച്ചതെന്താണ്? ഞാനതിൻ്റെ കാര്യങ്ങളിലേക്കൊന്നും പോകാനാഗ്രഹിക്കുന്നൊരു ആളല്ല. പക്ഷേ തീർത്തും വസ്തുതാ വിരുദ്ധമായ കാര്യങ്ങൾ പറയുമ്പോൾ എങ്ങനെയാണ് പറയാതിരിക്കാ എന്നതാണ്. അതിനാൽ മാത്രം പറയാണ്. നേരത്തെ നിങ്ങൾ എന്നോട് ചോദിച്ചിരുന്നു. സുധാകരനെ നന്നായി അറിയാമല്ലോ, എന്താണ് അദ്ദേഹം കെപിസിസി അധ്യക്ഷനായതിനെപ്പറ്റി പറയാനുള്ളതെന്ന്. ഞാൻ അന്ന് പറഞ്ഞ മറുപടി നിങ്ങൾ ഓർക്കുന്നുണ്ടാവും. ആ പാർട്ടിയാണത് തീരുമാനിക്കേണ്ടത്. ആ പാർട്ടിക്ക് അദ്ദേഹമാണ് കെപിസിസി അധ്യക്ഷനാവേണ്ടത് എന്ന് തോന്നിയാൽ ഞാനെന്ത് പറയാനാണ്. അതെനിക്ക് സുധാകരനെ അറിയാഞ്ഞിട്ടല്ല. ഞാൻ എന്തിനാണ് വേണ്ടാത്ത കാര്യം വിളിച്ചു പറയേണ്ടത് എന്നതിനാൽ മാത്രമാണ് വേറൊന്നും പറയാഞ്ഞത്.\nകളരി പഠിച്ചിട്ടല്ല, ഞാൻ എൻ്റെ പ്രസ്ഥാനത്തിൻ്റെ ഭാഗമായിട്ടാണ് എല്ലാക്കാലത്തും ഞാൻ നിന്നത്. ബ്രണ്ണൻ കോളേജിൽ കെഎസ്യുവിന് മൃഗീയ ആധിപത്യമുള്ള കാലത്താണ് ഞാൻ അവിടെ ചെന്നത്. എന്തിനും പോന്ന ഒരു വലിയ നിര അന്നവിടെ ഉണ്ടായിരുന്നു. സുധാകരനേക്കാൾ തടിമിടുക്കുള്ളവ‍ർ അവിടെയുണ്ടായിരുന്നു. അവരുടെയൊക്കെ മുന്നിൽ കൂടിയാണ് ഞാൻ പ്രവർത്തിച്ചു വന്നത്. അതിൻ്റെയൊക്കെ ഒരുപാട് കഥയുണ്ട്. അതൊക്കെ അറിയുന്ന ഒരുപാട് പേർ ഇന്നും ജീവിച്ചിരിപ്പില്ലേ. എല്ലാർക്കും അറിയാവുന്നതല്ലേ ഇതൊക്കെ. എങ്ങനെയാണ് ഇത്രയും പൊങ്ങച്ചം പറയാൻ പറ്റുന്നത്. എന്ത് ആവശ്യത്തിനാണ് ഇതെല്ലാം പറയുന്നത്.\nരാമകൃഷ്ണൻ ഇന്ന് ജീവിച്ചിരിപ്പില്ലെങ്കിലും അദ്ദേഹത്തിൻ്റെ ഈ വാക്കുകൾ ഇപ്പോഴും രേഖയായിട്ടുണ്ട്. സുധാകരനൊപ്പം അതേ കളരിയിൽ പയറ്റിയ ഇപ്പോഴും ജീവിച്ചിരിക്കുന്ന മമ്പറം ദിവാകരൻ. ദിവാകരൻ ആരാണെന്ന് എല്ലാവ‍ർക്കും അറിയാം. അദ്ദേഹം ഒരു അഭിമുഖത്തിൽ പറഞ്ഞു - ഡിസിസി അംഗം പുഷ്പരാജിൻ്റെ കാൽ ഗുണ്ടകളെ വച്ചു തല്ലിയൊടിച്ചതടക്കം ഒരുപാട് സംഭവങ്ങളുണ്ട്. എൻ്റെ പക്കലുള്ള ഫോട്ടോയും തെളിവും പുറത്തു വിട്ടാൽ കേരളത്തിലെ ഒരു കോൺഗ്രസ് പ്രവർത്തകനും സുധാകരനെ കെപിസിസി അധ്യക്ഷനാക്കണമെന്ന് പറിയില്ല. തലശ്ശേരി ഇന്ദിരാഗാന്ധി ആശുപത്രിയിൽ വച്ച് എന്നെ കൊല്ലാനും ശ്രമം നടന്നു. ഡിസിസി ഓഫീസിനായി പിരിച്ച കോടികൾ എവിടെ. കെ.കരുണാകരൻ സ്മാരക ട്രസ്റ്റിൻ്റെ പേരിൽ ചിറയ്ക്കൽ രാജാസ് സ്കൂൾ വാങ്ങാനും പിരിച്ചെടുത്ത കോടികളെവിടെ. കണ്ണൂരിൽ ഡിസിസി ആസ്ഥാനം പുതുക്കി പണിയാൻ പൊളിച്ചിട്ട് ഒൻപത് വ‍ർഷമായി. എത്ര പിരിച്ചിട്ടും പണി തുടങ്ങുന്നില്ല. ഇനിയും 30 ലക്ഷം വേണമെന്നാണ് പറയുന്നത്. അപ്പോൾ ഇത്രകാലം പിരിച്ച തുകയെവിടെ? ചിറയ്ക്കൽ സ്കൂൾ വാങ്ങാൻ സുധാകരൻ്റെ നേതൃത്വത്തിൽ ഗൾഫിൽ നിന്നടക്കം പിരിച്ചത് മുപ്പത് കോടിയാണ് എന്നാൽ സ്കൂൾ വാങ്ങിയതുമില്ല.\nLast Updated Jun 19, 2021, 12:20 PM IST


മറഡോണ, കഫു, എഫന്‍ബര്‍ഗ്, ഡെല്‍ബോസ്‌ക്; ലോക കപ്പ് മോഷ്ടിച്ചത് ഇവരില് ആര്? - Samakalika Malayalam\nമറഡോണ, കഫു, എഫന്‍ബര്‍ഗ്, ഡെല്‍ബോസ്‌ക്; ലോക കപ്പ് മോഷ്ടിച്ചത് ഇവരില് ആര്?\nBy സമകാലിക മലയാളം ഡെസ്‌ക് | Published: 04th June 2018 02:58 PM |\nക്രൈം ത്രില്ലറിനെ വെല്ലുന്ന മാസ്റ്റര് പ്ലാനുമായി അവരെത്തി. വിശ്വവിഖ്യാതമായ ലോക കപ്പ് മോഷ്ടിക്കാന്, ഫുട്‌ബോള് ലോകം കണ്ട നാല് ഇതിഹാസങ്ങള്...കഥാന്ത്യം ലോക കിരീടം അപ്രത്യക്ഷമായി. തന്ത്രങ്ങള് കാലുകളില് ഒളിപ്പിച്ച് കളിക്കളം വാണ നാല് പേരില് ആരാകും ലോക കിരീടം മോഷ്ടിച്ചത്?\nഞങ്ങള് ബ്രസീലാണ്, ആ കപ്പ് ഞങ്ങളുടേതാണെന്ന് പറഞ്ഞ് കഫു. ദൈവത്തിന്റെ കൈ ഇവിടെയുണ്ടെന്ന് ഓര്‍മിപ്പിച്ച് മറഡോണ. കളിക്കളത്തിലിറങ്ങി ഏവര്‍ക്കും മുന്‍പേ പണി തുടങ്ങ ജര്‍മ്മനിയുടെ സ്റ്റീഫന് എഫന്‍ബര്‍ഗ്. തന്ത്രങ്ങളുടെ നിഗൂഡതയുമായി സ്‌പെയിനിന്റെ വിന്‍സന്റ് ഡെല്‍ബോസ്‌ക്...മോഷ്ടിക്കാനെത്തിയ നാല് പേരും ലോക കിരീടത്തില് വര്‍ഷങ്ങള്‍ക്ക് മുന്‍പേ മുത്തമിട്ടവര്.\nലോക കപ്പിന്റെ ആവേശപ്പോരിലേക്ക് ലോകം എത്തി നില്‍ക്കുമ്പോള് ഫുട്‌ബോളിന് എന്നും ആവേശമായിരുന്ന നാല് പേരെ ഒരുമിച്ചു കള്ളന്മാരാക്കുകയാണ് ബെറ്റിങ് കമ്പനിയായ ബിവിന്. മറഡോണ, ബഫു, ഡെല്‍ബോസ്‌ക്, എഫന്‍ബര്‍ഗ് എന്നിവരില് ആരായിരിക്കും ലോക കപ്പ് മോഷ്ടിച്ചിരിക്കുക എന്ന ചോദ്യവുമായിട്ടാണ് ബിവിന്നിന്റെ വീഡിയോ വരുന്നത്. റഷ്യയില് കാല്‍പന്തിന്റെ വസന്തം വിരിയുമ്പോള് ഫുട്‌ബോള് പ്രേമികളെ ആകാംക്ഷയില് നിര്‍ത്തി ബെറ്റിങ്ങിലേക്ക് ആകാര്‍ഷിക്കാനാണ് ബിവിന്നിന്റെ ശ്രമം.\nworld cup മറഡോണ ലോക കപ്പ് ലോക കിരീടം കഫു സ്റ്റീഫന് എഫന്‍ബര്‍ഗ് വിന്‍സന്റ് ഡെല്‍ബോസ്‌ക് ബിവിന് Bwin Cafu Vicente del Bosque Stefan Effenberg Diego Maradona


അലന് അന്തിയുറങ്ങുന്നു, തീവണ്ടിയുടെ വാതില്‍ക്കലും ചവിട്ടുപടിയിലും\n12 March, 2018 07:48:09 AM\nപാലക്കാട് : സ്കൂൾ വിട്ടാലുടനെ അലൻ ഓടിയെത്തുന്നത് റയിൽവേ സ്റ്റേഷനിലേക്ക്. എങ്ങോട്ടും പോകാനല്ല, ഓരോ രാത്രിയും തള്ളിനീക്കാന്. അന്തിയുറങ്ങാനുള്ള കോച്ച് തപ്പിയാണ് അലന്‍റെ യാത്ര. തീവണ്ടി കിട്ടിയാല്‍മാത്രം പോരാ, റെയില്‍വേ പോലീസോ മറ്റുള്ളവരോ കാണാതിരിക്കുകയും വേണം.\nതീവണ്ടികളിലും റെയില്‍വേ സ്റ്റേഷനിലുമാണ് ഈ ആറാം ക്ലാസുകാരന്‍റെയും അമ്മയുടെയും അന്തിയുറക്കം. എന്നാലും ദിവസവും രാവിലെ പുതുപ്പരിയാരം എം.എം. സ്‌കൂളില് പഠിക്കാനെത്തും. മിടുക്കനായി പഠിക്കും. ഭര്‍ത്താവിന്‍റെ പീഡനങ്ങളെത്തുടര്‍ന്നാണ് ആറുവര്‍ഷം മുമ്പ് എറണാകുളത്തെ വീടുവിട്ട് ഇറങ്ങിയതെന്ന് അലന്‍റെ അമ്മ പറഞ്ഞു. പാലക്കാട്ടാണ് ഇപ്പോഴെന്ന് അധികമാര്‍ക്കും അറിയില്ല. ഭര്‍ത്താവ് വീണ്ടും ഉപദ്രവിക്കാന് എത്തുമോയെന്ന് പേടിയുണ്ടെന്നും ഇവര് പറയുന്നു.\nആദ്യം പലയിടത്തും വീട്ടുജോലിചെയ്തു. ഒരു മഠത്തിലായിരുന്നു താമസം. ശാരീരികമായ ചില ബുദ്ധിമുട്ടുകള് കാരണം കാര്യമായ ജോലി ചെയ്യാനാവുന്നില്ല. മഠത്തിലാക്കിയാല് എങ്ങോട്ടെങ്കിലും പോകുമെന്ന് മകന് കരഞ്ഞുപറഞ്ഞതോടെ ചെറിയ വാടകയ്ക്ക് മുണ്ടൂരില് വീടെടുത്തു. മറ്റാരുമില്ലെന്ന് കണ്ടപ്പോള് വീടിനുനേരേ സാമൂഹികവിരുദ്ധരുടെ ശല്യമായി. ഇത് വീട്ടുകാര്‍ക്കും പ്രശ്‌നമായി. വാടകകൊടുക്കാന്‍കൂടി പറ്റാതായതോടെ വീടൊഴിവാക്കി.\nരണ്ടുമാസമായി ഒലവക്കോട് റെയില്‍വേ സ്റ്റേഷനുമുന്നില് ഭാഗ്യക്കുറി വില്പനയാണ്. റോഡരികിലെ കച്ചവടം ഒഴിപ്പിച്ചതിനാല് കുടപോലും വെയ്ക്കാനാവാതെ പൊരിവെയിലിലാണ് കച്ചവടം. വേനലായതോടെ പകല് ലോട്ടറിക്കച്ചവടം കുറഞ്ഞു. വൈകീട്ട് മകന് സ്‌കൂളില്‍നിന്നെത്തിയാല് സമീപത്തെ കടകളിലുംമറ്റും ഇരിക്കും.\nരാത്രി ഏതെങ്കിലും തീവണ്ടികളില് തൃശ്ശൂര്‍വരെയോ കോയമ്പത്തൂര്‍വരെയോ പോവും. തൃശ്ശൂരില് ചിലപ്പോള് വനിതകള്‍ക്കായുള്ള കാത്തിരിപ്പുകേന്ദ്രത്തില് ഉറങ്ങും. കോയമ്പത്തൂരില് പ്ലാറ്റ്‌ഫോമിലുറങ്ങാന് റെയില്‍വേ സംരക്ഷണസേന അനുവദിക്കില്ല.\nമകനെ മടിയില് കിടത്തിയുറക്കി ഇരുന്ന് നേരംവെളുപ്പിക്കുകയാണ് പതിവ്. രാവിലെ തിരിച്ചെത്തും. പാലക്കാട് റെയില്‍വേ സ്റ്റേഷനിലെ വിശ്രമമുറിയില് കുറച്ചുനാള് കഴിഞ്ഞു. സ്ഥിരമായതോടെ സുരക്ഷാജീവനക്കാരുടെ ശ്രദ്ധയില്‍പ്പെട്ടു. അമ്മയും അച്ഛനും തമ്മിലുള്ള പ്രശ്‌നമൊന്നും അലന് അറിയില്ല. പക്ഷേ, ഒരുകാര്യം അവന് മനസ്സിലായിത്തുടങ്ങിയിട്ടുണ്ട്, റെയില്‍വേ സ്റ്റേഷനില്‍വെച്ച് അമ്മ തന്നെ കുളിപ്പിച്ച് ഒരുക്കി സ്‌കൂളിലേക്ക് വിടുന്നത് മറ്റൊരിടം ഇല്ലാത്തതുകൊണ്ടാണെന്ന്.\nസ്‌കൂളിലെ കാര്യങ്ങളും ഭക്ഷണവും യൂണിഫോമും യാത്രയുമെല്ലാം സ്‌കൂള് അധികൃതരാണ് നോക്കുന്നത്. വൈകീട്ടത്തേക്കുള്ള ഭക്ഷണം കൊടുത്തുവിടുന്നുണ്ടെന്നും സ്‌കൂള് പ്രധാനാധ്യാപിക സി.ആര്. പ്രീത പറഞ്ഞു.


പാലിയേക്കര ടോള്‍പ്ലാസയില് വീണ്ടും കൊളള | Newsthen l The news interactive\nHome/NEWS/പാലിയേക്കര ടോള്‍പ്ലാസയില് വീണ്ടും കൊളള\nപാലിയേക്കര ടോള്‍പ്ലാസയില് വീണ്ടും കൊളള\nടോള്‍പ്ലാസകളില് ഫാസ്ടാഗ് നിലവില് വന്ന സാഹചര്യത്തിലും പാലിയേക്കര ടോള്‍പ്ലാസയില് അധികൃതരുടെ കൊളള വര്‍ധിക്കുന്നു. ഇത്തവണ കാര് യാത്രക്കാരിയില് നിന്നു ബലമായി 150 രൂപയും ഫാസ്ടാഗ് കാര്‍ഡില് നിന്ന് 75 രൂപയും പിരിച്ചെടുക്കുകയായിരുന്നു. കണ്ണൂരില് നിന്ന് കോട്ടയത്തേക്കു യാത്ര ചെയ്ത യുവതിക്കാണു ദുരനുഭവം ഉണ്ടായത്. ഫാസ്ടാഗ് എടുത്തവര് ഒരിടത്തേക്ക് 75 രൂപ മാത്രം നല്‍കിയാല് മതിയെന്നിരിക്കെയാണ് ഇത്തരത്തില് വാങ്ങിയ 225 രൂപ ഈടാക്കിയത്. സംഭവത്തില് യാത്രക്കാരി പരാതി നല്‍കി.\nവൈകിട്ട് 5.15നു ടോള് പ്ലാസയിലെത്തിയ യുവതി തിരക്കില്ലാഞ്ഞതിനാല് ഒരു വശത്തെ ട്രാക്കിലൂടെയാണ് കയറിയത്. എന്നാല് ഫാസ്ടാഗ് ഉണ്ടെന്നു പറഞ്ഞിട്ടും പിഴയടക്കം 150 രൂപ അടപ്പിച്ചു. ഇതിനു രസീതും നല്‍കി. ടോള് പ്ലാസ കടന്നു കാര് നീങ്ങിയപ്പോള് ഫാസ്ടാഗില് നിന്ന് 75 രൂപ പിന്‍വലിച്ചതായുള്ള സന്ദേശവും മൊബൈലില് ലഭിക്കുകയായിരുന്നു.\nഅതേസമയം, കഴിഞ്ഞ ദിവസം സമാന സംഭവം അരങ്ങേറിയിരുന്നു. ഫാസ്ടാഗില് 2900 രൂപ ബാക്കിയുണ്ടായിരുന്ന തൃശൂര് സ്വദേശിയോട് 150 രൂപ പിഴ സഹിതം അടയ്ക്കാന് അധികൃതര് നിര്‍ദേശിക്കുകയായിരുന്നു. ഇതിനു വഴങ്ങാതെ വന്നപ്പോള് ലൈസന്‍സ് ബലമായി പിടിച്ചെടുത്തു. തുടര്‍ന്ന് പോലീസ് എത്തിയാണ് സംഭവം ഒത്തുതീര്‍പ്പാക്കിയത്.\nഫാസ്ടാഗ് ഇല്ലാത്ത വാഹനങ്ങള്‍ക്ക് ഇരട്ടി തുകയാണ് ഇനി ടോള് നല്‍കേണ്ടത്. കഴിഞ്ഞ ഡിസംബര് ഒന്നു മുതല് ഫാസ്ടാഗ് നിര്‍ബന്ധമാക്കുമെന്ന് കേന്ദ്രം അറിയിച്ചെങ്കിലും പിന്നീട് ജനുവരി ഒന്നു മുതല് എന്നാക്കുകയായിരുന്നു പിന്നീടത് ഫെബ്രുവരി 15ലേക്ക് നീട്ടി. മൂന്നു തവണയായി നീട്ടിനല്‍കി ഇളവാണ് അതോടെ അവസാനിച്ചത്. ടോള്‍പ്ലാസയില് ജീവനക്കാരന് പണം നല്‍കാതെ ഓട്ടോമാറ്റിക്കായി അക്കൗണ്ടില്‍നിന്ന് പണം നല്‍കുന്ന സംവിധാനമാണ് ഫാസ്ടാഗ്. റേഡിയോ ഫ്രീക്വന്‍സി ഐഡന്റി ഫിക്കേഷന് സാങ്കേതികവിദ്യയാണ് ഫാസ്ടാഗില് ഉപയോഗിച്ചിരിക്കുന്നത്. ഇതിനായി വാഹനങ്ങളുടെ വിന്‍ഡ് സ്‌ക്രീന് ഇലക്ട്രോണിക് ചിപ്പ് അടങ്ങിയ ടാഗ് മുന്‍കൂട്ടി പതിപ്പിക്കണം.\nആര്‍എഫ്‌ഐഡി റീഡര് വഴി വാഹനങ്ങളില് പതിച്ചിരിക്കുന്ന ഫാസ്ടാഗിനെ നിര്‍ണയിച്ച് അക്കൗണ്ടിലൂടെ ഡിജിറ്റല് പണമിടപാട് നടത്തുകയാണ് ഇതിലൂടെ ചെയ്യുന്നത്. ഇതിനായി ഫാസ്ടാഗ് അക്കൗണ്ടില് മുന്‍കൂട്ടി പണം നിക്ഷേപിക്കണം. സമയ ലാഭം,ഇന്ധന ലാഭം , കടലാസ് രഹിത പേയ്‌മെന്റ് എന്നിവ ഇത് വഴി ലഭ്യമാകുന്നു. രാജ്യത്തെ ഏത് ടോള്‍പ്ലാസകളിലും ടോള് പിരിവിന് ഉപയോഗിക്കാവുന്ന ഏകീകൃത സംവിധാനമാണ് ഫാസ്ടാഗിലൂടെ ദേശീയപാത അതോറിറ്റി നടപ്പിലാക്കുന്നത്.\nടോള് നല്‍കുന്നതിനായി വാഹനങ്ങളുടെ കാത്തുനില്‍പ്പ് ഒഴിവാക്കാമെന്നുള്ളതാണ് ഇവയുടെ പ്രധാന നേട്ടം. അതായത് ഇപ്പോള് ഒരു വാഹനത്തിന് ടോള്‍ബൂത്ത് മറികടക്കാന് 15 സെക്കന്‍ഡാണ് ദേശീയപാത അതോറിറ്റി നിര്‍ദേശിക്കുന്ന സമയം. പലപ്പോഴും ഇത് ദീര്‍ഘിക്കാറുമുണ്ട്. ഫാസ്ടാഗില് ഇത് മൂന്ന് സെക്കന്‍ഡ് സമയമായി ചുരുങ്ങുന്നു.\nരാജ്യത്തെ എല്ലാ ടോള്‍പ്ലാസകളിലും ഉപയോഗിക്കാവുന്ന വാഹനങ്ങളില് പതിപ്പിക്കുന്ന ഫാസ് ടാഗ് ടോള്‍പ്ലാസകളില്‍നിന്നും മുന്‍നിര ബാങ്കുകളില്‍നിന്നും ചെറിയ തുക നല്‍കി വാങ്ങാന് സാധിക്കും. ഇതിന്റെ ഭാഗമായി അഞ്ചുവര്‍ഷം കാലാവധിയുള്ള ഫാസ്റ്റ്ടാഗ് അക്കൗണ്ട് ലഭിക്കും.100 രൂപ മുതല് ഒരു ലക്ഷം വരെ ഈ അക്കൗണ്ടില് നിക്ഷേപിക്കാം. ഓണ്‍ലൈന് ബാങ്കിങ് വഴിയും ഡെബിറ്റ്, ക്രെഡിറ്റ് കാര്‍ഡുകള് വഴിയും അക്കൗണ്ടിലേക്ക് പണമടയ്ക്കാം. കാര്‍ഡ് ആക്ടിവേഷന് ചാര്‍ജ് 100 രൂപ ആദ്യ മിനിമം ഗഡു, 200 രൂപ റീഫണ്ടബിള് ഡെപ്പോസിറ്റ് എന്നിങ്ങനെ 500 രൂപ ആദ്യമടയ്ക്കണം. പിന്നീട് യാത്രയ്ക്കനുസരിച്ച് തുകയടയ്ക്കാം. നിലവിലോടുന്ന വാഹനങ്ങളില് 80 ശതമാനത്തോളം ഫാസ്ടാഗിലേക്കു മാറിക്കഴിഞ്ഞതായാണ് ഡിസംബര് 31 വരെയുള്ള കണക്ക്.\nജെസ്ന മരിയ ജയിംസ് തിരോധാനക്കേസ് സിബിഐ യ്ക്ക്\nആർ എസ് എസ് പ്രവർത്തകന്റെ കൊലപാതകത്തിൽ പ്രതിഷേധിച്ച് വ്യാഴാഴ്ച ആലപ്പുഴയിൽ ബിജെപി ഹർത്താൽ\nറോഡുകൾക്കൊപ്പം സൈക്കിൾ സവാരിക്ക് പ്രത്യേക ട്രാക്കുകൾ ഒരുക്കും -മുഖ്യമന്ത്രി\nസ്വകാര്യവൽക്കരണത്തിന് ആഹ്വാനവുമായി നരേന്ദ്രമോഡി\nരാഹുല് ഗാന്ധിക്കെതിരെ ബിജെപിയും സിപിഎമ്മും ചേര്‍ന്നുള്ള സംഘടിത നീക്കം:മുല്ലപ്പള്ളി\nആർഎസ്എസ് പ്രവർത്തകൻ കൊല്ലപ്പെട്ടു\n” സുനാമി ” ടീസര് റിലീസ്


maoist leader azad killedആസാദ്\nഒക്ടോബറിലെ ഇന്ത്യാ-ആസ്‌ട്രേലിയ പരമ്പര മാറ്റിവയ്ക്കണം: കല്‍മാഡി\nFriday 2nd July 2010 1:33pm\nആദിലാബാദ്: കമ്യൂണിസ്റ്റ് പാര്‍ട്ടി ഓഫ് ഇന്ത്യ മാവോയിസ്റ്റ് നേതൃനിരയിലെ രണ്ടാമനും പാര്‍ട്ടി കേന്ദ്ര കമ്മിറ്റി അംഗവുമായ ചെറുകുറി രാജ്കുമാര് എന്ന ആസാദ് കൊല്ലപ്പെട്ടതായി റിപ്പോര്‍ട്ട്. ആന്ധ്രപ്രദേശിലെ ആദിലാബാദില് പോലീസുമായുണ്ടായ ഏറ്റുമുട്ടലില് ആസാദ് കൊല്ലപ്പെട്ടുവെന്നാണ് റിപ്പോര്‍ട്ട്. \nആദിലാബാദ് ജില്ലാ പോലീസ് സൂപ്രണ്ട് പി പ്രമോദ് കുമാറാണ് ഇക്കാര്യം സ്ഥിരീകരിച്ചത്. ജോഗാപൂര് വനപ്രദേശത്ത് വെള്ളിയാഴ്ച പുലര്‍ച്ചെയാണ് ഏറ്റുമുട്ടല് നടന്നത്.\n‘ കൊല്ലപ്പെട്ട ഒരാള് ആസാദ് ആണെന്ന് വ്യക്തമായിട്ടുണ്ട്. മറ്റൊരാളെ തിരിച്ചറിയാനായിട്ടില്ല’- പോലീസ് വ്യക്തമാക്കി. എ കെ 47 തോക്കും9എം എം പിസ്റ്റളും രണ്ട് ബാഗുകളും ഇവരില് നിന്ന് കണ്ടെടുത്തിട്ടുണ്ട്. രാത്രി ഒരു മണിക്കും മൂന്നു മണിക്കുമിടയിലാണ് ഏറ്റുമുട്ടല് നടന്നതെന്നാണ് റിപ്പോര്‍ട്ട്.\nവാറങ്കല് എഞ്ചിനീയറിങ് കോളജില് നിന്ന് എം ടെക് ബിരുദം നേടിയ ഇവര് രണ്ടര പതിറ്റാണ്ടായി മാവോവാദി പ്രസ്ഥാനത്തില് പ്രവര്‍ത്തിച്ചു വരികയാണ്. 2005 ഓഗസ്റ്റ് 15ന് മെഹ്ബൂബാ നഗറില് കോണ്‍ഗ്രസ് നേതാവ് സി നര്‍സി റെഡിയെയും മറ്റ് 10 പേരെയും വധിച്ചതിന്റെ മുഖ്യ സൂത്രധാരന് ആസാദാണെന്നാണ് പോലീസ് പറയുന്നത്. അടിയന്തരാവസ്ഥക്കാലത്ത് റെഡ് റാഡിക്കല് സ്റ്റുഡന്‍സ് മൂവ്‌മെന്റില് ആസാദ് പ്രവര്‍ത്തിച്ചിരുന്നു.


Faisal Kannathumpara ബഡായീസ്....: August 2010\nപാത്തുമ്മയുടെ വയറ് വലുതായി വന്നു.\nഅമ്മായിയമ്മ ഫ്രിഡ്ജും രാജധാനി കട്ടിലും കൊണ്ടിടാനുള്ള സ്ഥലമൊരുക്കി.\nപള്ള കാണാന് പാത്തുമ്മയുടെ സ്വന്തം വീട്ടില് നിന്ന് പ്രതീക്ഷിച്ചതിലും കൂടുതല് ആളുകള് വന്നു. ബിരിയാണി തിന്നു വയറു വലുതാക്കി പാത്തുമ്മയുടെ പള്ള കണ്ടു കയ്യും വീശി അവര് പോയി.ഫ്രിട്ജിനും കട്ടിലിനും ഒരുക്കിയ സ്ഥലം അപ്പോഴും ശൂന്യമായി കിടന്നു.\nഅക്കിടി മനസ്സിലായ അമ്മായിയമ്മ പാത്തുമ്മയോട് പറഞ്ഞു,\n"ഇത്തരം മാമൂലിനെതിരെ ശബ്ദിക്കാന് പണ്ഡിതന്മാര്‍ക്കെന്താ നാക്കില്ലേ?"\nഫൈസല് കണ്ണത്തുംപറ (ചന്ദ്രിക ആഴ്ചപ്പതിപ്പ് )\nPosted by AkbarVazhakkad at Friday, August 20, 2010\nബഷീറിന്‍റെ നോവല് വായിച്ചു ഹരം കയറിയ പാത്തുമ്മ ഒരു ആടിനെ വാങ്ങി.\nഅജസുന്ദരിയുടെ മേനിയഴകു നോക്കി പാത്തുമ്മ മോഹങ്ങള് നെയ്തു.\n" ആട് പെറട്ടെ, പാലൊഴിച്ച ചായ കുടിക്കണം, പാലുവിറ്റ് കാതില് പുതിയ മോഡല് കമ്മല് വാങ്ങണം, വളയും മാലയും പുതുക്കിപ്പണിയണം, മുന്നിലെ പഴയ വാതിലിനു പകരം കടഞ്ഞ വാതില് ഫിറ്റാക്കണം....."\nപാത്തുമ്മ ആടിനു പുല്ലുകൊടുത്തു, കഞ്ഞി വെള്ളവും പഴത്തൊലിയും പ്ലാവിലയും കൊടുത്തു, കടലാസും പുസ്തകവും പുതപ്പും കൊടുത്തു.\nപക്ഷെ, ആട് തിന്നില്ല-- കമ്പോളത്തിന് നേരെ തിരിഞ്ഞു ആട് അലറി കൊണ്ടേയിരുന്നു.\nകാലിത്തീറ്റേ .....കാലിത്തീറ്റേ ..... "\nഅപ്പോള് പാത്തുമ്മ ആടിനോട് ചോദിച്ചു.\n"ഗാട്ട് കരാറില് നീയ്യും ഒപ്പിട്ടിരുന്നോ -- ന്‍റെ ആടെ-?!"\nഫൈസല് കണ്ണത്തുംപാറ.(ചന്ദ്രിക ആഴ്ച്ചപ്പതിപ്പ് )\nരാത്രിയുടെ കറുപ്പില് പാത്തുമ്മയെ തുറിച്ച് നോക്കി കൂമന് അമര്‍ത്തി മൂളി.\nഉള്ളം നടുങ്ങിയ പാത്തുമ്മ വാതില് പടിയില് ചിരവ കുനിച്ചു വച്ചു.\nചൂലെടുത്ത് ചാരി വച്ചു.മുറം എടുത്ത് കമഴ്ത്തി.അമ്മിക്കുട്ടിയെ അമ്മിയുടെ അടുത്തെത്തിച്ചു.\n" ഒഴിഞ്ഞു പോട്ടെ ദുഃശകുനം...."\nനീലാകാശം.  സൂര്യന്‍റെ ചെമന്ന രശ്മികള് കോലായിലേക്ക് ചെരിഞ്ഞു വീഴുന്നു. അപ്പോള് പുഞ്ചിരി തൂകുന്ന മുഖവുമായി പടിവാതില്‍ക്കല് നില്‍ക്കുന്നു,സ്വര്‍ണ്ണബിസ്കറ്റുമായി കടല് താണ്ടി വന്ന പുതുമാരന്....\nനിനച്ചിരിക്കാതെ പാത്തുമ്മയുടെ മനസ്സില് സന്തോഷത്തിന്‍റെ കുളിര്‍ക്കാറ്റ് വീശി.\nപുതപ്പിനുള്ളില് ചൂടുപുകഞ്ഞ അന്നു രാത്രിയിലും കൂമന് നീട്ടി മൂളി. അപ്പോള് പാത്തുമ്മ പറഞ്ഞു.\n" കളിയാക്കാതെ പോ.... കൂമാ..."\nഫൈസല് കണ്ണത്തുംപാറ: (ചന്ദ്രിക ആഴ്ചപ്പതിപ്പ് )\nചുമടുമായി നടന്ന്‍അയാള് ഒരു വിചന സ്ഥലത്തെത്തി.\nമുന്നില് നീണ്ടുകിടക്കുന്ന ഭൂമി. ചുമട് നിലത്തിട്ട് അയാള് മുകളിലേക്ക്നോക്കി.\nതന്‍റെ തലയില് നിന്ന് തുടങ്ങി മുകളിലേക്ക് അനന്തമായി വ്യാപിച്ച ഒരു വലിയ\nചുമടായി എന്റെ തലയില്......\nഞാന് ഒരു വലിയ ചുമട്ടുകാരന് തന്നെ !!!\nഅയാള് ഗര്‍വോടെ അമര്‍ത്തിച്ചിരിച്ചു.\nപിന്നെ എല്ലാം പെട്ടെന്നായിരുന്നു.ഒരു മിന്നല് പിണരും ഇടി നാദവും.\nമുറിച്ചിട്ട മരം കണക്കെ അയാള് മറിഞ്ഞു വീണു. ഭൂമി അപ്പോഴും വളരെ സൗമ്യമായി ആ ചുമടു താങ്ങി.\nപിന്നെ അയാള് ആരുടെയൊക്കെയോ തലയിലെ ചുമടായി സ്മശാനത്തിലേക്ക് നീങ്ങി.\nഫൈസല് കണ്ണത്തും പാറ: (പ്രബോധനം വാരിക. 2002,ജൂലൈ 22)\nPosted by AkbarVazhakkad at Tuesday, August 17, 2010\nടീച്ചര് ആണ് കുട്ടിയോട് ചോദിച്ചു,"പഠിച്ചു ബിരുദങ്ങള് നേടിയിട്ടും ജോലിയൊന്നും\nകിട്ടതായാല് താന് എന്തു ചെയ്യും? "\n"നൂറു പവനും നൂറായിരം രൂപയും വാങ്ങി ഞാനൊരു പെണ്ണുകെട്ടും.\nആ പണം കൊണ്ട് അടിച്ചു പൊളിച്ചു ജീവിക്കും ".\nഅപ്പോള് നീയ്യോ?,- ടീച്ചര് പെണ്‍കിട്ടിയോട് ചോദിച്ചു.\n"ഡോക്ടര്‍ക്ക് കാശ്കൊടുത്ത് ഞാന് പ്രസവിക്കുന്നത് എല്ലാം ആണ്‍കുട്ടികളാണെന്ന് തീര്‍ച്ചപ്പെടുത്തും. പണവും സ്വര്‍ണവും വീട്ടിലെത്തിക്കാന് അതുമതിയല്ലോ?"\nഫൈസല് കണ്ണത്തുംപാറ: (പ്രബോധനം വരിക.2002 ജൂലൈ,12)\nകുശവന് എനിക്കൊരു മണ്‍ചട്ടി തന്നു.\nകളിമണ് കുഴച്ച് ഭംഗിയായി രൂപപ്പെടുത്തിയ, ചൂളയില് ചുട്ടെടുത്ത , മുട്ടിയാല് മുഴങ്ങുന്ന പുത്തന് ചട്ടി. ആ ചട്ടിയില് ഞാന് കഞ്ഞി വച്ചു. ആറി തുടങ്ങിയപ്പോള് ഞാന് അതു മുക്കിക്കുടിച്ചു. വയറു നിറഞ്ഞു വീര്‍ത്തിട്ടും കഞ്ഞി മുഴുവന് തീര്‍ന്നിട്ടും മതിവന്നില്ല.\nപുത്തന് ചട്ടിയില് നിന്നും കഞ്ഞിയിലേക്ക് അലിഞ്ഞ് ചേര്‍ന്ന മണ്ണിന് ചുവ കഞ്ഞിക്ക് ഏതോ അനിര്‍വചനീയമായ രുചി നല്‍കിയിരുന്നു. ആ രുചി വായില് നിന്നും നേരിട്ട് ആത്മാവിലേക്കാണ് സഞ്ചരിക്കുന്നതെന്ന് എനിക്ക് തോന്നി.\nമണ് ചുവരില് വെള്ളമൊഴിച് മണക്കുമ്പോഴും പുത്തന് മഴ വീണു മണ്ണുരുണ്ട് തുള്ളിചാടുമ്പോഴും ഇതേ രുചി സുഗന്ധമായി എന്നുടെ ആത്മാവിനെ പുളകം കൊള്ളിക്കുന്നതും ഞാനോര്‍ത്തു.\n'' എത്ര രുചിച്ചിട്ടും മതിവരാതെ.....\nഎത്ര മണത്തിട്ടും കൊതിതീരാതെ...''\nഏതോ ആത്മബന്ധത്തിന്‍റെ പൂര്‍വ്വകാല സ്മരണകള് അവയില് ഒളിഞ്ഞിരിക്കുന്നതായി എനിക്ക് തോന്നി. ആ സ്മരണകളുടെ ഉറവിടം തേടി ഞാനലഞ്ഞു. ആ അലച്ചിലിനിടെ ഞാന് കണ്ടു,\n''മുട്ടിയാല് മുഴങ്ങുന്ന മണ്ണില് നിന്നും ഞാന് മനുഷ്യനെ സൃഷ്ട്ടിച്ചു\nഎന്ന വേദ വാക്യം''.\nഫൈസല് കണ്ണത്തുംപാറ (പ്രബോധനം വാരിക. 2002 ജൂലൈ ,12)


P. O. C ബൈബിള്, പഴയ നിയമം, ജെറെമിയ, അദ്ധ്യായം 32 | Thiruvachanam | Malayalam Bible\nHome >> P. O. C ബൈബിള് >> പഴയ നിയമം >> ജെറെമിയ >> അദ്ധ്യായം 32\n1 : യൂദാരാജാവായ സെദെക്കിയായുടെ ഭരണത്തിന്റെ പത്താംവര്‍ഷം - നബുക്കദ് നേസറിന്റെ വാഴ്ചയുടെ പതിനെട്ടാം വര്‍ഷം - കര്‍ത്താവില്‍നിന്നു ജറെമിയായ്ക്ക് അരുളപ്പാടുണ്ടായി.\n2 : അക്കാലത്ത് ബാബിലോണ്‍സൈന്യം ജറുസലെമിനെ ഉപരോധിക്കുകയായിരുന്നു. അന്നു ജറെമിയാപ്രവാചകന് യൂദാരാജാവിന്റെ കൊട്ടാരത്തോടനുബന്ധിച്ചുള്ള കാരാഗൃഹത്തിലായിരുന്നു.\n3 : അവനെ കാരാഗൃഹത്തിലടയ്ക്കുമ്പോള് യൂദാരാജാവായ സെദെക്കിയാ ഇപ്രകാരം ചോദിച്ചു: ഈ നഗരത്തെ ഞാന് ബാബിലോണ് രാജാവിന്റെ കൈകളില് ഏല്‍പിക്കും; അവന് അതു കീഴടക്കുകയും ചെയ്യും.\n4 : കല്‍ദായരുടെ കൈയില്‍നിന്നു യൂദാരാജാവായ സെദെക്കിയാ രക്ഷപ്പെടുകയില്ല; ബാബിലോണ്‍രാജാവിന്റെ കൈകളില് അകപ്പെടുകതന്നെ ചെയ്യും; അവനെ നേരില്‍കാണുകയും സംസാരിക്കുകയും ചെയ്യും.\n5 : അവന് സെദെക്കിയായെ ബാബിലോണിലേക്കു കൊണ്ടുപോകും. ഞാന് അവനെ സന്ദര്‍ശിക്കുന്നതുവരെ അവന് അവിടെ ആയിരിക്കും - നിങ്ങള് കല്‍ദായരോടുയുദ്ധം ചെയ്താലും വിജയിക്കുകയില്ല എന്നു കര്‍ത്താവ് അരുളിച്ചെയ്യുന്നു എന്ന് നീ എന്തിനു പ്രവചിച്ചു?\n6 : ജറെമിയാ പറഞ്ഞു, കര്‍ത്താവ് എന്നോട് അരുളിച്ചെയ്തു:\n7 : നിന്റെ പിതൃസഹോദരനായ ഷല്ലൂമിന്റെ പുത്രന് ഹനാമേല്, അനാത്തോത്തിലുള്ള എന്റെ സ്ഥലം വാങ്ങുക, അതു വാങ്ങാനുള്ള അവകാശം നിന്‍േറതാണ് എന്നു നിന്നോടു വന്നുപറയും.\n8 : കര്‍ത്താവ് അരുളിച്ചെയ്തതുപോലെ എന്റെ പിതൃസഹോദരപുത്രന് ഹനാമേല് കാരാഗൃഹത്തില് എന്റെ അടുക്കല്‍വന്നു. ബഞ്ചമിന്റെ ദേശത്തുള്ള അനാത്തോത്തിലെ എന്റെ സ്ഥലം നീ വാങ്ങുക. അതു വാങ്ങാനുള്ള അവകാശം ഏറ്റവും അടുത്ത ചാര്‍ച്ചക്കാരന് എന്ന നിലയ്ക്കു നിന്‍േറതാണ്. നീ അതു വാങ്ങണം എന്ന് എന്നോടു പറഞ്ഞു. അതു കര്‍ത്താവിന്റെ അരുളപ്പാടാണെന്ന് അപ്പോള് എനിക്കു മനസ്‌സിലായി.\n9 : അതനുസരിച്ച് എന്റെ പിതൃസഹോദര നില്‍നിന്ന് അനാത്തോത്തിലുള്ള സ്ഥലം ഞാന് വാങ്ങി. അതിന്റെ വില പതിനേഴു ഷെക്കല് വെള്ളി ഞാന് തൂക്കിക്കൊടുത്തു.\n10 : ആധാരം എഴുതി മുദ്രവച്ചു. സാക്ഷി ഒപ്പുവച്ച ശേഷം വില തുലാസില്‍വച്ചു തൂക്കി അവനു കൊടുത്തു.\n11 : അങ്ങനെ നിയമവും നാട്ടുനടപ്പുമനുസരിച്ചു മുദ്രവച്ച ആധാരവും അതിന്റെ പകര്‍പ്പും ഞാന് വാങ്ങി.\n12 : എന്റെ പിതൃസഹോദരപുത്രനായ ഹനാമേലിന്റെയും ആധാരത്തില് ഒപ്പുവച്ചവരുടെയും കാരാഗൃഹത്തിന്റെ നടുമുറ്റത്തു സന്നിഹിതരായിരുന്ന എല്ലാ യഹൂദരുടെയും സാന്നിധ്യത്തില് മഹ്‌സേയായുടെ പുത്രനായ നേരിയായുടെ മകന് ബാറൂക്കിന്റെ കൈയില് ഞാന് ആധാരം കൊടുത്തു.\n13 : അവരുടെ സാന്നിധ്യത്തില് ഞാന് ബാറൂക്കിനോടു പറഞ്ഞു:\n14 : ഇസ്രായേലിന്റെ ദൈവമായ കര്‍ത്താവ് അരുളിച്ചെയ്യുന്നു: മുദ്രവച്ച ആധാരവും അതിന്റെ പകര്‍പ്പും ഏറിയകാലം ഭദ്രമായിരിക്കേണ്ടതിന് ഒരു മണ്‍ഭരണിയില് സൂക്ഷിക്കുക.\n15 : ഈ ദേശത്തു വീടുകളും വയലുകളും മുന്തിരിത്തോട്ടങ്ങളും ഇനിയും ക്രയവിക്രയം ചെയ്യുമെന്ന് ഇസ്രായേലിന്റെ ദൈവമായ, സൈന്യങ്ങളുടെ കര്‍ത്താവ് അരുളിച്ചെയ്യുന്നു.\n16 : ആധാരം നേരിയായുടെ മകന് ബാറൂക്കിന്റെ കൈയില് കൊടുത്തതിനുശേഷം ഞാന് കര്‍ത്താവിനോടു പ്രാര്‍ഥിച്ചു.\n17 : ദൈവമായ കര്‍ത്താവേ, അങ്ങാണ് ശക്തമായ കരംനീട്ടി ആകാശവും ഭൂമിയും സൃഷ്ടിച്ചത്.\n18 : ഒന്നും അങ്ങേയ്ക്ക് അസാധ്യമല്ല. അങ്ങ് ആയിരം തലമുറകളോടു കാരുണ്യം കാണിക്കുന്നു; എന്നാല്, പിതാക്കന്‍മാരുടെ അകൃത്യത്തിനു മക്കളോടു പകരംവീട്ടുകയും ചെയ്യുന്നു. ശക്തനും പ്രതാപവാനുമായ ദൈവമേ, അങ്ങയുടെ നാമം സൈന്യങ്ങളുടെ കര്‍ത്താവ് എന്നാണല്ലോ.\n19 : അങ്ങ് ആലോചനയില് വലിയവനും പ്രവൃത്തിയില് ബല വാനുമാണ്. ഓരോരുത്തര്‍ക്കും അവനവന്റെ നടപ്പിനും ചെയ്തികള്‍ക്കും അനുസൃതമായ പ്രതിഫലം നല്‍കുന്നതിന് അങ്ങയുടെ ദൃഷ്ടി മനുഷ്യരുടെ മാര്‍ഗങ്ങളില് പതിഞ്ഞിരിക്കുന്നു.\n20 : ഈജിപ്തിലും ഇസ്രായേലിലും എല്ലാ ജനതകളുടെയിടയിലും ഇന്നോളം അടയാളങ്ങളും അദ്ഭുതങ്ങളും കാണിച്ച് അവിടുന്ന് പ്രസിദ്ധനായി.\n21 : അങ്ങയുടെ ജനമായ ഇസ്രായേലിനെ അടയാളങ്ങളാലും അദ്ഭുതങ്ങളാലും ഭുജബലത്താലും ഭീതിദമായ പ്രവൃത്തിയാലും ഈജിപ്തില് നിന്നു കൊണ്ടുവന്നു.\n22 : അവരുടെ പിതാക്കന്‍മാര്‍ക്കു നല്‍കുമെന്നു വാഗ്ദാനം ചെയ്ത, പാലും തേനും ഒഴുകുന്ന ഈ ദേശം, അങ്ങ് അവര്‍ക്കു കൊടുത്തു.\n23 : അവര് വന്ന് അതു കൈവശപ്പെടുത്തി. എങ്കിലും അവര് അങ്ങയുടെ വാക്കു കേള്‍ക്കുകയോ നിയമ മനുസരിക്കുകയോ ചെയ്തില്ല. അങ്ങ് ചെയ്യാന് കല്‍പിച്ചതൊന്നും അവര് ചെയ്തില്ല. അതിനാല് ഈ തിന്‍മകളെല്ലാം അവരുടെമേല് അങ്ങു വരുത്തി.\n24 : ഇതാ, നഗരം പിടിച്ചടക്കാന് കല്‍ദായര് ഉപരോധദുര്‍ഗം നിര്‍മിച്ച് ആക്രമിക്കുന്നു. വാളും ക്ഷാമവും പകര്‍ച്ചവ്യാധിയും നിമിത്തം ഈ നഗരം അവരുടെ കൈയില് ഏല്‍പിക്കപ്പെട്ടിരിക്കുന്നു. അങ്ങ് അരുളിച്ചെയ്തതെല്ലാം സംഭവിച്ചത് അങ്ങ് കാണുന്നുണ്ടല്ലോ.\n25 : കല്‍ദായരുടെ കരങ്ങളില് നഗരം ഏല്‍പിക്കപ്പെട്ടിട്ടും, സാക്ഷികളെ മുന്‍നിര്‍ത്തി നിലം വിലയ്ക്കു വാങ്ങുക എന്ന് ദൈവമായ കര്‍ത്താവേ, അവിടുന്ന് എന്നോടു കല്‍പിച്ചുവല്ലോ.\n26 : അപ്പോള് കര്‍ത്താവ് ജറെമിയായോട് അരുളിച്ചെയ്തു:\n27 : ഞാന് സകല മര്‍ത്ത്യരുടെയും ദൈവമായ കര്‍ത്താവാണ്. എനിക്ക് അസാധ്യമായി എന്തെങ്കിലുമുണ്ടോ?\n28 : കര്‍ത്താവ് അരുളിച്ചെയ്യുന്നു: ഞാന് ഈ നഗരം, കല്‍ദായരുടെ ബാബിലോണ്‍രാജാവായ നബുക്കദ്‌നേസറിന്റെ കൈയില് ഏല്‍പിക്കും, അവന് അതു കീഴടക്കും.\n29 : ഈ നഗരത്തിനെതിരേയുദ്ധം ചെയ്യുന്ന കല്‍ദായര് കടന്നുവന്ന് നഗരത്തിനു തീ വയ്ക്കും. നഗരത്തില് ഏതെല്ലാം ഭവനങ്ങളുടെ മേല്‍പ്പുര കളില്‍വച്ച് എന്നെ പ്രകോപിപ്പിക്കാനായി ബാലിനു ധൂപവും അന്യദേവന്‍മാര്‍ക്കു പാനീയബലിയും അര്‍പ്പിച്ചുവോ അവയും ഞാന് നശിപ്പിക്കും.\n30 : ഇസ്രായേല്‍മക്കളും യൂദായുടെമക്കളും ചെറുപ്പംമുതലേ എന്റെ സന്നിധിയില് തിന്‍മ മാത്രമേ പ്രവര്‍ത്തിച്ചിട്ടുള്ളു. ഇസ്രായേല്‍മക്കള് തങ്ങളുടെ കരവേലകൊണ്ട് എന്റെ കോപത്തെ വര്‍ധിപ്പിക്കുകയല്ലാതെ ഒന്നും ചെയ്തിട്ടില്ല - കര്‍ത്താവ് അരുളിച്ചെയ്യുന്നു.\n31 : പണിയപ്പെട്ട നാള്‍മുതല് ഇന്നുവരെ ഈ നഗരം എന്റെ കോപവും ക്രോധവും ജ്വലിപ്പിക്കുകയായിരുന്നു. ഇതിനെ ഞാന് എന്റെ മുന്‍പില്‍നിന്നു തുടച്ചുമാറ്റും.\n32 : ഇസ്രായേലിന്റെ സന്തതികളും യൂദായുടെ മക്കളും അവരുടെ രാജാക്കന്‍മാരും പ്രഭുക്കന്‍മാരും പുരോഹിതന്‍മാരും പ്രവാചകന്‍മാരും യൂദായിലെയും ജറുസലെമിലെയും നിവാസികളും തിന്‍മ പ്രവര്‍ത്തിച്ച് എന്നെ ക്രുദ്ധനാക്കി.\n33 : അവര് മുഖമല്ല പുറമത്രേ എന്റെ നേരേ തിരിച്ചത്. ഞാന് നിരന്തരം ഉപദേശിച്ചെങ്കിലും അതു കേള്‍ക്കാന് അവര് തയ്യാറായില്ല.\n34 : എന്റെ നാമം വഹിക്കുന്ന ആലയം അശുദ്ധമാക്കാന് അവര് അതില് വിഗ്രഹങ്ങള് സ്ഥാപിച്ചു.\n35 : അവര് തങ്ങളുടെ പുത്രന്‍മാരെയും പുത്രിമാരെയും മോളെക്കിന് അഗ്‌നിയില് ആഹുതിചെയ്യാന് ബന്‍ഹിന്നോം താഴ്‌വരയില് ബാലിന്റെ പൂജാഗിരികള് നിര്‍മിച്ചു. ഇതു ഞാന് അവരോടു കല്‍പിച്ചതല്ല. ഈ മ്ലേച്ഛപ്രവൃത്തി വഴി യൂദായെക്കൊണ്ടു പാപം ചെയ്യിക്കണമെന്ന ചിന്ത എന്റെ മനസ്‌സില് ഉദിച്ചതുപോലും ഇല്ല.\n36 : യുദ്ധം, ക്ഷാമം, പകര്‍ച്ചവ്യാധി എന്നിവയാല് ബാബിലോണ് രാജാവിന്റെ കൈയില് ഏല്‍പിക്കപ്പെടും എന്നു നിങ്ങള് പറഞ്ഞഈ നഗരത്തെക്കുറിച്ച് ഇസ്രായേലിന്റെ ദൈവമായ കര്‍ത്താവ് അരുളിച്ചെയ്യുന്നു:\n37 : ഞാന് ഉഗ്രകോപത്താല് അവരെ ചിതറിച്ച ദേശങ്ങളില്‍നിന്നെല്ലാം അവരെ ഒരുമിച്ചു കൂട്ടിക്കൊണ്ടുവരും. ഞാന് അവരെ സുരക്ഷിതരാക്കും.\n38 : അവര് എന്റെ ജനവും ഞാന് അവരുടെ ദൈവവുമായിരിക്കും.\n39 : അവര്‍ക്കും അവരുടെകാലശേഷം അവരുടെ സന്തതികള്‍ക്കും നന്‍മ വരുത്തുന്നതിന് അവര് എന്നേക്കും എന്നെ ഭയപ്പെടേണ്ടതിനു ഞാന് അവര്‍ക്ക് ഏകമനസ്‌സും ഏകമാര്‍ഗവും നല്‍കും.\n40 : ഞാന് അവരുമായി ശാശ്വതമായ ഒരു ഉടമ്പടി ഉണ്ടാക്കും; അവര്‍ക്കു നന്‍മ ചെയ്യുന്നതില്‍നിന്നു ഞാന് പിന്തിരിയുകയില്ല. അവര് എന്നില്‍നിന്നു പിന്തിരിയാതിരിക്കാന് എന്നോടുള്ള ഭക്തി ഞാന് അവരുടെ ഹൃദയത്തില് നിക്‌ഷേപിക്കും.\n41 : അവര്‍ക്കു നന്‍മ ചെയ്യുന്നതില് ഞാന് സന്തോഷിക്കും. പൂര്‍ണഹൃദയത്തോടും പൂര്‍ണമനസ്‌സോടുംകൂടെ ഞാന് അവരെ ഈ ദേശത്തു നട്ടുവളര്‍ത്തും.\n42 : കര്‍ത്താവ് അരുളിച്ചെയ്യുന്നു: ഞാന് ഈ ജനത്തിന്റെ മേല് വലിയ അനര്‍ഥങ്ങള് വരുത്തി. അതുപോലെതന്നെ അവര്‍ക്കു വാഗ്ദാനം ചെയ്തിരിക്കുന്ന നന്‍മകളും ഞാന് അവരുടെമേല് വര്‍ഷിക്കും.\n43 : മനുഷ്യരോ മൃഗങ്ങളോ ഇല്ലാതെ ശൂന്യമായിരിക്കുന്നു, കല്‍ദായരുടെകൈകളില് ഏല്‍പിക്കപ്പെട്ടിരിക്കുന്നു എന്നു നിങ്ങള് പറയുന്ന ഈ ദേശത്ത് അവര് നിലങ്ങള് വാങ്ങും.\n44 : അവര് ബഞ്ചമിന്‍ദേശത്തും ജറുസലെമിനു ചുറ്റുമുള്ള സ്ഥലങ്ങളിലും യൂദായിലും മലമ്പ്രദേശത്തും താഴ്‌വരയിലും നെഗെബിലുമുള്ള പട്ടണങ്ങളിലും നിലങ്ങള് വിലയ്ക്കുവാങ്ങി ആധാരമെഴുതി മുദ്രവച്ച് സാക്ഷികളെക്കൊണ്ട് ഒപ്പിടുവിക്കും. ഞാന് അവര്‍ക്കു വീണ്ടും ഐശ്വര്യം നല്‍കും - കര്‍ത്താവ് അരുളിച്ചെയ്യുന്നു.\nSun Oct 24 08:14:31 IST 2021


അവയവങ്ങള് എതിര്‍വശത്ത്; എക്സറേ റിപ്പോര്‍ട്ട് കണ്ട് ഞെട്ടി ഡോക്ടര്‍മാര്\nUttar Pradesh, First Published 3, Oct 2019, 4:10 PM IST\nവയറുവേദനയെത്തുടര്‍ന്നാണ് ജമാലുദ്ദീന് പരിശോധനക്കുവേണ്ടി ഗോരഖ്പൂരിലെ ആശുപത്രിയിലെത്തിയത്\nകാണാന് വളരെ നോര്‍മലായി മനുഷ്യന് പക്ഷേ അയാളുടെ എക്സറേ റിപ്പോര്‍ട്ട് കണ്ട് ഞെട്ടിയിരിക്കുകയാണ് ഡോക്ടര്‍മാര്. ഉത്തര്‍പ്രദേശ് ഖുശീനഗര് സ്വദേശിയായ ജമാലുദ്ദീനാണ് വയറുവേദനയെത്തുടര്‍ന്ന് പരിശോധനക്കുവേണ്ടി ഗോരഖ്പൂരിലെ ആശുപത്രിയിലെത്തിയത്. തുടര്‍ന്ന് ഡോക്ടര് എക്സറേയും അള്‍ട്രാസൗണ്ട് റിപ്പോര്‍ട്ടും ആവശ്യപ്പെട്ടു. എന്നാല് റിപ്പോര്‍ട്ടുകള് വന്നപ്പോള് ഞെട്ടിയിരിക്കുകയാണ് ഇദ്ദേഹത്തെ ചികിത്സിക്കുന്ന ഡോക്ടര്‍മാര്.\nഒരു നോര്‍മല് മനുഷ്യനില് നിന്നും വ്യത്യസ്തമായി ഇദ്ദേഹത്തിന്‍റെ ഹൃദയം വലത് വശത്തും കരളും പിത്താശയവും ഇടതു വശത്തുമായാണ് എക്സറെ റിപ്പോര്‍ട്ടില് കാണുന്നതെന്ന് എന്‍ഡിടിവി റിപ്പോര്‍ട്ട് ചെയ്തു. ഇതേക്കുറിച്ച് ജമാലുദ്ദീനെ പരിശോധിക്കുന്ന ഡോ. ശശികാന്ത് ദിക്ഷിത് പറയുന്നത് ഇങ്ങനെ: 'വയറുവേദനയുമായാണ് ജമാലുദ്ദീന് ആശുപത്രിയില് എത്തിയത്. വയറുവേദനയ്ക്ക് കാരണം പിത്താശയത്തില് കല്ല് ആണെന്ന് ഞങ്ങള് കണ്ടെത്തി. പക്ഷേ സാധാരണ മനുഷ്യരില് നിന്നും വ്യത്യസ്തമായി അദ്ദേഹത്തിന്‍റെ പിത്താശയം ഇടതുവശത്തായാണുളളത്. വളരെ അപൂര്‍വമാണ് ഇത്തരം കേസുകള്.\nഅവയവങ്ങള്‍എതിര്‍വശത്തായതിനാല് ത്രീ ഡയമെന്‍ഷന് ലാപ്രോസ്കോപ്പിക് മെഷീന് ഉപയോഗിച്ചുള്ള ഓപ്പറേഷനാണ് ചെയ്യാന് സാധിക്കുക. ഇത്തരത്തില് എതിര്‍വശത്ത് അവയവങ്ങളുമായി ജനിക്കുന്നവര് ജീവിച്ചിരിക്കുന്നത് തന്നെ വളരെ അപൂര്‍വമാണ്'. ഇത്തരക്കാര്‍ക്ക് ഓപ്പറേഷന്‍സ് നടത്തുന്നതും ചികിത്സിക്കുന്നതും പ്രയാസകരമാണന്നും ഡോക്ടര് വ്യക്തമാക്കി.\nLast Updated 3, Oct 2019, 4:17 PM IST\nman has organs on wrong side\norgans on wrong side.


അതിവേഗം പുതിയഫ്ളൈഓവറിനായ് ...പാലാരിവട്ടത്തെ വിവാദ ഫ്ളൈഓവറിന്റെ പൊളിക്കൽ ജോലികൾ\nപ്രളയത്തിൽ ഒഴുകിയെത്തിയ എഴുന്നൂറോളം പ്ലാസ്റ്റിക് കുപ്പികൾ ശേഖരിച്ച് തോണി ഉണ്ടാക്കിയിരിക്കുകയാണ് മലപ്പുറം വേങ്ങര കുരിയാടുള്ള നാല് ചെറുപ്പക്കാർ. മാലിന്യനിർമാർജന സന്ദേശം എന്ന ലക്ഷ്യത്തോടെയാണ് ഇവരുടെ തോണി നിർമ്മാണം. വേങ്ങര കൂരിയാട് കാസ്മ ക്ലബ് പ്രവർത്തകരായ എ. രാഗിൽ, കൂരിയാട്ട് പടിക്കൽ സുബീഷ്, വെട്ടൻ സജിത്ത്, ടി.പി. വിഷ്ണുദേവൻ എന്നിവരാണ് തോണി നിർമ്മിച്ചത്. വീഡിയോ : അഭിജിത്ത് രവി


raman – ഹിന്ദു : വിശ്വാസം കഥകൾ ആചാരങ്ങൾ\nStandard | Posted in അഷ്ടോത്തരശതനാമവലി, raman, ramayana\t|0comments\nStandard | Posted in raman, ramayana\t|0comments\nകുറിച്ചുള്ള ഐതിഹ്യം അനുസരിച്ച്\nവാല്മീകി മഹർഷിയുടെ ആശ്രമത്തിൽ വിരുന്നു വന്ന നാരദമുനിയിൽ നിന്നാണ്\nവാല്മീകിയുടെ ചോദ്യം ക്വോ നസ്മിൻ സാമ്പ്രതം ലോകേ\nഗുണവാൻ തത്ര വീര്യവാൻ അതായത് ഈ ലോകത്തിൽ ധൈര്യം,\nവീര്യം, ശ്രമം, സൗന്ദര്യം, പ്രൗഢി,\nസത്യനിഷ്ഠ, ക്ഷമ, ശീലഗുണം, അജയ്യത\nഎന്നീ ഗുണങ്ങളടങ്ങിയ ഏതെങ്കിലും\nഅങ്ങേക്കറിയാതിരിക്കാൻ വഴിയില്ലല്ലോ? എന്നായിരുന്നു;\nഅതിനുള്ള മറുപടിയായാണ് നാരദൻ\nഎല്ലാ ഗുണങ്ങളും ഒരു മനുഷ്യനിൽ\nസമ്മേളിക്കുക എന്നത് അസംഭവ്യമാണ്\nഎന്നും എന്നാൽ ഏറെക്കുറെ ഗുണങ്ങൾ ഒത്തുചേർന്ന മനുഷ്യൻ\nരാമനാണെന്നും ആയിരുന്നു നാരദന്റെ\nമറുപടി. തുടർന്ന് നാരദൻ രാമകഥ മുഴുവനും\nവാല്മീകിക്ക് വിസ്തരിച്ച് കൊടുത്തു.\nപിന്നീടൊരിക്കൽ ശിഷ്യന്മാരുമൊത്ത് തമസാ നദിയിൽ\nവാല്മീകി ഒരു വേടൻ\nഅമ്പെയ്ത് വീഴ്ത്തുന്നതു കണ്ടു. കാട്ടിൽ\nവസിക്കുന്ന മുനിമാർക്ക് അത്തരം കാഴ്ചകൾ നിത്യേന\nവാല്മീകിയുടെ ലോകവീക്ഷണം തന്നെ\nആൺപക്ഷിയുടെ ദാരുണമായ അന്ത്യവും\nപെൺപക്ഷിയുടെ വിലാപവും ചേർന്ന് ആ കാഴ്ച മഹർഷിയുടെ\nഉറഞ്ഞുക്കൂടിയ വികാരം “മാ നിഷാദ പ്രതിഷ്ഠാം\nത്വമഗമഃശാശ്വതീ സമാഃ യൽ\nകാമമോഹിതം” എന്ന ശ്ലോകരൂപത്തിൽ പുറത്തുവന്നു. ഈ\nബ്രഹ്മാവ് അവിടെ പ്രത്യക്ഷനായി.\nഅതേ രൂപത്തിൽ തന്നെ ശ്രീരാമന്റെ\nജീവിതകഥ രചിക്കുവാൻ വാല്മീകിയെ\nരാമായണത്തിലെ ഹൃദയഭേദകമായ വിടവാങ്ങല്……!\nरामं दशरथं विद्धि मां विद्धि जनकात्मजां\nअयोध्यां अटवीं विद्धि गच्छ तात यथासुखम्\n”രാമംദശരഥം വിദ്ധി മാം വിദ്ധി ജനകാത്മജാം\nഅയോദ്ധ്യാം അടവീം വദ്ധി ഗച്ഛ താത യഥാസുഖം”.\nരാമായണത്തിലെ ഏറ്റവും നല്ലശ്ലോകം ഇതാണെന്ന് കരുതപ്പെടുന്നു.\nപിതാവിന്‍റെ പ്രതിജ്ഞാനിര്‍വഹണത്തിനായി വനത്തിലേക്ക് പോകാനൊരുമ്പെടുന്ന ശ്രീരാമസീതാലക്ഷ്മണന്മാരുടെ വിടവാങ്ങല്‍രംഗം അത്യന്തം ശോകനിര്‍ഭരമായാണ് വാല്മീകി മഹര്‍ഷി ചിത്രീകരിക്കുന്നത്.\nഇക്ഷ്വാകുവംശതിലകമായ ദശരഥന്റെ കൊട്ടാരത്തിലേക്കാണ് രാമന് ആദ്യം ചെന്നത്. കൈകേയിയുടെ നിര്‍ബന്ധത്തിനുവഴങ്ങി താന് ചെയ്യുന്ന മഹാ അപരാധമോര്‍ത്ത് ദുസ്സഹ ദുഃഖത്തിലായിരുന്ന മഹാരാജാവ്, പുത്രന്മാരെയും സീതയെയും കണ്ടപ്പോള് മോഹാലസ്യപ്പെട്ടുവീണു.\nഗാംഭീര്യംകൊണ്ട് സാഗരതുല്യനും നൈര്‍മല്യത്താല് ആകാശസദൃശനും സത്യവാനും ധര്‍മിഷ്ഠനുമായ രാജാവിനോട് വിടചോദിച്ചു.\n”അച്ഛാ, അങ്ങ് ഞങ്ങള്‍ക്ക് ഈശ്വരതുല്യനാണ്. വനവാസത്തിനുപോകാന് ഞങ്ങളെ അനുഗ്രഹിച്ചനുവദിച്ചാലും. നശ്വരമായ ഭൗതിക സുഖസമൃദ്ധിയില് അഭിരമിക്കുന്നവനല്ല ഞാന്. അങ്ങയുടെ സത്യവാക്ക് ലംഘിക്കപ്പെടരുതെന്നുമാത്രമേ എനിക്കുള്ളൂ.”\nകദനക്കടലിന്റെ തിരതള്ളലില് ആഴ്ന്നുപോയ രാജാവ് മകനെ മാറോടണച്ച് ആലിംഗനംചെയ്തു.\nമഹാരാജാവും സുമന്ത്രരും കൈകേയിയെ അതികഠിനമായി അധിക്ഷേപിച്ചപ്പോള്, ‘അരുതേ, അരുതേ’ എന്നുപറഞ്ഞ് അമ്മയുടെ പക്ഷത്തുനില്‍ക്കുകയാണ് രാമന്!\nയാത്രാനുമതിക്കായി കൗസല്യമാതാവിനെ സമീപിച്ചപ്പോള്, മരുമകളെ കെട്ടിപ്പിടിച്ച് വിങ്ങുന്ന മനസ്സോടെ, ഗദ്ഗദകണ്ഠയായി ചില ഉപദേശങ്ങള് കൊടുത്തു.\n”മനസ്ഥൈര്യമില്ലാത്ത സ്ത്രീകള്, നല്ലകാലത്ത് ഭര്‍ത്താവിനെ രമിപ്പിച്ച് കൂടെക്കഴിയും. ആപത്തുകാലത്ത് പതിയെ ഉപേക്ഷിച്ചുപോകും. പതിവ്രതാരത്‌നമായ നിനക്ക് അങ്ങനെയൊരു ചിത്തചാഞ്ചല്യം ഉണ്ടാവരുത്. രാജ്യഭ്രഷ്ടനാണ് നിന്റെ ഭര്‍ത്താവെങ്കിലും അവനെ ഈശ്വരനായി കരുതി പൂജിക്കണം.”\n”അമ്മേ, പതിദേവതയായ പത്‌നിയാണ് ഞാന്. ദുഷ്ചിന്തകളൊന്നും എനിക്കില്ല. ചന്ദ്രനില്‍നിന്ന് പ്രകാശം മായുമോ? തന്തുവില്ലാത്ത തംബുരു നാദമുതിര്‍ക്കുമോ? ചക്രമില്ലാത്ത രഥം ഓടുമോ? ശ്രീരാമചന്ദ്രനില്ലാതെ ഞാനുണ്ടാവുമോ!”\nമൈഥിലിയുടെ ഈ വാക്കുകള് ശ്രോതാക്കളില് സന്തോഷവും സന്താപവും വളര്‍ത്തി. ജനകമഹാരാജാവിന്റെ മകളുടെ ദുര്‍വിധിയോര്‍ത്ത്, അമ്മ കണ്ണീരണിഞ്ഞ യാത്രാമംഗളം നേര്‍ന്നു. ലക്ഷ്മണന് സുമിത്രാപാദങ്ങള് വന്ദിച്ചുകൊണ്ട് അമ്മയോട് യാത്രാനുമതി തേടി.\nമകനെ അനുഗ്രഹിച്ചുകൊണ്ട്, അഭിനന്ദിച്ചുകൊണ്ട് പറഞ്ഞു.\n”മകനേ, നിന്നെ വനവാസത്തിനുവേണ്ടി സൃഷ്ടിച്ചിരിക്കുന്നതാണ്. ജ്യേഷ്ഠകാര്യങ്ങളില് ഒരിക്കലും തെറ്റുപറ്റരുത്. സര്‍വാവസ്ഥകളിലും ജ്യേഷ്ഠനാകുന്നു നിന്റെ മാര്‍ഗദര്‍ശി. ജ്യേഷ്ഠനെ പിതാവെന്നും സീതയെ മാതാവെന്നും വനം അയോധ്യയെന്നും കരുതണം. സുഖമായി പോയ്‌വരൂ.”


സത്രീകള് കൂടുതല് സെക്‌സി ആവുന്ന പ്രായം ഏതെന്ന് പറയാനാവുമോ, അങ്ങനെയൊരു പ്രായം ഇല്ലെന്നാണോ. എന്നാല് തെറ്റി 28ാ മത്തെ വയസ്സിലാണ് സ്ത്രീകള് കൂടുതല് സെക്‌സി ആവുന്നതെന്നാണ് പുതിയ പഠനങ്ങള് തെളിയിക്കുന്നത്. ഫീമെയില് ഡെയിലി നടത്തിയ സര്‍വേയിലാണ് ഇക്കാര്യം വ്യക്തമായത്.\nഎന്നാല് സ്ത്രീകളെ സംബന്ധിച്ച് അവര്‍ക്ക് കൂടുതല് ആത്മവിശ്വാസം കൈവരുന്നത് ഏതാണ്ട് 30 വയസ്സ് കഴിയുമ്പോഴാണെന്നാണ് പറയുന്നത്. ഈ സെല്‍ഫ് കോണ്‍ഫിഡന്‍സിന് കാരണം അവരുടെ കുടുംബവും ബന്ധുക്കളുമാണെന്നും പഠനം വ്യക്തമാക്കുന്നു.\nതങ്ങളുടെ ശരീരത്തെ കുറിച്ച് മതിപ്പ് തോന്നുകയും ശരീരത്തിന്റെ ആകാരവടിവുകളെ കുറിച്ച് കൂടുതല് ശ്രദ്ധകേന്ദ്രീകരിക്കുകയും ചെയ്യുന്ന പ്രായമാണ് 28 എന്നാണ് പറയുന്നത്. തങ്ങളുടെ ശരീരത്തില് ഏറ്റവും കൂടുതല് ശക്തിയുള്ള അവയവം കണ്ണാണെന്നും സ്ത്രീകള് പൊതുവെ അഭിപ്രായപ്പെടുന്നുണ്ടെന്നാണ് പഠനത്തില് പറയുന്നത്.\n2000 സ്ത്രീകളെ വെച്ച് നടത്തിയ സര്‍വേയില് പ്രായമേറുന്തോറും ശരീരത്തില് നിങ്ങള്‍ക്ക് മാറ്റം വരുത്താന് കഴിയുമായിരുന്നെങ്കില് എന്തുചെയ്യുമായിരുന്നു എന്ന ചോദ്യത്തിന് 41 ശതമാനം പേരും പറഞ്ഞത് കാലുകളുടെ വണ്ണം കുറച്ച് നീളമുള്ള കാലുകളാക്കുമെന്നായിരുന്നു.\nഇതിലൂടെ തന്നെ നീളമുള്ള ശരീരത്തിന് സ്ത്രീകള് നല്‍കുന്ന പ്രാധാന്യത്തെയാണ് വ്യക്തമാക്കുന്നത്. ആത്മവിശ്വാസം എന്നുപറയുന്നതാണ് സ്ത്രീകളെ സംബന്ധിച്ച് ഏറ്റവും കൂടുതല് വേണ്ടതെന്നും സര്‍വേയില് വ്യക്തമാകുന്നു. വിവാഹശേഷം ഭര്‍ത്താവില് നിന്നും ലഭിക്കുന്ന പിന്തുണയാണ് സ്ത്രീകള്‍ക്ക് ആത്മവിശ്വാസം കൂടാന് കാരണമെന്നാണ് സര്‍വേയില് പങ്കെടുത്തവരുടെ അഭിപ്രായം.


ഡിസൈന് വീക്കിന് പകിട്ടായി ഡിസൈന് ഓട്ടോ റിക്ഷകള് - Janayugom Online\nകൊച്ചി: ഡിസൈന് രംഗത്തെ രാജ്യത്തെ ഏറ്റവും വലിയ ഉച്ചകോടിയായ കൊച്ചി ഡിസൈന് വീക്കിന്‍റെ പ്രതീകമായി ഡിസൈന് ഓട്ടോ റിക്ഷകള് നഗരത്തില് സര്‍വീസ് തുടങ്ങി. കാക്കനാട് കളക്ട്രേറ്റില് നടന്ന ചടങ്ങില് വൈവിദ്ധ്യമാര്‍ന്ന വര്‍ണങ്ങള് കൊണ്ട് ഡിസൈന് ചെയ്തഏഴ് ഓട്ടോ റിക്ഷകള് ജില്ലാ കളക്ടര് പി സുഹാസ് കൊടി വീശി ഉദ്ഘാടനം ചെയ്തു. കൊച്ചി ഡിസൈന് വീക്കിന്‍റെ സ്പെഷ്യല് ഓഫീസറും മുഖ്യമന്ത്രിയുടെ ഐടി ഫെലോയുമായ അരുണ് ബാലചന്ദ്രനും ചടങ്ങില് സന്നിഹിതനായിരുന്നു.\nഡിസൈന് വീക്കിന്‍റെ വിജ്ഞാന പങ്കാളികളായ ഇന്‍റര്‍നാഷണല് സ്കൂള് ഓഫ് ക്രിയേറ്റീവ് ആര്‍ട്സ്(ഐഎസ്സിഎ‑ഇസ്ക) വിദ്യാര്‍ത്ഥികളാണ് ഓട്ടോ റിക്ഷകളുടെ വര്‍ണരേഖകള് രൂപകല്‍പ്പന ചെയ്തത്. നഗരത്തില് നിന്നും ഡിസൈന് വീക്ക് നടക്കുന്ന ബോള്‍ഗാട്ടി ഐലന്‍റിലേക്കും തിരിച്ചും സൗജന്യമായി ഈ ഓട്ടോ റിക്ഷകളില് യാത്ര ചെയ്യാവുന്നതാണ്. നഗരത്തിലെ വിവിധ ഭാഗങ്ങളില് ഈ വാഹനങ്ങള് സര്‍വീസ് നടത്തും. മോട്ടോര് വാഹന വകുപ്പിന്‍റെ മാനദണ്ഡങ്ങള് പാലിച്ചാണ് ഓട്ടോറിക്ഷകളുടെ നിറം മാറ്റുന്നതിനുള്ള അനുമതി നേടിയത്.\nപോളി ആര്‍ട്ട്, ഫ്ളോറല് ഡിസൈന് എന്നിവയാണ് ഓട്ടോ റിക്ഷകള്‍ക്കായി ഉപയോഗിച്ചതെന്ന് ഓട്ടോറിക്ഷയുടെ നിറം ഡിസൈന് ചെയ്ത വിദ്യാര്‍ത്ഥി എഡ്വിന് ജോണ്‍സണ് പറഞ്ഞു. പൊതുജനങ്ങള്‍ക്ക് ഇഷ്ടപ്പെടുന്നതാകണം നിറങ്ങളുടെ രൂപകല്‍പ്പനയെന്ന് തീരുമാനിച്ചിരുന്നു. അതിന്‍റെ ഭാഗമായാണ് ഇത്തരം വര്‍ണ സഞ്ചയം ഉപയോഗിച്ചതെന്നും എഡ്വിന് പറഞ്ഞു. രൂപകല്‍പ്പനയിലും വാസ്തുവിദ്യയിലും രാജ്യത്തെ ഏറ്റവും വലിയ ഹബ്ബാക്കി കേരളത്തെ മാറ്റുക എന്ന ലക്ഷ്യത്തോടെയാണ് സംസ്ഥാന ഇലക്ട്രോണിക്സ്-ഐടി വകുപ്പ് ഡിസൈന് വീക്ക് ഉച്ചകോടി ഒരുക്കുന്നത്.\nഡിസൈനുമായി ബന്ധപ്പെട്ട സമസ്തമേഖലയിലെ നൂതന പ്രവണതകളും സമ്പ്രദായങ്ങളുമുള്‍പ്പെടെ ചര്‍ച്ച ചെയ്യുന്ന സമ്മേളനത്തില് അന്താരാഷ്ട്ര വിദഗ്ധരുള്‍പ്പെടെ അയ്യായിരത്തില്‍പരം പേരാണ് പങ്കെടുക്കുന്നത്. https://kochidesignweek.org/ എന്ന വെബ്സൈറ്റ് വഴി ഉച്ചകോടിയില് രജിസ്റ്റര് ചെയ്യാം.


വെള്ളം കുടിക്കേണ്ടതും കുടിക്കാന് പാടില്ലതുമായ സമയങ്ങള്Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\n: സ്വന്തം ലേഖകന് in Features on February 3, 2018\nജീവന്റെ നിലനില്‍പ്പിന് വായു ഏറ്റവും അത്യന്താപേക്ഷിതമായ ഒന്നാണ് കുടിവെള്ളം. ഒരു മനുഷ്യന്റെ ശരീരത്തില് 55% മുതല്78%വരെ ജലമാണ്. രക്തത്തിന്റെ 99 ശതമാനവും ജലം തന്നെ. ഇക്കാരണത്താല് തന്നെ മനുഷ്യശരീരത്തിന്റെ നല്ലരീതിയിലുള്ള പ്രവര്‍ത്തനത്തിന് അത്യാവശ്യം വേണ്ടുന്ന ഒന്നാണ് ജലം.നാം കഴിക്കുന്ന ഭക്ഷണത്തിത്തിലൂടെയോ കുടിക്കുന്ന പാനീയങ്ങളിലൂടെയോ ജലം നമ്മുടെ ശരീരത്തില് എത്തുന്നു.ഒരുദിവസം 7മുതല് 12 ഗ്ലാസ് വരെ വെള്ളം ഒരു മനുഷ്യന് ആവശ്യമാണ്. എന്നാല് ഏതെല്ലാം നേരങ്ങളിലാണ് വെള്ളം കുടിക്കേണ്ടത് എന്നും കുടിക്കാന് പാടില്ലാത്തത് എന്നും പലര്‍ക്കും കൃത്യമായി അറിയില്ല.\nരാവിലെ എഴുന്നേറ്റാലുടന് 1-2 ഗ്ലാസ് വെള്ളം കുടിക്കുന്നതാണ് ഇതില് ഏറ്റവും പ്രധാനം. ശരീരത്തിലെ മാലിന്യങ്ങള് നീക്കം ചെയ്യുന്നതിനും ആന്തരിക അവയവങ്ങളുടെ സുഖകരമായ പ്രവര്‍ത്തനത്തിനും ഇത് സഹായിക്കും..\nഎപ്പോഴും ഭക്ഷണം കഴിക്കുന്നതിന് അര മണിക്കൂര് മുമ്പ് ഒരു ഗ്ലാസ് വെള്ളം കുടിക്കുന്നത് ഭാരം കുറക്കാനും വിശപ്പ് ശമിപ്പിക്കാനും സഹായിക്കുന്നു. ഭക്ഷണം അധികം കഴിക്കാതെ ഉള്ളിലെത്തുന്ന ഭക്ഷണത്തെ സ്വീകരിക്കാന് വയറിനെ ഇത് സജ്ജമാക്കുന്നു.\nഭക്ഷണം കഴിച്ചയുടന് വെള്ളം കുടിക്കുന്നത് ആരോഗ്യകരമല്ല. ഭക്ഷണശേഷം 20-30 മിനിറ്റ് കഴിഞ്ഞാണ് വെള്ളം കുടിക്കേണ്ടത്. ഭക്ഷണത്തോടൊപ്പം വെള്ളം കുടിക്കുന്നത് ഒഴിവാക്കണം.\nദാഹം തോന്നുമ്പോള് മാത്രമല്ല, വിശക്കുമ്പോഴും വെള്ളം കുടിക്കാം. സാധാരണ ഭക്ഷണം കഴിക്കുന്ന സമയങ്ങളിലല്ലാതെ വിശക്കുകയാണെങ്കില് ആദ്യം കുറച്ച് വെള്ളം കുടിച്ച് 10 മിനിറ്റ് വിശ്രമിക്കുക. എന്നിട്ടും വിശപ്പ് ശമിക്കുന്നില്ലെങ്കില് മാത്രം ഭക്ഷണ പദാര്‍ത്ഥങ്ങളെ ആശ്രയിക്കുക.\nതലച്ചോറിന്റെ പ്രവര്‍ത്തനത്തിന് 75 ശതമാനവും സഹായിക്കുന്നത് വെള്ളമാണ്. ഈ പ്രവര്‍ത്തനങ്ങള് പ്രയാസം കൂടാതെ നടക്കാന് വെള്ളം അത്യാന്താപേക്ഷിതവുമാണ്. ക്ഷീണം തോന്നുന്ന ഏതു സമയത്തും ഒരു ഗ്ലാസ് വെള്ളം നല്‍കുന്ന ഉണര്‍വ്വ് വളരെ വലുതാണ്.\nദിവസത്തിന്റെ ആദ്യപകുതിയില് കൂടുതല് വെള്ളംകുടിക്കുന്നതാണ് നല്ലത്. രണ്ടാം പകുതിയില് കുടിക്കുന്നത് രാത്രിയില് മൂത്രശങ്കയുണ്ടാക്കാനും ഉറക്കം തടസ്സപ്പെടുത്താനും ഇടയാക്കും.\nരാത്രിയില് ഉറക്കം ശരിയാവുന്നില്ലെങ്കില് പകല് ധാരാളം വെള്ളം കുടിച്ചു നോക്കാവുന്നതാണ്. ശരീരം രാത്രിയിലും പ്രവര്‍ത്തനക്ഷമമായതിനാല് ആവശ്യത്തിന് വെള്ളം ലഭ്യമാക്കേണ്ടതുണ്ട്.\nവ്യായാമം ചെയ്യുന്നതിനു മുന്‍പും ശേഷവും ധാരാളം വെള്ളം കുടിക്കണം. പേശികളുടെ ആയാസരഹിതമായ പ്രവര്‍ത്തനത്തിനും ക്ഷീണമകറ്റി ഊര്‍ജ്ജസ്വലത നല്‍കുന്നതിനും ഇത് നല്ലതാണ്.\nഏതു രോഗം ബാധിക്കുന്ന സമയത്തും ശരീരത്തിന് കൂടുതല് വെള്ളം നല്‍കുന്നത് നന്നായിരിക്കും. ഇത് രോഗശാന്തിക്കും, രോഗം പെട്ടെന്ന് സുഖപ്പെടുന്നതിനും സഹായിക്കും. ഗര്‍ഭിണികളും, മുലയൂട്ടുന്ന സ്ത്രീകളും *ദിവസവും കുറഞ്ഞത് 10 ഗ്ലാസ് വെള്ളമെങ്കിലും കുടിക്കേണ്ടതുണ്ട്.\nശുദ്ധമായ പച്ചവെള്ളം നേരിട്ടുതന്ന കുടിക്കണമെന്നാണ് ശാസ്ത്രം രാസവസ്തുക്കളും, രുചിക്കൂട്ടുകളും ചേര്‍ന്ന വെള്ളം തീര്‍ത്തും അപകടകരമാണ്.


ഇനി ആ സമയത്ത് ആരും കാലുമാറരുത്..!! പൃഥ്വിയെ ട്രോളി ഒമര് ലുലു - Pathram Online\nഇനി ആ സമയത്ത് ആരും കാലുമാറരുത്..!! പൃഥ്വിയെ ട്രോളി ഒമര് ലുലു\nഐറ്റം ഡാന്‍സ് വിവാദത്തിന് പിന്നാലെ നടനും സംവിധായകനുമായ പൃഥ്വിരാജിനെ ട്രോളി ഒമര് ലുലു. ലൂസിഫറിലെ ഐറ്റം ഡാന്‍ഡിനെച്ചൊല്ലിയുണ്ടായ വിവാദത്തിലാണ് ഒമര് ലുലുവിന്റെ പ്രതികരണം. ”ഒരുപാട് ചര്‍ച്ചയ്ക്കും വിലയിരുത്തലുകള്‍ക്കുമൊടുവില് ഐറ്റം ഡാന്‍സ് സ്ത്രീവിരുദ്ധമല്ല എന്ന് തെളിയിക്കപ്പെട്ടതിനാല് എന്റെ അടുത്ത പടത്തില് ഒരു കിടിലം ഐറ്റം ഡാന്‍സ് ഉണ്ടായിരിക്കുന്നതാണ്. ഇനി ആ സമയത്ത് ആരും കാലുമാറരുത്”-ഒമര് ലുലു ഫെയ്‌സ്ബുക്കില് കുറിച്ചു.\nസ്ത്രീവിരുദ്ധ സിനിമകളില് അഭിനയിക്കില്ലെന്നും അത്തരം ഡയലോഗുകള് പറയില്ലെന്നും പ്രഖ്യാപിച്ച പൃഥ്വി ആദ്യചിത്രത്തില് തന്നെ ഐറ്റം ഡാന്‍സ് ഉള്‍പ്പെടുത്തിയത് വിവാദത്തിനും ചര്‍ച്ചകള്‍ക്കും വഴിവച്ചിരുന്നു.\nമോഹന്‍ലാല് നായകനായെത്തിയ ലൂസിഫറിന്റെ ക്ലൈമാക്‌സ് രംഗത്തിലാണ് ഐറ്റം ഡാന്‍സ് ഉള്‍പ്പെടുത്തിയിരുന്നത്. ഡാന്‍സ് ബാറില് ഐറ്റം ഡാന്‍സ് അല്ലാതെ ഓട്ടന് തുള്ളല് കാണിക്കാന് പറ്റുമോ എന്നായിരുന്നു പൃഥ്വിയുടെ പ്രതികരണം.\nഒമര് ലുലുവിന്റെ പോസ്റ്റിന് നിരവധിക കമന്റുകളാണ് വന്നുകൊണ്ടിരിക്കുന്നത്. പൃഥ്വിരാജിന് അനുകൂലമായ കമന്റുകള്‍ക്കൊപ്പം ഒമറിനെ രൂക്ഷമായി വിമര്‍ശിക്കുന്നുമുണ്ട്.\nമമ്മൂട്ടിയുടെ ‘ഉണ്ട’ ഇഷ്ടമായോ..? കമന്റിന് നടിയുടെ കിടിലന് മറുപടി


ഈ ആഴ്ചത്തെ മികച്ച അഞ്ച് ഗെയിമുകൾ ഇതാ! ഒന്ന് കണ്ടു നോക്കൂ - Express Kerala\nSpecial October 8, 2018 | Published by : Express Kerala Network\nഗൂഗിളിന്റെ പ്ലേ സ്റ്റോറിൽ എല്ലാവർക്കുമായി ഉള്ള ഗെയിമുകൾ ഉണ്ട്. വണ്ടികളോട് താൽപ്പര്യം ഉള്ളവർക്ക് റേസിംഗ് ഗെയിമുകളും, അൽപ്പം ബുദ്ധി ജീവികൾക്കായുള്ള വേർഡ് പസിൽ ഗെയിമുകളും, അങ്ങനെ എല്ലാം. എന്നാൽ ഉപയോഗിക്കുന്നത് എല്ലാം, ആളുകളുടെ പ്രീയപ്പെട്ട ഗെയിമുകളായി മാറണം എന്നില്ല. പ്ലേ സ്റ്റോറിൽ ഈ ആഴ്ച തരംഗമായി മാറിയ ഗെയിമുകൾ ഏതെന്നു അറിയേണ്ടേ! ഇതാ ആ ഗെയിമുകൾ.\n1. ഹലോ ക്യാറ്റ്‌സ്\nപൂച്ച പ്രേമികൾക്ക് വേണ്ടിയുള്ള ഗെയിമുകളാണ് ഇവ. ഇതിൽ പൂച്ചകളെ കണ്ടെത്തി, അതിലൂടെ നിങ്ങൾക്ക് ലഭിക്കുന്ന ഫണ്ടുകൾ ഉപയോഗിച്ച് അവർക്കായി ഒരു മനോഹരമായ ഇടം ഒരുക്കണം.\n2. വേർഡ് ഗെയിം – അഡിക്റ്റിവ് പസിൽ ആൻഡ് മെർജ് ഫൺ\nമെർജ് ഗെയിമുകളുടെയും വേർഡ് ഗെയിമുകളുടെയും ഒരു കൂട്ടാണ് ഈ ഗെയിം. ബഹിരാകാശത്ത് അകപ്പെട്ടു പോയ ഒരു ക്യാപ്റ്റൻറെയും അയാളെ അവിടെ തളച്ച അന്യഗ്രഹ ജീവികളുടെയും കളിയാണ് ഇത്. അവിടെ നിന്നും രക്ഷപ്പെടുക എന്നതാണ് ഗെയിം.\n3. കാൾ ബ്രേക്കർ മൾട്ടിപ്ലയെർ\nകാർഡുകൾ അഥവാ ചീട്ടുകൾ ഉപയോഗിച്ചുള്ള കളിയാണ് ഇത്. ഏറെ ബുദ്ധിപരമായി കളിക്കേണ്ട ഒന്നാണ് ഈ ഗെയിം.\n4. എം. പി. എൽ – മൊബൈൽ പ്രീമിയർ ലീഗ്\nഇന്ത്യയിലെ ഏറ്റവും വലിയ ഇ-സ്പോർട്സ് പ്ലാറ്റഫോമാണ് ഈ ഗെയിം. ആളുകൾക്ക് ടൂർണമെന്റിൽ പങ്കെടുത്ത് പൈസയും സമ്പാദിക്കാം. ഇതിൽ ഫ്രൂട്ട് ചോപ്, റണ്ണർ നമ്പർ വൺ തുടങ്ങിയ മറ്റു ഗെയിമുകളും ഉണ്ട്.\n5. നോക്ക് ബോൾസ്\nഒരു പ്രത്യേക രൂപത്തെ ബോളുകളുടെ സഹായത്തോടെ തകർക്കുക എന്നതാണ് ഗെയിം. ഏതൊരു സാധാരണകാരനും കളിക്കാൻ കഴിയുന്ന തരത്തിൽ ഉള്ള ഗെയിമുകളാണ് ഇവ.\nകോണ്‍ഗ്രസ് ‘ആപ്പ്’ പിന്‍വലിക്കല് വിശദീകരണവുമായി പാര്‍ട്ടി രംഗത്ത്\nഗെയിം കളിയിലൂടെ ഏകാഗ്രത വര്‍ധിപ്പിക്കാം ; കണ്ടെത്തലുമായി ഗവേഷകര്


ഡിപ്ലോമാറ്റിക്ക് ബാഗ്; മന്ത്രി ജലീലിനെ വീണ്ടും ചോദ്യം ചെയ്യാൻ ഇഡി – Login Kerala\nഡിപ്ലോമാറ്റിക്ക് ബാഗ്; മന്ത്രി ജലീലിനെ വീണ്ടും ചോദ്യം ചെയ്യാൻ ഇഡി\nതിരുവനന്തപുരം: ഡിപ്ലോമാറ്റിക്ക് ബാഗ് സ്വർണക്കടത്ത് കേസുമായി ബന്ധപ്പെട്ട് എന്‍ഫോഴ്സ്മെന്റ് ഡയറക്ടറേറ്റ് മന്ത്രി ജലീലിനെ വീണ്ടും ചോദ്യം ചെയ്‌തേക്കും. ഇക്കഴിഞ്ഞ എന്‍ഫോഴ്‌സ്‌മെന്റ് ചോദ്യം ചെയ്യലില് ജലീൽ നൽകിയ മൊഴിയുടെ വ്യക്തത കുറവു മൂലമാണ് വീണ്ടും വിളിപ്പിക്കുന്നതെന്നാണ് സൂചനകൾ.\nയുഎഇ നയതന്ത്രബാഗേജില് മതഗ്രന്ഥങ്ങളുടെ കൂടെ എന്തായിരുന്നു എന്നും സ്വര്‍ണ്ണക്കടത്ത് കേസ് ഒന്നാം പ്രതി സരിത്തിനെ വിളിച്ചതടക്കമുള്ള കാര്യങ്ങളില് നല്‍കിയ മെഴിയില് അവ്യക്ത ഉണ്ട്. പൂര്‍ണ്ണ തൃപ്തിയില്ലാതെയാണ് എന്‍ഫോഴ്‌സ്‌മെന്റ് ഇക്കഴിഞ്ഞ ചോദ്യം ചെയ്യല് കഴിഞ്ഞ് വിട്ടയച്ചതെന്നാണ് റിപ്പോർട്ടുകൾ.\nപ്രോട്ടോക്കോള് ലംഘനം, സ്വപ്ന സുരേഷ് ഉള്‍പ്പെടെ പ്രതികളുമായുള്ള ബന്ധം, മന്ത്രിയുടെ അറിവോടെ മതഗ്രന്ഥം വിതരണം ചെയ്തത് തുടങ്ങിയ കാര്യങ്ങളില് വിശദീകരണം ആവശ്യപ്പെട്ടെന്നാണ് വിവരം. ഇന്നലെ രാവിലെ ഒമ്പതരയ്ക്ക് ആരംഭിച്ച ചോദ്യം ചെയ്യല് മൂന്ന് മണിക്കൂറോളം നീണ്ടു.\nഎന്‍ഫോഴ്‌സ്‌മെന്റ് ഡയറ്ക്ടറേറ്റ് ചോദ്യം ചെയ്ത സംഭവത്തില് മന്ത്രി കെ ടി ജലീലിന്റെ രാജി ആവശ്യപ്പെട്ട് സെക്രട്ടേറിയറ്റിന് മുന്നിലേക്ക് വിവിധ പ്രതിപക്ഷ സംഘടനകളുടെ മാര്‍ച്ചും നടന്നിരിന്നു. ബിജെപിയും യൂത്ത് കോണ്‍ഗ്രസുമാണ് സെക്രട്ടേറിയറ്റിലേക്ക് മാര്‍ച്ച് നടത്തിയത്. മാര്‍ച്ചിനിടെ സെക്രട്ടേറിയറ്റിന് മുന്നിലുണ്ടായ സംഘര്‍ഷത്തില് ബിജെപി യൂത്ത് കോൺഗ്രസ്സ് പ്രവര്‍ത്തകരും പൊലീസും ഏറ്റുമുട്ടി. ഇരുവിഭാഗത്തിലും നിരവധി പ്രവർത്തകർക്ക് പരിക്കേറ്റു.\nയുഎഇക്കു പിന്നാലെ ഇസ്രയേലുമായി സഹകരണത്തിനൊരുങ്ങി ബഹ്റൈനും


ഓഗസ്റ്റിലെ സമ്പൂർണ നക്ഷത്രഫലം | Monthly Prediction | ജ്യോതിഷം | Astrology | Manorama Online\nഓഗസ്റ്റിലെ സമ്പൂർണ നക്ഷത്രഫലം\nരവീന്ദ്രൻ കളരിക്കൽ August 06, 2019 04:40 PM IST\n2019 ഓഗസ്റ്റ് മാസം നിങ്ങൾക്കെങ്ങനെ ?\nകർക്കടകമാസം കഴിഞ്ഞ് പുതിയ കൊല്ലവർഷത്തിലെ ചിങ്ങമാസം ആരംഭിക്കുന്ന മാസമാണ് ഓഗസ്റ്റ്. ഈ മാസത്തിൽ സൂര്യൻ കർക്കടകം രാശിയിലും ചിങ്ങം രാശിയിലുമായിട്ടാണു കാണപ്പെടുക. നിരയന ഗണിതരീതി അനുസരിച്ച് ഓഗസ്റ്റ് 17ന് ഉച്ചയ്ക്ക് 1.02നാണു സൂര്യൻ കർക്കടകം രാശിയിൽ നിന്ന് ചിങ്ങം രാശിയിലേക്കു കടക്കുക. അതുകൊണ്ട് ഓഗസ്റ്റ് 17നു ശനിയാഴ്ചയാണ് 1195 എന്ന പുതിയ കൊല്ലവർഷത്തിലെ ചിങ്ങമാസം ഒന്നാംതീയതി.\nസൂര്യന്റെ സ്ഥിതി അനുസരിച്ച് ഓരോ കൂറുകാർക്കും ഓഗസ്റ്റ് മാസം എങ്ങനെ അനുഭവപ്പെടുമെന്നു നോക്കാം.\nമേടക്കൂറുകാർക്ക് ഓഗസ്റ്റ് മാസത്തിൽ സൂര്യൻ 4-ലും 5-ലുമായി നിൽക്കുന്നു. അതിനാൽ പൊതുവേ ശരീരസുഖം കുറയും. സുഹൃത്തുക്കളിൽ ചിലരുമായി വിരോധം, ശത്രുശല്യം, ധനനാശം എന്നിവയും ഫലം. മറ്റുള്ളവരുമായുള്ള ഇടപെടലുകളിൽ കൂടുതൽ കരുതൽ വേണം.\nഇടവക്കൂറുകാർക്ക് ഓഗസ്റ്റ് മാസത്തിൽ സൂര്യൻ 3-ലും 4-ലുമായി നിൽക്കുന്നു. അതിനാൽ ഗുണദോഷമിശ്രമായ ഫലം. ഓഗസ്റ്റ് പകുതി വരെ സ്ഥാനനേട്ടം, ശത്രുനാശം, ആരോഗ്യം. പകുതിക്കു ശേഷം ചിങ്ങമാസം പിറക്കുന്നതോടെ ശരീരസുഖം കുറയും. കൂടുതൽ യാത്ര വേണ്ടിവരും.\nമിഥുനക്കൂറുകാർക്ക് സൂര്യൻ 2-ലും 3-ലുമായി നിൽക്കുന്നു. അതിനാൽ ഓഗസ്റ്റ് മാസത്തിന്റെ ആദ്യപകുതിയിൽ കണ്ണിന് അസുഖം, ധനനഷ്ടം, വഞ്ചന എന്നിവ ഫലം. പകുതിക്കു ശേഷം സ്ഥാനമാനം, ശത്രുനാശം, ആരോഗ്യം എന്നിവ അനുഭവപ്പെടും.\nകർക്കടകക്കൂറുകാർക്ക് ഓഗസ്റ്റ് മാസത്തിൽ സൂര്യൻ ജന്മക്കൂറിലും 2-ലുമായി നിൽക്കുന്നു. അതിനാൽ മാസത്തിന്റെ ആദ്യപകുതിയിൽ യാത്രയ്ക്ക് അവസരം ലഭിക്കും. ധനനാശം, രോഗാരിഷ്ടം എന്നിവയും ഫലം. മാസത്തിന്റെ രണ്ടാമത്തെ പകുതിയിൽ കണ്ണിന് അസുഖം ഉണ്ടാകാനിടയുണ്ട്, കരുതൽ വേണം.\nചിങ്ങക്കൂറുകാർക്ക് ഓഗസ്റ്റ് മാസത്തിൽ സൂര്യൻ 12ലും ജന്മക്കൂറിലുമായിട്ടാണു നിൽക്കുന്നത്. അതിനാൽ സ്ഥാനമാറ്റം, ധനനഷ്ടം, രോഗാരിഷ്ടം എന്നിവ ഫലം. യാത്രയ്ക്ക് അവസരം ലഭിക്കും. മാസത്തിന്റെ രണ്ടാംപകുതിയിലാണ് നല്ല ഫലങ്ങൾ കൂടുതലും അനുഭവപ്പെടുക.\nകന്നിക്കൂറുകാർക്ക് ഈ മാസം സൂര്യൻ 11-ൽ നിന്ന് 12-ലേക്കു കടക്കുന്നു. അതിനാൽ ഓഗസ്റ്റ് 15 വരെ കാര്യങ്ങളിൽ വിജയം, ജോലിയിൽ ഉയർന്ന സ്ഥാനനേട്ടം.. മാസത്തിന്റെ പകുതിക്കു സാമ്പത്തികനഷ്ടം, സ്ഥാനചലനം.\nതുലാക്കൂറുകാർക്ക് സൂര്യൻ 10-ൽ നിന്നു 11-ലേക്കു കടക്കുന്നു. അതിനാൽ ഓഗസ്റ്റ് മാസം മുഴുവൻ നല്ല ഫലം. കാര്യസിദ്ധി, ഇഷ്ടലാഭം, ശരീരസുഖം, വിജയം, സ്ഥാനനേട്ടം. ജോലിരംഗത്ത് പുതിയ ഉത്തരവാദിത്തങ്ങൾ ഏറ്റെടുക്കേണ്ടിവരും.\nവൃശ്ചികക്കൂറുകാർക്ക് സൂര്യൻ 9-ൽ നിന്നു 10-ലേക്കു കടക്കുന്നു. അതിനാൽ ഓഗസ്റ്റ് 16 വരെ അനിഷ്ടങ്ങൾ, അസുഖം, ധനനഷ്ടം. ഓഗസ്റ്റ് 17 മുതൽ കാര്യസിദ്ധി, ഇഷ്ടലാഭം, ശരീരസുഖം. ഏറ്റെടുത്ത കാര്യങ്ങൾ വിചാരിച്ചതു പോലെ പൂർത്തിയാക്കാൻ കഴിയും.\nധനുക്കൂറുകാർക്ക് സൂര്യൻ 8-ൽനിന്ന് 9-ലേക്കു കടക്കുന്നു. അതിനാൽ ഓഗസ്റ്റ് മാസത്തിൽ പൊതുവേ ശരീരസുഖം കുറയും. ധനനഷ്ടം, രോഗഭീതി എന്നിവയും ഫലം. മാസത്തിന്റെ പകുതിക്കു ശേഷം കാര്യങ്ങൾ കുറെയേറെ മെച്ചപ്പെടും.\nമകരക്കൂറുകാർക്ക് സൂര്യൻ 7-ൽ നിന്ന് 8-ലേക്കു കടക്കുന്നു. അതിനാൽ ഓഗസ്റ്റ് മാസം പൊതുവേ ഗുണദോഷഫലങ്ങൾ. വയറുവേദന, ധനനാശം, ഭയം എന്നിവയും ഫലം. യാത്ര നടത്താൻ അവസരം ലഭിക്കും. ആദ്യപകുതിയിൽ ഗുണഫലങ്ങളാണു കൂടുതലും അനുഭവപ്പെടുക.\nകുംഭക്കൂറുകാർക്ക് സൂര്യൻ 6-ലും 7-ലുമായി നിൽക്കുന്നു. അതിനാൽ ഗുണദോഷമിശ്രമായ ഫലം. ഓഗസ്റ്റ് മാസത്തിന്റെ ആദ്യപകുതിയിൽ കാര്യജയം, ആരോഗ്യം, സ്ഥാനനേട്ടം. 17-നു ശേഷം യാത്ര, അസുഖം, വയറുവേദന. മാസത്തിന്റെ രണ്ടാംപകുതിയിൽ കാര്യങ്ങൾക്കു വേഗക്കുറവ് അനുഭവപ്പെടും.\nമീനക്കൂറുകാർക്ക് സൂര്യൻ 5-ലും 6-ലുമായി നിൽക്കുന്നു. അതിനാൽ ഓഗസ്റ്റ് പകുതി വരെ രോഗാരിഷ്ടം, ശത്രുശല്യം, ധനനഷ്ടം. പകുതിക്കു ശേഷം കാര്യജയം, ആരോഗ്യം, സ്ഥാനനേട്ടം.. കിട്ടാനുള്ള പണം കുറച്ചൊക്കെ തിരിച്ചുകിട്ടും.


Koodathai mysterious deaths:3arrested | ജോളിക്ക് സയനൈഡ് നൽകിയത് താനാണെന്ന് മാത്യു; സഹായിച്ചത് ദീർഘനാളത്തെ സൗഹൃദമുള്ളതിനാൽ; ആദ്യഭർത്താവ് റോയ് തോമസിന്റെ സഹോദരി രഞ്ജിയെയും ജോളി കൊലപ്പെടുത്താൻ ശ്രമിച്ചതായി വിവരം; കൂടത്തായി കൂട്ടമരണക്കേസിൽ മൂന്നുപേർ അറസ്റ്റിൽ; പൊലീസ് വലയിലായത് ജോളിയും ബന്ധുവും ജൂവലറി ജീവനക്കാരനുമായ മാത്യുവും സ്വർണപ്പണിക്കാരനായ പ്രജുകുമാറും; ജോളിയുടെ രണ്ടാം ഭർത്താവ് ഷാജുവിനെയും പിതാവ് സക്കറിയയെയും വിട്ടയച്ചു - MarunadanMalayali.com\nOctober 05, 2019 | 03:27 PM IST | Permalink\nകോഴിക്കോട്: കൂടത്തായിയിലെ ദുരൂഹമരണങ്ങളിൽ മൂന്നുപേരുടെ അറസ്റ്റ് രേഖപ്പെടുത്തി. ജോളി, മാത്യു, സ്വർണ പണിക്കാരൻ പ്രജുകുമാർ എന്നിവരെയാണ് അറസ്റ്റ് ചെയ്തത്. മരിച്ച റോയിയുടെ ഭാര്യ ജോളി, ജോളിയെ സഹായിച്ച ജുവലറി ജീവനക്കാരൻ മാത്യു, രണ്ട് സ്വർണപണിക്കാർ എന്നിവരെയാണ് കസ്റ്റഡിയിലെടുത്തത്. നേരത്തേ, ജോളിയുടെ രണ്ടാം ഭർത്താവ് ഷാജുവിനെയും പിതാവ് സക്കറിയായേയും കസ്റ്റഡിയിലെടുത്ത് ചോദ്യം ചെയ്‌തെങ്കിലും പിന്നീട് വിട്ടയച്ചു. മാത്യു കുറ്റം സമ്മതിച്ചിട്ടുണ്ട്. ജോളിക്ക് സയനൈഡ് നൽകിയത് താനാണെന്ന മാത്യു സമ്മതിച്ചു. ജോളിയുമായി ദീർഘനാളത്തെ സൗഹൃദം തനിക്കുണ്ടായിരുന്നുവെന്നും ഇയാൾ തുറന്നുസമ്മതിച്ചു. അറസ്റ്റിലായ ജോളിയിൽനിന്ന് ക്രൈംബ്രാഞ്ചിന് സുപ്രധാനമൊഴികൾ ലഭിച്ചതായാണ് സൂചന. ആറുപേരെയും സയനൈഡ് നൽകി കൊലപ്പെടുത്തിയ ജോളി ആദ്യഭർത്താവ് റോയ് തോമസിന്റെ സഹോദരി രഞ്ജിയെയും കൊലപ്പെടുത്താൻ ശ്രമിച്ചിരുന്നുവെന്നാണ് വിവരം. കൂടത്തായി ദുരൂഹമരണങ്ങളിൽ ജോളിയെ വിശദമായി ചോദ്യംചെയ്യുന്നതിനിടെയാണ് ഇക്കാര്യം വെളിപ്പെടുത്തിയത്.


ദിലീപിന് പിന്തുണയേറുന്നു ? ഇത്തവണ പിന്തുണയുമായെത്തിയത് സാക്ഷാല് നെയ്മര്!! കേരളം ഞെട്ടി!! | Neymar support for dileep ? - Malayalam Oneindia\nദിലീപിന് പിന്തുണയേറുന്നു ? ഇത്തവണ പിന്തുണയുമായെത്തിയത് സാക്ഷാല് നെയ്മര്!! കേരളം ഞെട്ടി!!\nPublished: July 17 2017, 13:32 [IST]\nകൊച്ചി: നടിയെ ആക്രമിച്ച കേസില് അറസ്റ്റിലായ ദിലീപിന് പിന്തുണയേകാന് പിആര് ഏജന്‍സികള് പ്രവര്‍ത്തിക്കുന്നതായി സൂചനകള് പുറത്തുവരുന്നതിനിടെ ഞെട്ടിക്കുന്ന വാര്‍ത്ത. ബ്രസീല് ഫുട്‌ബോളിലെ സൂപ്പര് താരം നെയ്മര് ദിലീപിനു പിന്തുണയുമായി രംഗത്തുവന്നിരിക്കുന്നുവെന്ന തരത്തില് വാര്‍ത്തകള് പരക്കുന്നത്. ഫേസ്ബുക്കിലൂടെയാണ് നെയ്മര് ദിലീപിനെ പിന്തുണയറിയിച്ചതത്രേ. കേസില് കുടുങ്ങിയ പ്രതിച്ഛായക്കു മങ്ങലേറ്റ ദിലീപ് അനുകൂല തരംഗം സൃഷ്ടിക്കാന് ശ്രമം നടക്കുന്നുവെന്നതിനെ കുറിച്ച് പോലീസ് അന്വേഷണം ആരംഭിച്ചുകഴിഞ്ഞു. സോഷ്യല് മീഡിയകള് വഴിയാണ് ദിലീപിന് അനുകൂല പോസ്റ്റുകള് വ്യാപകമായി പ്രചരിക്കുന്നത്.അതിനിടെയാണ് നെയ്മറുടെ പേരിലെ പോസ്റ്റ്.\nഗ്രേറ്റ് ഫാദര് ആസ്വദിച്ച് തടവുപുള്ളികള്...ദിലീപ് വന്നില്ല!! കാരണം, ജയിലില് നടന്നത്...\nകേസില് നിര്‍ണായക വഴിത്തിരിവ്...മെമ്മറി കാര്‍ഡ് ലഭിച്ചു!! കിട്ടിയത് അയാളുടെ പക്കല് നിന്ന്!!\nനെയ്മര് ഡാ സില്‍വയെന്ന പേരില്\nനെയ്മര് ഡാ സില്‍വയെന്ന നെയ്മറുടെ തന്നെ യഥാര്‍ഥ പേരിലാണ് ഫേസ്ബുക്കില് പോസ്റ്റ് വന്നിരിക്കുന്നത് എന്നതാണ് രസകരം. ട്രോളുകളുടെ ഗ്രൂപ്പായ ട്രോള് റിപബ്ലിക്കിലെ പോസ്റ്റാണ് ഷെയര് ചെയ്തിരിക്കുന്നത്. ഏഷ്യാനെറ്റിലെ വിനുവിനെ തെറിവിളിച്ച് മാസ്സ് കാണിക്കുന്ന നടി അനിതാ നായര്...ഒറ്റവാക്കില് പറഞ്ഞാല് പൊളിച്ചുവെന്നായിരുന്നു പോസ്റ്റിലുള്ളത്.\nഇങ്ങനെയും പ്രചാരണമോ ?\nനെയ്മറുടെ പേരില് പ്രചരിക്കുന്ന ഈ വ്യാജ പോസ്റ്റ് സോഷ്യല് മീഡിയകളില് ഇതിനകം തരംഗമായിട്ടുണ്ട്. വ്യാജ പേരുണ്ടാക്കി അതേ പേരില് ഏതോ വിരുതനാണ് പോസ്റ്റ് ഇട്ടതെന്ന് എല്ലാവര്‍ക്കും മനസ്സിലായെങ്കിലും അതും ആഘോഷിക്കുകയാണ് ദിലീപിനെ പിന്തുണയ്ക്കുന്ന വിഭാഗം.\nദിലീപ് അനുകൂല മുദ്രാവാക്യം\nസോഷ്യല് മീഡിയകള് വഴി മാത്രമല്ല പരസ്യമായിട്ടും ദിലീപ് അനുകൂല തരംഗം സൃഷ്ടിക്കാന് വ്യാപകമായി ശ്രമം നടക്കുന്നതായി പോലീസിനു മനസ്സിലായിട്ടുണ്ട്. ഇതേക്കുറിച്ച് പോലീസ് അന്വേഷണം തുടങ്ങുകയും ചെയ്തു.\nദിലീപിന് അനുകൂലമായി സോഷ്യല് മീഡിയകളിലൂടെ പ്രതികരിക്കാന് താരങ്ങള്‍ക്കു മേലും സമ്മര്‍ദ്ദമുണ്ടെന്നാണ് വിവരം. മുന്‍നിര താരങ്ങളോടാണേ്രത ഇങ്ങനെ ആവശ്യപ്പെട്ടിരിക്കുന്നത്.\nസിനിമാമേഖലയില് നിന്നു തന്നെയുള്ളവരാണ് ഇത്തരത്തില് ദിലീപിന് അനുകൂലമായി പ്രചാരണം നടത്തുന്നതിന് പിന്നിലെന്നാണ് പോലീസിനു ലഭിച്ചിരിക്കുന്ന സൂചന. എന്നാല് ഇതേക്കുറിച്ചുള്ള കൂടുതല് വിവരങ്ങള് പോലീസ് വ്യക്തമാക്കിയിട്ടില്ല.\nഅനുകൂല മുദ്രാവാക്യം വിളി\nശനിയാഴ്ച ആലുവ സബ് ജയിലില് ദിലീപിനെ കൊണ്ടുവന്നപ്പോള് ചിലര് അനുകൂല മുദ്രാവാക്യം വിളിച്ചിരുന്നു.ഒരു ജ്വല്ലറി ഉടമയും പെരുമ്പാവൂരില് നിന്നുള്ള ഒരു യുവ നിര്‍മാതാവും ഇവര്‍ക്കു പിന്നിലുള്ളതായി പോലീസിനു സൂചന ലഭിച്ചിട്ടുണ്ട്.\nഹൈക്കോടതിയില് ജാമ്യാപേക്ഷ നല്‍കി\nദിലീപ് ഹൈക്കോടതിയില് ജാമ്യാപേക്ഷ നല്‍കിയിട്ടുണ്ട്. അറസ്റ്റ് സംശയത്തിന്റെ പേരിലാണെന്നും സാക്ഷികളെ സ്വാധീനിക്കുമെന്ന വാദം അടിസ്ഥാനഹിതമാണെന്നും ജാമ്യാപേക്ഷയില് വ്യക്തമാക്കുന്നു.\ndileep arrest jail neymar social media court bhavana pulsar suni police kerala ദിലീപ് നെയ്മര് സോഷ്യല് മീഡിയ കോടതി ജയില് അറസ്റ്റ് ഭാവന പള്‍സര് സുനി\nFake post in the name of neymar supporting dileep in facebook.


ആഫ്രിക്കന് യുവതിയെ ഓട്ടോയില് നിന്ന് തള്ളിയിട്ട് മര്‍ദ്ദിച്ചു; സംഭവം ദില്ലിയില്! | African Woman, Pulled Out Of Auto And Thrashed In Greater Noida - Malayalam Oneindia\nആഫ്രിക്കന് യുവതിയെ ഓട്ടോയില് നിന്ന് തള്ളിയിട്ട് മര്‍ദ്ദിച്ചു; സംഭവം ദില്ലിയില്!\nUpdated: Wed, Mar 29, 2017, 14:14 [IST]\nദില്ലി: ആഫ്രിക്കന് യുവതിയെ ഓട്ടോയില് നിന്ന് തള്ളിയിട്ട് മര്‍ദ്ദിച്ചു. ആഫ്രിക്കന് വംശജനായ വിദ്യാര്‍ത്ഥിയെ ദില്ലിയിലെ നോയിഡയില് വച്ച് സംഘം ചേര്‍ന്ന് ആക്രമിച്ചതിന് പിന്നാലെയാണ് ആഫ്രിക്കന് വനിതയ്ക്ക് നേരെയുള്ള ആക്രമണവും. കോളേജിലേയ്ക്ക് ഓട്ടോയില് സഞ്ചരിക്കുകയായിരുന്ന യുവതിയാണ് ആക്രമിക്കപ്പെട്ടത്. ഓട്ടോറിക്ഷ തടഞ്ഞുനിര്‍ത്തിയ അപരിചിതരാണ് പെണ്‍കുട്ടിയെ ഓട്ടോയില് നിന്ന് വലിച്ച് പുറത്തിട്ട് ആക്രമിച്ചത്.\nദക്ഷിണ ദില്ലിയിലെ നോളജ് പാര്‍ക്കിലായിരുന്നു സംഭവം. സംഭവത്തില് പരിക്കേറ്റ യുവതിയെ കൈലാഷ് ആശുപത്രിയില് പ്രവേശിപ്പിച്ചിട്ടുണ്ട്. കഴിഞ്ഞ ഒരു ആഴ്ചയ്ക്കിടെ ദില്ലിയില് ആഫ്രിക്കന് വംശജര്‍ക്ക് നേരെയുണ്ടാവുന്ന മൂന്നാമത്തെ ആക്രമണമാണിത്.\nകഴിഞ്ഞ ദിവസം നൈജീരിയന് യുവാവിനെ ആക്രമിച്ചതിന്റെ ദൃശ്യങ്ങള് മൊബൈലില് പകര്‍ത്തിയ ദൃശ്യങ്ങള് സോഷ്യല് മീഡിയയില് പ്രചരിച്ചിരുന്നു. സംഭവത്തില് അഞ്ച് പേരെ പോലീസ് കഴിഞ്ഞ ദിവസം പോലീസ് അറസ്റ്റ് ചെയ്തിരുന്നു. ഗ്രേറ്റര് നോയിഡയിലാണ് സംഭവം.\nപ്ലസ്ടു വിദ്യാര്‍ത്ഥി മയക്കുമരുന്ന് കഴിച്ച് മരിച്ച സംഭവത്തെ തുടര്‍ന്ന് പ്രതിഷേധവുമായെത്തിയ ജനക്കൂട്ടമാണ് നൈജീരിയന് പൗരന് മയക്കുമരുന്ന് വിതരണം ചെയ്‌തെന്നാരോപിച്ച് ആക്രമിച്ചത്. കുട്ടിയുടെ പോസ്റ്റ്‌മോര്‍ട്ടെം റിപ്പോര്‍ട്ടില് മയക്കുമരുന്ന് അധികമായി അകത്തുചെന്നതാണ് മരണകാരണമെന്ന് സ്ഥിരീകരിച്ചിരുന്നു. ഇതിന് പിന്നാലെയാണ് ആക്രമണം നടക്കുന്നത്.\n#UPDATE UP: African woman allegedly slapped in Greater Noida isaKenyan National and has been discharged from hospital\ndelhi africa woman attack auto\nIn yet another attack on foreign national,aNigerian woman was allegedly slapped near Alstonia Apartments near Knowledge Park in Greater Noida on Wednesday.


പ്രവാസികള്‍ക്കും വിദേശത്തുള്ള കുടുംബാംഗങ്ങള്‍ക്കും ആരോഗ്യ ഇന്‍ഷുറന്‍സ് | PravasiExpress\nHome Good Reads പ്രവാസികള്‍ക്കും വിദേശത്തുള്ള കുടുംബാംഗങ്ങള്‍ക്കും ആരോഗ്യ ഇന്‍ഷുറന്‍സ്\nതിരുവനന്തപുരം: പ്രവാസികൾക്കും വിദേശത്ത് അവരോടൊപ്പം കഴിയുന്ന കുടുംബാംഗങ്ങൾക്കും വേണ്ടി നോർക്ക റൂട്ട്സ് ആരോഗ്യ ഇൻഷൂറൻസ് ഏർപ്പെടുത്തി. പ്രവാസിരക്ഷ ഇൻഷുറൻസ് പദ്ധതി എന്ന പേരിലാണ് ഇതു നടപ്പാക്കുന്നത്. പതിനെട്ടിനും അറുപതിനും ഇടയിൽ പ്രായമുള്ള പ്രവാസികൾക്കും അവരോടൊപ്പം വിദേശത്ത് കഴിയുന്നവർക്കും പദ്ധതിയുടെ പരിരക്ഷ ലഭിക്കും.\nഒരു വര്‍ഷത്തേക്ക് 550 രൂപയാണ് പ്രീമിയം അടയ്ക്കേണ്ടത്. രോഗങ്ങള്‍ക്ക് ഒരു ലക്ഷം രൂപവരെ ഇന്‍ഷുറന്‍സ് സംരക്ഷണം ലഭിക്കും. ന്യൂ ഇന്ത്യ അഷ്വറന്‍സ് കമ്പനിയുമായി ചേര്‍ന്നാണ് പദ്ധതി നടപ്പാക്കുന്നത്. നോര്‍ക്ക റൂട്സിന്‍റെ www.norkaroots.org എന്ന വെബ്സൈറ്റിലെ സര്‍വീസ് വിഭാഗത്തില് പ്രവാസി ഐഡി കാര്‍ഡ് സെക്‌ഷനില് നിന്നും ഈ പദ്ധതിയില് ഓണ്‍ലൈനായി ചേരാം. ഫീസും ഓണ്‍ലൈനായി അടയ്ക്കാം. വിശദ വിവരങ്ങള് നോര്‍ക്ക റൂട്ട്സ് വെബ്സൈറ്റിലും [email protected] എന്ന ഇമെയില് വഴിയും ലഭിക്കും. 91-417-2770543, 91-471-2770528 എന്നീ ഫോണ് നമ്പറുകളിലും 18004253939, 00918802012345 (വിദേശത്തു നിന്നും മിസ്ഡ് കാള് സേവനം) എന്നീ ടോള്‍ഫ്രീ നമ്പറുകളിലും വിവരങ്ങള് ലഭിക്കും.\nപ്രവാസി സമൂഹം നേരിടുന്ന പ്രധാന പ്രശ്നങ്ങളിലൊന്നാണ് ആരോഗ്യ സംരക്ഷണമെന്നും അതു കണക്കിലെടുത്താണ് പദ്ധതി നടപ്പാക്കുന്നതെന്നും മുഖ്യമന്ത്രി പിണറായി വിജയൻ പറഞ്ഞു. പ്രവാസി സമൂഹത്തിന്റെ ക്ഷേമത്തിന് വേണ്ടി സർക്കാർ വിവിധ പദ്ധതികളാണ് നടപ്പാക്കുന്നത്. പ്രവാസിരക്ഷ ഇൻഷുറൻസിന്റെ പ്രയോജനം എല്ലാ പ്രവാസികളും പ്രയോജനപ്പെടുത്തണമെന്ന് മുഖ്യമന്ത്രി അഭ്യർത്ഥിച്ചു.\nPrevious articleവൈറ്റില, കുണ്ടന്നൂർ മേൽപ്പാലങ്ങൾ ഇന്ന് തുറക്കും\nNext articleമഹാരാഷ്ട്രയിലെ ആശുപത്രിയില് തീപിടുത്തം; 10 നവജാതശിശുക്കള് ശ്വാസം മുട്ടി മരിച്ചു\nനടിയെ അധിക്ഷേപിക്കുന്ന പരാമര്‍ശങ്ങള് ശിക്ഷാര്‍ഹവും,നിയമ വിരുദ്ധമെന്നും വുമണ് കളക്ടീവ് ഇന് സിനിമ


സെന്‍സെക്‌സ് 260 പോയന്റ് നഷ്ടത്തില് ക്ലോസ് ചെയ്തു\nമുംബൈ: മൂന്നുദിവസത്തെ നേട്ടത്തിനൊടുവില് ഓഹരി സൂചികകള് നഷ്ടത്തില് ക്ലോസ് ചെയ്തു. സെന്‍സെക്‌സ് 260 പോയന്റ് താഴ്ന്ന് 30,672.59ലും നിഫ്റ്റി 67 പോയന്റ് നഷ്ടത്തില് 9,039.25ലുമാണ് ഇന്ന് വ്യാപാരം അവസാനിപ്പിച്ചത്. ബാങ്ക് ഉള്‍പ്പടെയുള്ള ധനകാര്യസ്ഥാപനങ്ങളുടെ ഓഹരികളാണ് കനത്ത നഷ്ടമുണ്ടാക്കിയത്. എച്ച്ഡിഎഫ്‌സി ലിമിറ്റഡ്, എച്ച്ഡിഎഫ്‌സി ബാങ്ക്, ഐസിഐസിഐ ബാങ്ക്, ആക്‌സിസ് ബാങ്ക് തുടങ്ങിയ ധനകാര്യ-സ്വകാര്യ ബാങ്ക് ഓഹരികൾ നഷ്ടത്തിലായിരുന്നു .\nസീ എന്റര്‍ടെയ്ന്‍മെന്റ്, എംആന്‍ഡ്എം, സിപ്ല, ശ്രീ സിമെന്റ്‌സ്, ഇന്‍ഫോസിസ്, ഏഷ്യന് പെയിന്റ്‌സ്, ടെക് മഹീന്ദ്ര, മാരുതി സുസുകി തുടങ്ങിയ ഓഹരികള് നേട്ടത്തിലാണ് ക്ലോസ് ചെയ്തത് . ബിഎസ്ഇ മിഡക്യാപ്, സ്‌മോള് ക്യാപ് സൂചികകള് യഥാക്രമം 0.83 ശതമാനവും 0.23 ശതമാനവും നഷ്ടത്തിലായിരുന്നു. റിസര്‍വ് ബാങ്ക് വായ്പ തിരിച്ചടവിനുള്ള മോറട്ടോറിയം മൂന്നുമാസംകൂടി നീട്ടിയത് ധനകാര്യ ഓഹരികളെ കാര്യമായി ബാധിച്ചു.\nശിവസേന സര്‍ക്കാരിനെ വിമര്‍ശിക്കാന് കൂട്ട്പിടിച്ചത് കേരളത്തെ ബി.ജെ.പി ക്ക് എട്ടിന്റെ പണികിട്ടി\nപാക് ഇന്‍റർനാഷണൽ വിമാനം കറാച്ചിയിൽ തകർന്നുവീണു


Joy Mathew slams Modi and Pinarayi Governments | സൗജന്യ യാത്ര! സൗജന്യ ക്വാറന്റൈൻ! സൗജന്യ മരണവും, വിളമ്പിയ വാഗ്ദാനങ്ങളെല്ലാം പൊള്ളയെന്ന് ജോയ് മാത്യു! - Malayalam Oneindia\nUpdated: Fri, Jun 12, 2020, 23:17 [IST]\nകോഴിക്കോട്: പ്രവാസികളുടെ വിഷയത്തിൽ കേന്ദ്ര-സംസ്ഥാന സർക്കാരുകളെ വിമർശിച്ച് നടനും സംവിധായകനുമായ ജോയ് മാത്യു. സൗജന്യയാത്രയും സൗജന്യ ക്വോറന്റൈനും എന്ന് പറഞ്ഞ് ഇപ്പോൾ സൗജന്യമരണവും എന്ന നിലയിലേക്ക് കാര്യങ്ങളെത്തിയെന്ന് ജോയ് മാത്യു കുറ്റപ്പെടുത്തുന്നു. യാഥാർഥ്യ ബോധമില്ലാതെ ഇതുവരെ വിളമ്പിയ വാഗ്ദാനങ്ങളെല്ലാം പൊള്ളയായിരുന്നു എന്ന് തെളിയിച്ചുകൊണ്ടിരിക്കയാണെന്നും ജോയ് മാത്യു കുറ്റപ്പെടുത്തുന്നു.\nവാഗ്ദാനങ്ങളല്ല പ്രവൃത്തിയാണ് വേണ്ടത് എന്ന തലക്കട്ടിലാണ് ജോയ് മാത്യുവിന്റെ കുറിപ്പ്. വായിക്കാം: വിദേശ രാജ്യങ്ങളിൽ വെച്ച് കോവിഡ് ബാധിച്ച് മരണപ്പെട്ട പ്രവാസികളുടെ സംഖ്യ ഇരുനൂറ് കവിയുന്നു . ഇപ്പോഴും ജന്മനാട്ടിലെത്തുവാൻ കഴിയാതെ ലക്ഷക്കണക്കിന് പ്രവാസികളായ മലയാളികളാണ് രോഗ ഭീതിയിൽ കഴിയുന്നത്. സൗജന്യയാത്ര! സൗജന്യ ക്വോറന്റൈൻ! ഇപ്പോഴിതാ സൗജന്യമരണവും എന്നുകൂടി എഴുതിച്ചേർക്കാൻ പാകത്തിലായിരിക്കുന്നു കാര്യങ്ങൾ.\nയാഥാർഥ്യ ബോധമില്ലാതെ ഇതുവരെ വിളമ്പിയ വാഗ്ദാനങ്ങളെല്ലാം പൊള്ളയായിരുന്നു എന്ന് കേന്ദ്രവും സംസ്ഥാനവും അനുദിനം തെളിയിച്ചുകൊണ്ടിരിക്കയാണല്ലോ. ജനിച്ച നാട്ടിൽ പിഴച്ചു പോകാൻ വകയില്ലാത്തതുകൊണ്ടാണല്ലോ മറുനാടുകൾ തേടിപ്പോകുവാൻ മലയാളി നിർബന്ധിതനായത്. അതോടെ നമ്മുടെ നാടിനും ഒരു ഗതിപിടിച്ചു എന്നത് വാസ്തവം.\nചിട്ടിയും ലോട്ടറിയുമൊന്നുമല്ല ഇന്ന് ഇവർക്ക് വേണ്ടത്. കൊറോണ വൈറസിന് ബലിയാകേണ്ടി വരുന്ന പ്രവാസികളുടെ ബന്ധുക്കൾക്ക് സാമ്പത്തികമായ സഹായം\nഅല്ലെങ്കിൽ അവരുടെ അടുപ്പു പുകയാൻ ഒരു സർക്കാർ ജോലി. അങ്ങനെയെങ്കിലും നമ്മുടെ കുറ്റബോധത്തിന്റെ ആഴം കുറയട്ടെ. എത്രയോ അനർഹർക്ക് സഹായം ചെയ്യുവാൻ നമുക്ക് മടിയില്ലാത്ത സ്ഥിതിക്ക് പ്രവാസികളുടെ കാര്യത്തിൽ ഇനിയും കൈമലർത്തരുത്.\nചുമ്മാ തമാശ പറഞ്ഞു നടന്നിരുന്ന ഒരു രാഷ്ട്രീയ പാർട്ടിയുടെ നേതാവ് മരിച്ചപ്പോൾ ഇരുപത്തിയഞ്ചു ലക്ഷം രൂപയാണ് ദുരിതാശ്വാസമായി അവിടെ എത്തിയത്. പ്രവാസികൾ തന്നെ ഏറിയപങ്കും നൽകിയ പ്രളയ ഫണ്ടിൽ നിന്നും ഒന്നേകാൽ കോടി രൂപ ഇപ്പോൾ മോഷ്ടിക്കപ്പെട്ടതായി അറിയുന്നു, കപ്പലിലെ കള്ളന്മാർ കൂടുതൽ അടിച്ചു മാറ്റുന്നതിനു മുമ്പ് അന്യരാജ്യത്ത് ആത്മാഹുതിയാകുന്ന നമ്മുടെ സ്വന്തം സഹോദങ്ങൾക്ക് വേണ്ടി ഒരു നഷ്ടപരിഹാരമെങ്കിലും നൽകിക്കൂടെ?\ncoronavirus മരണം ഇന്ത്യ കേരളം കെകെ ശൈലജ ആരോഗ്യമന്ത്രി pinarayi vijayan kk shailaja health minister joy mathew ജോയ് മാത്യു\nJoy Mathew slams Modi and Pinarayi Governments


Teacher frames 50 lakh sentences with 170 words, sets record | 170 വാക്കുകള് ഉപയോഗിച്ച് 50 ലക്ഷം വാക്യം; ഇംഗ്ലീഷ് അധ്യാപകന് തന്റെ വിദ്യാര്‍ഥികള്‍ക്ക് ചെയ്തത്!! - Malayalam Oneindia\n6 min ago വീണ്ടും വിവാദത്തില്‍പ്പെട്ട് ഐശ്വര്യ ഡോങ്‌റെ; പൊലീസുകാരന് സസ്‌പെന്‍ഷന്, കാരണം അനുമതിയില്ലാതെയുള്ള അഭിമുഖം\n170 വാക്കുകള് ഉപയോഗിച്ച് 50 ലക്ഷം വാക്യം; ഇംഗ്ലീഷ് അധ്യാപകന് തന്റെ വിദ്യാര്‍ഥികള്‍ക്ക് ചെയ്തത്!!\nPublished: January 24 2017, 16:20 [IST]\nമുംബൈ: വെറും 170 ഇംഗ്ലീഷ് വാക്കുകള് കൊണ്ട് 50 ലക്ഷം വാക്യങ്ങളുണ്ടാക്കി റെക്കോര്‍ഡിട്ടിരിക്കുകയാണ് ഒരു അധ്യാപകന്. മുംബൈക്കടുത്ത തീര ഗ്രാമമായ ദഹാനുവില് സെക്കണ്ടറി സ്‌കൂളില് അധ്യാപകനായ ബാലാസാഹിബ് ചവാന് ആണ് റെക്കോഡിനുടമ. ഇന്ത്യന് ബുക്ക് ഓഫ് റെക്കോഡ്‌സ് ഇദ്ദേഹത്തിന്റെ പരിശശ്രമത്തിന് അംഗീകാരം നല്‍കി.\nഇംഗ്ലീഷ് പഠനത്തില് പിന്നാക്കം നില്‍ക്കുന്ന തന്റെ വിദ്യാര്‍ഥികളുടെ നിലവാരം മെച്ചപ്പെടുത്താന് വേണ്ടി 2010ലാണ് ചവാന് ദൗത്യം തുടങ്ങിയത്. കെ എല് പോന്ത ഹൈസ്‌കൂളില് അധ്യാപകനായി എത്തിയ സമയത്തായിരുന്നു ഇത്. മിക്ക കുട്ടികള്‍ക്കും ഇംഗ്ലീഷ് ഭാഷയുടെ അടിസ്ഥാന കാര്യങ്ങള് വരെ അറിയില്ലായിരുന്നു.\nആദ്യം പത്ത് വാക്കുകള് കുട്ടികളോട് പഠിക്കാന് ആവശ്യപ്പെട്ടു. പിന്നീട് ആ വാക്കുകള് ഉപയോഗിച്ച് വാക്യങ്ങളുണ്ടാക്കാന് പ്രോല്‍സാഹിപ്പിച്ചു. പിന്നീട് നാമങ്ങളും സര്‍വനാമങ്ങളും ക്രിയകളും ക്രിയാ വിശേഷണങ്ങളും പഠിപ്പിച്ചു. അതുപയോഗിച്ച് പുതിയ വാക്യങ്ങളുണ്ടാക്കി. ഒരു വാക്യത്തിലെ വാക്കെടുത്ത് മറ്റൊരു വാക്യമുണ്ടാക്കി പരിശീലിപ്പിച്ചു.\nപിന്നീട് കുട്ടികള്‍ക്ക് വേഗത്തില് മനസിലാക്കാന് സാധിക്കും വിധം ചെറിയ വാക്യങ്ങളുണ്ടാക്കി പരിചയപ്പെടുത്തി. ഇപ്പോള് 50 ലക്ഷം വാക്യങ്ങളാണ് ഇദ്ദേഹം ഉണ്ടാക്കിയത്. അതിന് ഉപയോഗിച്ചതാവട്ടെ വെറും 170 വാക്കുകള്.\nമൂന്ന് മാസം മുമ്പ് ചവാന് ഇന്ത്യ ബുക് ഓഫ് റെക്കോര്‍ഡ്‌സിനെ സമീപിച്ച് തന്റെ പരിശ്രമങ്ങള് കാണിക്കുകയും രജിസ്‌ട്രേഷന് രേഖകള് സമര്‍പ്പിക്കുകയും ചെയ്തു. കഴിഞ്ഞ മാസം ചവാന്റെ പരിശ്രമത്തിന് ഫലം കണ്ടു. ഇന്ത്യ ബുക്ക് ഓഫ് റെക്കോര്‍ഡില് നിന്നു അറിയിപ്പും വന്നു.\nteacher record student school അധ്യാപകന് റെക്കോര്‍ഡ് വിദ്യാര്‍ഥി സ്‌കൂള്\nA secondary school teacher from Dahanu has set the national record for framing the 'maximum sentences using minimum words' in English language. Balasaheb Chavan, 37, framed 50 lakh sentences using only 170 words while creating teaching techniques to help his vernacular-medium students understand and retain the language. The teacher was granted recognition by the India Book of Records recently.\nStory first published: Tuesday, January 24, 2017, 16:20 [IST]


Book by Dr.N.M. Santhaവിഷയാസ്പദമായി രചിക്കുന്ന ലേഖനമാണ് ഉപന്യാസങ്ങൾ. വിദ്യാർത്ഥികൾക്ക് ഉപകാരപ്രദമായ രീതിയിൽ വ്യത്യസ്ത വിഷയങ്ങളെ അധികരിച്ച തയാറാക്കിയ പുസ്തകമാണിത്. അധ്യാപനരംഗത്തെ പ്രാഗത്ഭ്യമാണ് ഈ ഗ്രന്ഥരചനയിലുള്ള പ്രേരണ...\nBook BY Sara Joseph.നമുക്കു ചുറ്റും മാലിന്യങ്ങള് കുന്നുകൂടുന്നു. കുടുംബശ്രീ എന്ന പേരില് വേസ്റ്റെടുക്കാന് വരുന്ന പഴയ തോട്ടികളെ നാം ഇന്ന് ആണ്ടിമാര് എന്നു വിളിക്കുന്നു. നഗരത്തിലും നാട്ടിന്‍പുറങ്ങളിലുമെല്ലാം റിസോര്‍ട്ടുകളുടെ സംസ്‌കാരം. 'പച്ചവെള്ളംപോലെ' എന്ന നാടന് പ്രയോഗംതന്നെ പോയി. മറിച്ച് വെള്ളം അമൂല്യമാണ് എന്നാരോ നമ്മുടെ ചെവിയിലോതുന്നു. നാ..\nBooks By : A.P.J Abdul kalamഡോ . അബ്ദുൽ കലാം നമ്മുടെ വിദ്യാർത്ഥി സമൂഹത്തിന് ഒരു മാതൃകയും ഗുണ പാഠവുമാണ് . കലാം വചനങ്ങൾ അറിവിന്റെ മാർഗത്തിൽ പ്രചോദനാത്മകമായ നരുങ്ങു വെളിച്ചങ്ങൾ. സുരേഷ് എം ജി..\nA study by V.H. Dirarആദിവാസിമേഖലയിലെ മുഴുവൻ പ്രെസ്‌നോത്തരികളെയും വിഷയമാക്കിയ അതീവ പ്രാധാന്യമുള്ള പഠനകൃതി. മനസ്സ് കാർഷിക പൂർവ്വഘട്ടത്തിലും അഥവാ ഇക്കോ സംസകാരത്തിലും ശരീരം നാഗരികഘട്ടത്തിലും എന്ന വിരുദ്ധാവസ്ഥയിൽ ജീവിക്കുന്ന ആദിവാസികൾ. അവർക്കു നേരിടേണ്ടി വരുന്ന പരിസ്ഥിതി- സാംസ്കാരിക പ്രശ്നങ്ങൾ, പരിഹാരങ്ങൾ...\nBook by Benyamin ഒരെഴുത്തുകാരന്‍റെ സര്‍ഗ്ഗാത്മകമായ സഞ്ചാരങ്ങളെ പരിപോഷിപ്പിക്കാനെത്തുന്ന നിരീക്ഷണ ബോധവും അറിവുമാണ് ഈ കൃതി. വായനയും എഴുത്തും യാത്രയും രൂപപ്പെടുത്തുന്ന നീതിബോധത്തിന്‍റെ അലകള് സ്വത്വനാശങ്ങള്‍ക്കെതിരെയുള്ള നിലപാടുകളായി മാറുന്നു. മൂല്യങ്ങളുടെ കൈത്തിരികള് അണഞ്ഞു പോകാതിരിക്കാന് എഴുത്തുകാരന് ഇരുകൈകളും ചേര്‍ത്ത് പിടിക്കുന്നു. സാഹിത്യം,..


യേശു അജിത്തിനെക്കാളും വിജയിയെക്കാളും സുന്ദരനാണ് ; ക്രിസ്തുമതം സ്വീകരിച്ച മോഹിനി പറയുന്നു | Chanakya News\nHome CINEMA യേശു അജിത്തിനെക്കാളും വിജയിയെക്കാളും സുന്ദരനാണ് ; ക്രിസ്തുമതം സ്വീകരിച്ച മോഹിനി പറയുന്നു\nഗസൽ എന്ന സിനിമയിലൂടെ മലയാളത്തിൽ അരങ്ങേറ്റം കുറിച്ച തെന്നിന്ത്യൻ താരമാണ് മോഹിനി. മലയാളത്തിൽ നിരവധി സിനിമകളിൽ താരം അഭിനയിച്ചു. വ്യക്തി ജീവിതം പരാജയമായിരുന്നു മോഹിനിക്ക് സമ്മാനിച്ചത്.7വർഷങ്ങൾക്ക് മൂമ്പ് കടുത്ത വിഷാദ രോഗം ബാധിച്ച സമയത്ത് താരം വീട്ടു ജോലിക്കാരി നൽകിയ ബൈബിളിലൂടെ ക്രിസ്തു മതം സ്വീകരിച്ചിരുന്നു. അതോടെ മോഹിനി എന്ന പേരുമാറ്റി ക്രിസ്റ്റീന എന്ന പേര് സ്വീകരിച്ചു.\nസിനിമയിൽ സജീവമല്ലാത്ത താരം ഇപ്പോൾ ഒരു സുവിശേഷ പ്രാസംഗികയാണ്. പോണ്ടിച്ചേരി ഉപ്പളം പള്ളിയിൽ സുവിശേഷം നടത്തുന്ന താരത്തിന്റെ വീഡിയോ സമൂഹ മാധ്യമങ്ങളിൽ പ്രചരിച്ചിരുന്നു. ഇപ്പോൾ തന്റെ ജീവിതത്തെക്കുറിച്ചു ഒരു ചാനലിന് നൽകിയ അഭിമുഖത്തിൽ തുറന്നു പറയുകയാണ് മോഹിനി. തഞ്ചാവൂരിലെ ബ്രാഹ്മണ കുടുംബത്തിലാണ് താരം ജനിച്ചത്. 2013ലാണ് ക്രിസ്തുമതം സ്വീകരിച്ചു ക്രിസ്റ്റീന ആയത്. നല്ല ഒരു വ്യക്തിയെ വിവാഹം കഴിച്ചിട്ടും ഭർത്താവിനെ ഉൾക്കൊള്ളാൻ പറ്റിയില്ല. പല തവണ വിവാഹ മോചനത്തിന് ശ്രമിച്ചു എന്നാൽ ഇതിൽ നിന്നെല്ലാം തന്നെ രക്ഷിച്ചത് യേശുവാണ്. മനസിനുണ്ടായ വിഷമഘട്ടത്തിൽ താൻ ഒരു സ്വപ്നം കണ്ടു.\nപ്രളയത്തിൽ പെട്ടുപോവുന്നതാണ് കണ്ടത്. ആ പ്രളയം താൻ ചെയ്താൽ പാപങ്ങൾ ആയിരുന്നു. അവിടെ മറുകരയിൽ കുറെ നായകന്മാരെ കണ്ടു, അജിത്, വിജയ് ഒക്കെ സുന്ദരന്മാരാണെന്നു പറയുന്നവർ ഉണ്ടാകും എന്നാൽ അവരെക്കാളൊക്കെ സുന്ദരനായ ഒരാളെ ഞാൻ കണ്ടു. അയാളുടെ അടുത്ത് ഒരു ബോട്ടും കണ്ടു ആ ബോട്ടിലേക്ക് അയാൾ വിരൽ ചൂണ്ടി. അത് യേശുവായിരുന്നു എന്നുമാണ് മോഹിനി പറഞ്ഞത്.


Janmabhumi| മസാലക്കൂട്ട് അധികമില്ലാത്ത സ്‌പെഷ്യല് ചിക്കന് കറി അരാധകര്‍ക്കായി പങ്കുവെച്ച് മോഹന്‍ലാല്; രുചി സൂപ്പറാണെന്ന് ഭാര്യ സുചിത്ര\nമസാലക്കൂട്ട് അധികമില്ലാത്ത സ്‌പെഷ്യല് ചിക്കന് കറി അരാധകര്‍ക്കായി പങ്കുവെച്ച് മോഹന്‍ലാല്; രുചി സൂപ്പറാണെന്ന് ഭാര്യ സുചിത്ര\nJuly 24, 2021, 04:23 p.m.\nചതച്ചെടുത്ത ചേരുവകകള് കൊണ്ടാണ് മോഹന്‍ലാലിന്റെ ഈ പാചക പരീക്ഷണം.\nആരാധകര്‍ക്ക് മുമ്പില് സ്‌പെഷ്യല് ചിക്കന് കറിയുടെ രുചിക്കൂട്ടിമായി മോഹന്‍ലാല്. കൊച്ചിയിലെ ഫ്‌ളാറ്റിലെ തന്റെ പുതിയ ചാചക പരീക്ഷണത്തിന്റെ വീഡിയോ പ്രിയ താരം തന്നെ സോഷ്യല് മീഡിയയില് പങ്കുവെച്ചിട്ടുണ്ട്.\nമസാലക്കൂട്ടുകള് അധികം ചേര്‍ക്കാതെ ചതച്ചെടുത്ത ചേരുവകകള് കൊണ്ടാണ് മോഹന്‍ലാലിന്റെ ഈ പാചക പരീക്ഷണം. ഉള്ളി, പച്ചമുളക്, ഇഞ്ചി, വെളുത്തുള്ളി, കറിവേപ്പില, കടുക്, പെരുംജീരകം, വറ്റല് മുളക്, കുറച്ച് ഗരം മസാല, മഞ്ഞള് ഉപ്പ്, ചുട്ടെടുത്ത തേങ്ങ (ചതച്ചത്) എന്നിവയാണ് ചേരുവകള്. ആരാധകര്‍ക്കായി ഇതിന്റെ വിശദ വിവരങ്ങളും താരം തന്നെ വീഡിയോയില് വിശദീകരിക്കുന്നുണ്ട്്.\nഫ്രൈയിങ് പാന് ചൂടാക്കി എണ്ണയൊഴിച്ച് കടുകു പൊട്ടിച്ച് ചതച്ചെടുത്ത ചേരുവകള് എല്ലാം ഉപ്പ് ചേര്‍ത്ത് ആദ്യം വഴറ്റിയെടുക്കണം. ഇതിലേക്ക് മഞ്ഞള്‍പ്പൊടി, പെരുംജീരകം, കുരുമുളകുപൊടി, ഗരംമാസല, ഉണക്കമുളക് ചതച്ചതും, ചതച്ചുവച്ച ചുട്ട തേങ്ങയും ചേര്‍ക്കുക. ഇതിലേക്ക് അരക്കിലോ ചിക്കന് ചേര്‍ത്ത് നന്നായി യോജിപ്പിച്ചെക്കണം. ഒട്ടും വെള്ളം ചേര്‍ക്കരുതെ അടച്ചു വെച്ച് വേവിച്ച് എടുത്താല് ഒന്നാന്തരം മസാല ഇല്ലാത്ത ലാലേട്ടന് സ്പെഷ്യല് ചിക്കന് റെഡി.\nചിക്കന് കറി തയ്യാര് ചെയ്ത ശേഷം രുചി നോക്കാനായി ഭാര്യ സുചിത്രയ്ക്ക് നല്‍കി. രുചിച്ച് നോക്കി സുചിത്ര സൂപ്പറെന്ന് തലകുലുക്കി സമ്മതിക്കുകയും ചെയ്യുന്നുണ്ട്. മോഹന്‍ലാലിന്റെ സുഹൃത്ത് സമീര് ഹംസയും രുചിച്ച് നോക്കി കറി നല്ലതാണെന്ന് സമ്മതിക്കുന്നുണ്ട്.\nFacebook Post: https://www.facebook.com/ActorMohanlal/posts/373851060774832\nമോഹന്‍ലാലിനായി വേണു ഒരുക്കി വീണ്ടുമൊരു 'റിക്ഷാവണ്ടി'


Sibi Malayil-Kunchacko team again - Malayalam Filmibeat\nജലോത്സവം ടീം വീണ്ടും\nജലോത്സവത്തിന് ശേഷം സിബി മലയിലും കുഞ്ചാക്കോ ബോബനും വീണ്ടും ഒന്നിക്കുന്നു.\nജലോത്സവത്തിന് തിരക്കഥയെഴുതിയ എം. സിന്ധുരാജ് തന്നെയാണ് പുതിയ ചിത്രത്തിനും തിരക്കഥ രചിക്കുന്നത്. നായികയെ തീരുമാനിച്ചിട്ടില്ല. ജലോത്സവത്തില് നവ്യാ നായരായിരുന്നു നായിക.\nജലോത്സവത്തിലാണ് കുഞ്ചാക്കോ ബോബനും സിബി മലയിലും ആദ്യമായി ഒന്നിച്ചത്. പതിവ് കോളജ് കുമാരന് വേഷങ്ങളില് നിന്നും വ്യത്യസ്തമായ ഒരു കഥാപാത്രമാണ് ജലോത്സവത്തില് കുഞ്ചാക്കോ ബോബന് അവതരിപ്പിച്ചത്. സിബിയുടെ പുതിയ ചിത്രത്തിലും കുഞ്ചാക്കോ ബോബന് വ്യത്യസ്തമായ വേഷമാണ്.\nചിത്രത്തിന്റെ തിരക്കഥ തയ്യാറായിവരികയാണ്. പുതുമുഖങ്ങളെ അണിനിരത്തി വാലന്റെയ്ന്‍സ് ഡേ എന്നൊരു ചിത്രം നേരത്തെ സിബിയുടെതായി അനൗണ്‍സ് ചെയ്തിരുന്നു. കുഞ്ചാക്കോ ചിത്രത്തിന് ശേഷമേ വാലന്റെയ്ന്‍സ് ഡേയുടെ ഷൂട്ടിംഗ് തുടങ്ങുകയുള്ളൂ.


കൊച്ചിയില് പിടിച്ച കള്ളപ്പണം : പിറ്റി തോമസിന്റെ ബന്ധം വ്യക്തം -ഡിവൈഎഫ്‌ഐ – Media Mangalam\nതിരുവനന്തപുരം : ആദായ നികുതി വകുപ്പിന്റെ റെയിഡില് കൊച്ചിയില് ലക്ഷങ്ങളുടെ കള്ളപ്പണം പിടിച്ചെടുത്ത സംഭവത്തില് കോണ്‍ഗ്രസ് നേതാവ് പിറ്റി തോമസ് എംഎല്‍എ ക്കുള്ള ബന്ധം വ്യക്തമാണെന്ന് ഡിവൈഎഫ്‌ഐ സംസ്ഥാന സെക്രട്ടറി എഎ റഹിം.റെയിഡിനിടയില് കള്ളപ്പണക്കാര്‍ക്ക് ഒപ്പം ഉണ്ടായിരുന്ന എംഎല്‍എ ഓടി രക്ഷപ്പെട്ടതായാണ് വാര്‍ത്ത.താന് ഓടിയില്ലെന്നും എന്നാല് കള്ളപ്പണ കേന്ദ്രത്തില് ഉണ്ടായിരുന്നു എന്നും. പി ടി തോമസ് എംഎല്‍എ സ്ഥിരീകരിച്ചു. അപമാനകരമാണ് ഈ സംഭവം. ഒരു നിമിഷം പോലും എം എല് എ സ്ഥാനത്തു തുടരാന് അദ്ദേഹത്തിന് അവകാശമില്ല.\nരാജ്യത്തിന്റെ സമ്പദ് വ്യവസ്ഥയെ ആട്ടിമറിക്കുന്ന ഗുരുതരമായ ക്രിമിനല് പ്രവര്‍ത്തനത്തില് ഒരു എംഎല്‍എ നേരിട്ട്, അറിഞ്ഞു കൊണ്ട് പങ്കെടുക്കുന്നു. രണ്ട് കേന്ദ്രങ്ങളിലാണ് ഇന്നലെ റെയിഡ് നടന്നതായി മനസ്സിലാക്കുന്നത്.ഈ സംഘങ്ങളുടെ തലവന് പി ടി തോമസ് ആണെന്നാണ് പുറത്തു വരുന്ന വിവരം.\nകള്ളപ്പണ സംഘവുമായി എംഎല്‍എ യ്ക്കുള്ള ബന്ധം എന്താണ്?ഈ ഇടപാടില് അദ്ദേഹം പങ്കാളിയാണോ? അതോ ഇടനിലക്കാരനാണോ? മുന്‍പ് ഇതുപോലെയുള്ള കള്ളപ്പണ ഇടപാടില് ഇദ്ദേഹത്തിന്റെ പങ്ക് എന്തായിരുന്നു?പിടിച്ചെടുത്ത കള്ളപ്പണത്തിന്റെ ഉറവിടം ഏതാണ്?സമഗ്രമായ അന്വഷണം ആവശ്യമാണ്. അദ്ദേഹത്തിന്റെയും ബന്ധുക്കളുടെയും പേരിലുള്ള വസ്തുവകകളുടെ വളര്‍ച്ച പരിശോധിക്കണം.ബിനാമി ഇടപാടുകളും അന്വഷിക്കണം.കള്ളപ്പണ ഇടപാടിന് പോകുമ്പോഴെങ്കിലും ഖദര് മാറ്റിവച്ചുപോകാന്\nപി ടി തോമസിനെ ഉപദേശിക്കാന് അഭിമാന ബോധമുള്ള കോണ്‍ഗ്രസ്സ് പ്രവര്‍ത്തകര് തയ്യാറാകണം –\nഭാഗ്യലക്ഷ്മിയുടെയും കൂട്ടരുടെയും മുന്‍കൂര് ജാമ്യാപേക്ഷ തള്ളി


എടിഎമ്മില് പണമില്ലെങ്കില് ബാങ്കുകള്‍ക്ക് 10000 രൂപ പിഴ!\nബാങ്കുകളും എടിഎം ഓപ്പറേറ്റേഴ്‌സും എടിഎമ്മുകളിലെ പണലഭ്യത നിരന്തരം പരിശോധിക്കണമെന്നും റിസര്‍വ് ബാങ്ക് നിര്‍ദ്ദേശം.\n|11 Aug 2021 6:01 AM GMT\nഎടിഎമ്മുകളില് പണമില്ലെങ്കില് ഇനിമുതല് ബാങ്കുകള് 10000 രൂപ പിഴയടയ്‌ക്കേണ്ടി വരും. 2021 ഒക്ടോബര് ഒന്ന് മുതല് പ്രാബല്യത്തില് വരുന്ന പുതിയ ഉത്തരവ് ഇന്നലെയാണ് റിസര്‍വ് ബാങ്ക് ഓഫ് ഇന്ത്യ (ആര്‍ബിഐ) പുറത്തുവിട്ടത്. ഇത് പ്രകാരം ഒരു മാസം 10 മണിക്കൂറോളം എടിഎമ്മില് പണമില്ലാതെയായാല് ബാങ്ക് പിഴനല്‍കേണ്ടി വരും, അതും 10000 രൂപ.\nഎടിഎമ്മുകളില് പണം ഇല്ലാത്ത അവസ്ഥയെക്കുറിച്ച് നിരവധി ഉപഭോക്താക്കളുടെ പരാതി ഉയര്‍ന്നിരുന്നു. റിസര്‍വ് ബാങ്ക് നടത്തിയ പരിശോധനയില്, ഇത് ഉപഭോക്താക്കള്‍ക്ക് വലിയ ബുദ്ധിമുട്ട് ഉണ്ടാക്കുന്നുണ്ടെന്ന് വ്യക്തമായതോടെയാണ് ഇത്തരമൊരു നടപടിയിലേക്ക് കേന്ദ്ര ബാങ്ക് കടന്നത്. എടിഎമ്മുകള് പ്രവര്‍ത്തന ക്ഷമമല്ലാതെ കിടക്കുന്നതിനും നടപടിയുണ്ടാകും.\nഎടിഎമ്മുകളില് പണം ആവശ്യത്തിന് ഉണ്ടോയെന്ന് ബാങ്കുകളും വൈറ്റ് ലേബല് എടിഎം ഓപ്പറേറ്റേഴ്‌സും നിരന്തരം പരിശോധിക്കണമെന്നും പണലഭ്യത ഉറപ്പാക്കാന് സംവിധാനങ്ങള് ശക്തിപ്പെടുത്തണമെന്നുംറിസര്‍വ് ബാങ്ക് നിര്‍ദ്ദേശത്തില് പറയുന്നു.\nഈ ഉത്തരവ് പാലിക്കുന്നതില് ഏതെങ്കിലും തരത്തിലുള്ള മുടക്കം വന്നാല് നടപടി കൈക്കൊള്ളുമെന്നും ആര്‍ബിഐ അറിയിച്ചിട്ടുണ്ട്.\nഎടിഎമ്മുകളില് പണം ഇല്ലാതായാല് ഉടനെതന്നെ സിസ്റ്റം ജനറേറ്റഡ് മെസ്സേജ് ഉത്തരവാദിത്തപ്പെട്ടവര്‍ക്ക് ലഭ്യമാക്കുന്ന തരത്തില് നിലവിലെ സംവിധാനങ്ങള് പരിഷ്‌കരിക്കണമെന്നും റിസര്‍വ് ബാങ്ക്, ബാങ്കുകളോട് ആവശ്യപ്പെട്ടിട്ടുണ്ട്. അല്ലാത്ത പക്ഷം നടപടിയെടുക്കും.\nപണമുണ്ടെങ്കിലും ഇല്ലെങ്കിലും ഓരോ തവണയും എടിഎം ഉപയോഗത്തിന് ഉപഭോക്താക്കള്‍ക്ക് നിശ്ചിത പരിധിയുണ്ട്. ഇത് കഴിഞ്ഞാല് ചാര്‍ജുകളുമുണ്ട്.\nനാല് സൗജന്യ എടിഎം ഇടപാടുകളാണ് പല ബാങ്കുകളും അനുവദിക്കുന്നത്. ഇത്തരത്തില് പരിധി കഴിഞ്ഞ് പണമെടുക്കേണ്ട സാഹചര്യത്തില് ഉപഭോക്താവിന് അധിക ചാര്‍ജ് വരാറുണ്ട്.\nപണം പിന്‍വലിക്കാന് സാധിക്കാതിരിക്കുന്നത് എടിഎമ്മില് വേണ്ട പണം ഇല്ലാത്തതിനാല് ആയിരിക്കാം. എന്നിരുന്നാലും ചിലപ്പോള് അതൊരു ട്രാന്‍സാക്ഷന് ആയി പരിഗണിക്കപ്പെടാറുണ്ടായിരുന്നു. ഈ പ്രശ്‌നത്തിനും പുതിയ നടപടിയോടെ പരിഹാരമാകും.\nRBI atm atm cash


ഹോട്ടല്, ബേക്കറി നടത്തിപ്പുകാര്‍ക്ക് മാര്‍ഗ്ഗനിര്‍ദ്ദേശങ്ങളുമായി ഭക്ഷ്യവകുപ്പ് | Wayanad Vision\nലോക്ക്ഡൗണ് ഇളവുകള് ലഭ്യമായ സാഹചര്യത്തില് ഹോട്ടല്, ബേക്കറി, തട്ടുകട മുതലായവ നടത്തുന്നവര് ജാഗ്രത പാലിക്കണമെന്ന് ഭക്ഷ്യ സുരക്ഷാ അസിസ്റ്റന്റ് കമ്മീഷണര് അറിയിച്ചു. ഭക്ഷ്യ സുരക്ഷാ ഗുണനിലവാര അതോറിട്ടി ഇതുസംബന്ധിച്ച് മാര്‍ഗ്ഗരേഖ പുറത്തിറക്കി.\nപനി, ചുമ, ജലദോഷം എന്നിവയുളള ജീവനക്കാരെ യാതൊരു കാരണവശാലും ജോലിചെയ്യാനനുവദിക്കരുത്. സ്ഥാപന ഉടമ ഇക്കാര്യത്തില് മതിയായ ജാഗ്രത പാലിക്കണം. ജീവനക്കാര് ജോലിക്ക് കയറുമ്പോള് കൈകള് സോപ്പുപയോഗിച്ച് വൃത്തിയാക്കണം. ആഹാരം പാകം ചെയ്യുന്നവര് സ്ഥാപനത്തില് പ്രവേശിക്കുന്നതിന് മുമ്പ് മാസ്‌ക്, ഗ്ലൗസ് എന്നിവ ധരിക്കണം. പുറത്ത് ഉപയോഗിക്കുന്ന ചെരുപ്പ് സ്ഥാപനത്തിനുളളില് ഉപയോഗിക്കാന് അനുവദിക്കരുത്. ജീവനക്കാര് നോട്ട്, മൊബൈല് ഫോണ് തുടങ്ങിയവ ജോലി സമയത്ത് കൈകാര്യം ചെയ്യരുത്. നോട്ട്, ഫോണ് കൈകാര്യം ചെയ്യുന്നവര് ഭക്ഷണസാധനം വിതരണം നടത്തുന്നതിന് മുമ്പ് കൈകള് വൃത്തിയായി സോപ്പുപയോഗിച്ച് കഴുകണം. ജീവനക്കാര് കര്‍ശനമായ വ്യക്തി ശുചിത്വ ശീലങ്ങള് പാലിച്ചുമാത്രമെ ഭക്ഷണ പദാര്‍ത്ഥങ്ങള് കൈകാര്യം ചെയ്യാവൂ. സ്ഥാപനത്തിലെ കൗണ്ടര്, ടോപ്പുകള്, ഡോര് ഹാന്റില്, മേശകള്, തറ തുടങ്ങിയവ സോപ്പ്, വെളളം അല്ലെങ്കില് ബ്ലീച്ചിംഗ് പൗഡര് ലായിനി ഉപയോഗിച്ച് തുടച്ച് വൃത്തിയാക്കണം.\nതട്ടുകടകളിലും മറ്റും എണ്ണ പലഹാരങ്ങള് അടച്ചുറപ്പുളള കണ്ണാടി പെട്ടികളില് സൂക്ഷിക്കണം. ഉപഭോക്താക്കള്‍ക്ക് ടോങ്ങ് ഉപയോഗിച്ചോ, ഗ്ലൗസ് ധരിച്ച കൈകൊണ്ടോ മാത്രമെ ആഹാരസാധനങ്ങള് എടുത്ത് നല്‍കാവൂ. പാത്രങ്ങളില് നിന്നും ആഹാരസാധനങ്ങള് കൈയിട്ട് എടുക്കാന് ആളുകളെ അനുവദിക്കരുത്. ഓരോ ഉപയോഗശേഷവും പാത്രങ്ങള്, പ്ലേറ്റുകള്, ഗ്ലാസുകള് മുതലായവ നല്ലവണ്ണം സോപ്പുപയോഗിച്ച് കഴുകി, ചൂടുവെളളത്തില് മുക്കിയെടുത്ത് സൂക്ഷിക്കണം. ജീവനക്കാരുടെ എണ്ണം പരിമിതപ്പെടുത്തുകയും, ഭക്ഷണം വിതരണം ചെയ്യുന്നിടത്ത് കസ്റ്റമേഴ്‌സുമായി അകലം പാലിക്കുകയും വേണം.\nസ്ഥാപനത്തിന്റെ പ്രവേശന കവാടത്തില് സാനിറ്റൈര്, സോപ്പും വെളളവും ഇവയിലേതെങ്കിലും സൂക്ഷിക്കേണ്ടതും അവ ആളുകള് ഉപയോഗിക്കുന്നുണ്ട് എന്ന് ഉറപ്പുവരുത്തുകയും വേണം. ഡിസ്‌പോസുകള് മെനുകാര്‍ഡുകള് ഉപയോഗിക്കുന്നതാണ് അഭികാമ്യം. ഭക്ഷണം വാങ്ങാന് വരുന്നവരും സ്ഥാപനത്തിലേക്ക് സാധന സാമഗ്രികള് കൊണ്ടുവരുന്നവരും സ്ഥാപനത്തിലുളളവരും സാമൂഹിക അകലം പാലിക്കുന്നുവെന്ന് ഉറപ്പുവരുത്തണം.\nലക്കിടി ചുരം കവാടത്തിന് സമീപം വൃക്ഷ തൈകള് നട്ടു…


ഒടുവിൽ മാഞ്ചസ്റ്റർ സിറ്റി തോറ്റു, നാപോളി യൂറോപ്പ ലീഗിലേക്ക് | Fanport | Champions League News Malayalam\nSaturday, Mar 6, 2021 02:05 AM\nHome Football Champions League ഒടുവിൽ മാഞ്ചസ്റ്റർ സിറ്റി തോറ്റു, നാപോളി യൂറോപ്പ ലീഗിലേക്ക്\nഒടുവിൽ മാഞ്ചസ്റ്റർ സിറ്റി തോറ്റു, നാപോളി യൂറോപ്പ ലീഗിലേക്ക്\nDecember 7, 2017 - 3:50 AM\nമാഞ്ചസ്റ്റർ സിറ്റിക്ക് സീസണിലെ ആദ്യ തോൽവി. ശാക്തറാണ് മാഞ്ചസ്റ്റർ സിറ്റിയെ 2-1 ന് തോൽപിച്ചത്. തോറ്റെങ്കിലും ഗ്രൂപ്പ് ചാമ്പ്യന്മാരായി തന്നെ മാഞ്ചസ്റ്റർ സിറ്റി നോക്ഔട്ടിലേക്ക് യോഗ്യത നേടി. പക്ഷെ ഗ്രൂപ്പിലെ വമ്പന്മാരായ നാപോളി ഇന്ന് 2-1 ന് ഫെയർനോദിനോട് തോൽവി വഴങ്ങിയതോടെ മൂന്നാം സ്ഥാനത്തായി ചാംപ്യൻസ് ലീഗിന് പുറത്തായി. ഏപ്രിലിന് ശേഷം ആദ്യമായാണ് സിറ്റി ഒരു മത്സരം തോൽക്കുന്നത്.\nമാഞ്ചസ്റ്റർ ഡെർബി മുന്നിൽ കണ്ട് പ്രധാന താരങ്ങൾക്കെല്ലാം വിശ്രമം നൽകിയാണ് പെപ് ഗാർഡിയോള ടീമിനെ ഇറക്കിയത്. ഫിൽ ഫോടന് അരങ്ങേറ്റം നൽകിയ പെപ് ഗുണ്ടകൻ, യായ തുറെ, ഡാനിലോ, യായ തുറെ, ,അടറാബിയോ, മൻഗാല എന്നിവർക്കും അവസരം നൽകി. അപകടകാരികളായ അഗ്യൂറോ, ഡു ബ്രെയ്‌നെ, ഡേവിഡ് സിൽവ എന്നിവരൊന്നും ഇല്ലാത്ത മാഞ്ചസ്റ്റർ സിറ്റിയെ 26 ആം മിനുട്ടിൽ ബെർനാർഡ് ഞെട്ടിച്ചു. മികച്ചൊരു ഗോളിൽ ശാക്തർ മുന്നിലെത്തി. ഏറെ വൈകാതെ സിറ്റി ഗോളി എഡേഴ്സന്റെ പിഴവ് മുതലെടുത്ത് ഇസ്മൈലി ശാക്തറിനെ2ഗോളുകൾക്ക് മുന്നിലെത്തിച്ചു. രണ്ടാം പകുതിയിൽ അഗ്യൂറോയെ ഇറക്കിയെങ്കിലും 90 ആം മിനുട്ടിൽ ലഭിച്ച പെനാൽറ്റി അഗ്യൂറോ ഗോളാകുമ്പോൾ ഏറെ വൈകിയിരുന്നു. പ്രധാന താരങ്ങൾ ഇല്ലാതെ വഴങ്ങിയ തോൽവി ആണെങ്കിലും ഡെർബിക്ക് മുന്നോടിയായി തോൽവി വഴങ്ങിയത് അവരുടെ ആത്മവിശ്വാസത്തിൽ കോട്ടം വരുത്തിയേക്കും.\nസ്വന്തം മൈതാനത്താണ് ഫെയർനൂദ് നാപോളിയെ 2-1 ന് തോൽപിച്ചത്. സിറ്റി ശാക്തറിനെതിരെ ജയിക്കുകയും നാപോളിക്ക് ഫെയർനൂദ് ന് എതിരെ ജയിക്കാനാവുകയും ചെയ്താൽ നോകൗട്ട് സാധ്യത ഉണ്ടായിരുന്ന നാപോളിക്ക് പക്ഷെ ഗ്രൂപ്പിൽ മൂന്നാം സ്ഥാനം മാത്രമാണ് നേടാനായത്. നാപോളിക്ക് യൂറോപ്പ ലീഗിൽ കളിക്കാനാവും.\nPrevious articleറെക്കോർഡ് ഗോളുമായി റൊണാൾഡോ, റയലിന് ജയം\nNext articleഎതിരില്ലാത്ത7ഗോളുകൾ, ലിവർപൂളിന്റെ മോസ്‌കോ വേട്ട


പെരിയ കേസ് ഡയറി ചോദിച്ച് സിബിഐ കത്ത് നൽകിയത് നാല് തവണ, മറുപടിയില്ലാതെ പൊലീസ്; സി ബി ഐക്ക് തടയിടാൻ സർക്കാർ സുപ്രീം കോടതിയിലേക്ക് - BIG14NEWS\nHome All News പെരിയ കേസ് ഡയറി ചോദിച്ച് സിബിഐ കത്ത് നൽകിയത് നാല് തവണ, മറുപടിയില്ലാതെ പൊലീസ്; സി...\nപെരിയ കേസ് ഡയറി ചോദിച്ച് സിബിഐ കത്ത് നൽകിയത് നാല് തവണ, മറുപടിയില്ലാതെ പൊലീസ്; സി ബി ഐക്ക് തടയിടാൻ സർക്കാർ സുപ്രീം കോടതിയിലേക്ക്\nതിരുവനന്തപുരം: കേരളത്തിൽ ഏറെ രാഷ്ട്രീയവിവാദം സൃഷ്ടിച്ച പെരിയ ഇരട്ടക്കൊലക്കേസിൽ സിബിഐയ്ക്ക് കേസ് ഡയറിയോ മറ്റ് രേഖകളോ നൽകാതെ പൊലീസ്. ഡിജിപിക്കും ക്രൈംബ്രാഞ്ച് മേധാവിക്കുമായിട്ടാണ് നാല് തവണ സിബിഐ കേസ് രേഖകൾ തേടി കത്ത് നൽകിയത്. എന്നിട്ടും സംസ്ഥാനത്തെ പൊലീസ് അനങ്ങിയില്ല. കേസ് സിബിഐ അന്വേഷിക്കണമെന്ന ഹൈക്കോടതി ഡിവിഷൻ ബഞ്ച് ഉത്തരവിനെതിരെ സുപ്രീംകോടതിയിൽ സംസ്ഥാനസർക്കാർ അപ്പീൽ നൽകിയേക്കും എന്നാണ് സൂചന. ഇതുമായി ബന്ധപ്പെട്ട് സർക്കാർ നിയമോപദേശം തേടിയിട്ടുണ്ട്.\nPrevious articleസർക്കാരിന്റെ നെഞ്ചിടിപ്പ് കൂടുന്നു; ജലീലിനെയും ബിനീഷിനെയും അന്വേഷണ ഏജൻസികൾ വീണ്ടും വിളിപ്പിക്കും\nNext articleകൊവിഡ് രോഗികളുടെ എണ്ണം ഒരു ലക്ഷത്തിനടുത്ത്, 20,000 വരെ പ്രതിദിന കേസുകൾ വരും ആഴ്ചകളിലുണ്ടാകുമെന്ന് മുന്നറിയിപ്പ്; കേരളത്തിന് വെല്ലുവിളി


മോഡലുകളെ പിന്തുടർന്ന ഡ്രൈവർ സൈജു തങ്കച്ചൻ അറസ്റ്റിൽ – Veekshanam\nകൊച്ചി: മോഡലുകളായ ആൻസി കബീർ, അഞ്ജന ഷാജൻ എന്നിവർ കാറപകടത്തിൽ കൊല്ലപ്പെട്ട രാത്രി ഇവരെ പിന്തുടർന്ന ഔഡി കാറിന്റെ ഡ്രൈവർ സൈജു തങ്കച്ചനെ പൊലീസ് അറസ്റ്റ് ചെയ്തു. നരഹത്യ, അനുവാദമില്ലാതെ സ്ത്രീകളെ പിന്തുടരൽ എന്നീ വകുപ്പുകൾ പ്രകാരമാണ് അറസ്റ്റ്. ശനിയാഴ്ച കോടതിയിൽ ഹാജരാക്കും. ആറു മണിക്കൂർ ചോദ്യം ചെയ്ത ശേഷമാണ് ഇയാളുടെ അറസ്റ്റ് മെട്രോ പൊലീസ് രേഖപ്പെടുത്തിയത്.\nഅപകടത്തിനു പിന്നിൽ ഇയാൾ ഉൾപ്പെട്ട കാർ മത്സര ഓട്ടമായിരുന്നു എന്നാണു പൊലീസ് കണ്ടെത്തിയത്. പൊലീസ് പറയുന്നത്:\nഅപകടമുണ്ടായ നവംബർ ഒന്നിനു രാത്രി 18 ഹോട്ടലിൽ ഡിജെ പാർട്ടി കഴിഞ്ഞു മടങ്ങിയ താരങ്ങളെ സൈജു തങ്കച്ചൻ ആഡംബര കാറിൽ പിന്തുടർന്നു. ഹോട്ടലിൽ നിന്നു കുണ്ടന്നൂർ വരെ ഇരു കാറുകളും സാധാരണ വേഗതയിലായിരുന്നു. കുണ്ടന്നൂരിൽ വച്ച് താരങ്ങളുടെ കാർ നിർത്തിയ റഹ്മാനുമായി സൈജു വാക്കേറ്റം നടത്തി. പിന്നീട് ഇരു കാറുകളും അമിത വേഗത്തിൽ വൈറ്റില ഭാഗത്തേക്കു കുതിച്ചു. പലപ്പോഴും ഇരു വാഹനങ്ങളും പരസ്പരം ഓവർടേക്ക് ചെയ്തു. പിന്നീടാണ് കാർ ബൈക്കിലും ഡിവൈഡറിലും തട്ടി മറിഞ്ഞ് രണ്ടു യുവതികളും മരിച്ചത്.\nഅമിത വേഗതയിൽ പോയ റഹ്മനോട് അങ്ങനെ കാർ ഓടിക്കരുതെന്നു പറയാനാണ് പിന്തുടർന്നതെന്നാണ് സൈജു ആദ്യം പൊലീസിനോടു പറഞ്ഞത്. ഇതു പ്രകാരം ആദ്യം ചോദ്യം ചെയ്തെങ്കിലും വിട്ടയച്ചു. വിശ്വാസ യോഗ്യമല്ലാത്ത മൊഴികളുടെ അടിസ്ഥാനത്തിൽ അന്വേഷണം തുടരുന്നതിനിടെ കോടതിയിൽ നൽകിയ ജാമ്യാപേക്ഷയും തള്ളി. തുടർന്ന് വ്യാഴാഴ്ച പൊലീസിൽ ഹാജരാകാൻ നിർദേശം നൽകിയെങ്കിലും ഹാജരായില്ല. വെള്ളിയാഴ്ച രാവിലെ അഭിഭാഷകനുമൊത്ത് ഹാജരായ സൈജു തങ്കച്ചനെ ആറു മണിക്കൂറിലധികം ചോദ്യം ചെയ്ത ശേഷമാണ് അറസ്റ്റ് രേഖപ്പെടുത്തിയത്. ശനിയാഴ്ച കോടതിയിൽ ഹാജരാക്കിയ ശേഷം വീണ്ടും കസ്റ്റഡിയിൽ ആവശ്യപ്പെടും.


പാലക്കാട്ടെ ദുരഭിമാനക്കൊല; കൊലയുടെ സൂത്രധാരന് ഹരിതയുടെ മുത്തച്ഛനെന്ന് അനീഷിന്റെ കുടുംബം, കൊലപ്പെടുത്താന് ഉപയോഗിച്ച ആയുധം കണ്ടെടുത്തു - BIGNEWSLIVE | Latest Malayalam News\nപാലക്കാട്: പാലക്കാട് തേങ്കുറിശ്ശിയിലെ ദുരഭിമാന കൊലയുടെ മുഖ്യ സൂത്രധാരന് ഹരിതയുടെ മുത്തച്ഛന് കുമരേശന് പിള്ള ആണെന്ന് കൊല്ലപ്പെട്ട അനീഷിന്റെ കുടുംബം. അനീഷിന് പണം നല്‍കി ഹരിതയെ തിരിച്ച് വീട്ടിലെത്തിക്കാന് മുത്തച്ഛന് ശ്രമിച്ചിരുന്നുവെന്നാണ് അനീഷിന്റെ കുടുംബം പറയുന്നത്.\nഅതേസമയം കേസിലെ പ്രതികളെ സംഭവസ്ഥലത്തും വീട്ടിലും എത്തിച്ച് തെളിവെടുപ്പ് നടത്തി. കൊല്ലപ്പെട്ട അനീഷിന്റെ ഭാര്യ ഹരിതയുടെ അച്ഛന് പ്രഭു കുമാര്, അമ്മാവന് സുരേഷ് എന്നീ പ്രതികളെ ഹരിതയുടെ അമ്മാവന് സുരേഷിന്റെ വീട്ടില് എത്തിച്ചാണ് തെളിവെടുപ്പ് നടത്തുന്നത്. തെളിവെടുപ്പില് ആയുധം അനീഷിനെ കുത്തി കൊലപ്പെടുത്താന് ഉപയോഗിച്ച കത്തി ഇവിടെ നിന്ന് പോലീസ് കണ്ടെത്തിയിട്ടുണ്ട്.\nകഴിഞ്ഞ ദിവസമാണ് തേങ്കുറിശ്ശി ഇലമന്ദം ആറുമുഖന്റെയും രാധയുടെയും മകനായ അനീഷ് കൊല്ലപ്പെട്ടത്. കാലില് ഉണ്ടായ മുറിവില് നിന്ന് രക്തം വാര്‍ന്നാണ് അനീഷ് മരിച്ചതെന്നാണ് പോസ്റ്റുമോര്‍ട്ടത്തിലെ കണ്ടെത്തല്. സംഭവവുമായി ബന്ധപ്പെട്ട് യുവാവിന്റെ ഭാര്യാപിതാവിനെയും അമ്മാവനെയും പോലീസ് അറസ്റ്റ് ചെയ്തിരുന്നു. അനീഷിന്റെ ഭാര്യ ഹരിതയുടെ അച്ഛന് പ്രഭുകുമാര്, പ്രഭുകുമാറിന്റെ ഭാര്യാസഹോദരന് സുരേഷ് എന്നിവരെയാണ് പോലീസ് അറസ്റ്റുചെയ്തത്. പ്രതികളെ ഇന്ന് മജിസ്ട്രേറ്റിന് മുമ്പില് ഹാജരാക്കും.\nമൂന്നുമാസം തികച്ച് ജീവിക്കാന് അനുവദിക്കില്ലെന്ന് ഹരിതയുടെ അച്ഛനും അമ്മാവനും കൊല്ലപ്പെട്ട അനീഷിനെ ഭീഷണിപ്പെടുത്തിയിരുന്നു എന്ന് ബന്ധുക്കള് പോലീസിന് മൊഴി നല്‍കിയിരുന്നു. ഒക്ടോബര് 27നാണ് ഹരിത അനീഷിനൊപ്പം വീടുവിട്ട് ഇറങ്ങിവന്നത്. അന്നുതന്നെ ഇവര് കുഴല്‍മന്ദം പോലീസ് സ്റ്റേഷനില് ഹാജരായി. അനീഷിനൊപ്പം പോകാന് അനുവദിക്കണമെന്ന് 18 വയസ് പൂര്‍ത്തിയായ ഹരിതയുടെ നിയമപരമായ ആവശ്യം പോലീസ് അംഗീകരിച്ചു. പിന്നീട് ഇവര് ക്ഷേത്രത്തില്‍വെച്ച് താലികെട്ട് നടത്തുകയും ചെയ്തു.\nTags: aneeshHonour killingKeralapalakkad


Motilal Oswal Keeps Buy Rating For Cyient Limited; This Stock Has Returned 125 Per Cent Return So Far In 2021 - Malayalam Goodreturns\n» ഈ വര്‍ഷം നിക്ഷേപകര്‍ക്ക് കിട്ടിയത് 125% ലാഭം; ഈ സ്റ്റോക്ക് ഇനിയും വാങ്ങാമെന്ന് മോട്ടിലാല് ഓസ്‌വാള്\nPublished: Friday, October 15, 2021, 19:06 [IST]\n36 min ago കമ്പനി അടിമുടി പരിഷ്‌കരിക്കുന്നു; 30% വരെ ഓഹരി വില കുതിക്കാം; നോക്കിക്കോളൂ\nഓഹരി വിലയുടെ പതിന്മടങ്ങ് ലാഭം നിക്ഷേപകര്‍ക്ക് സമ്മാനിക്കുന്ന സ്‌റ്റോക്കുകളാണ് മള്‍ട്ടിബാഗര് ഓഹരികള്. വിപണിയില് മള്‍ട്ടിബാഗര് ഓഹരികള് തിരിച്ചറിയുമ്പോഴേക്കും പലരും വൈകാറുണ്ട്. എന്നാല് ഐടി മേഖലയില് നിന്നൊരു മള്‍ട്ടിബാഗര് സ്റ്റോക്കില് ഇപ്പോഴും പച്ചക്കൊടി കാട്ടുകയാണ് ഇന്ത്യയിലെ പ്രമുഖ ബ്രോക്കറേജ് സ്ഥാപനം മോട്ടിലാല് ഓസ്‌വാള്. നടപ്പു വര്‍ഷം ഇതുവരെ 125 ശതമാനം നേട്ടം നിക്ഷേപകര്‍ക്ക് സമ്മാനിച്ച ഈ സ്റ്റോക്ക് ഇനിയും വാങ്ങാമെന്നാണ് ബ്രോക്കറേജിന്റെ പക്ഷം. സംഭവം ഏതെന്നല്ലേ? സയന്റ് ലിമിറ്റഡ് തന്നെ.\nഉയര്‍ന്ന വളര്‍ച്ചാ സാധ്യതയാണ് സയന്റ് ലിമിറ്റഡില് മോട്ടിലാല് ഓസ്‌വാള് പ്രവചിക്കുന്നത്. ഒപ്പം ലാഭ മാര്‍ജിന് ഇടക്കാലത്തേക്ക് കൂടുന്നതും കമ്പനിയുടെ സാമ്പത്തിക വളര്‍ച്ചയ്ക്ക് വഴിതെളിക്കുമെന്ന് ബ്രോക്കറേജ് അറിയിക്കുന്നു. സെപ്തംബര് പാദത്തിലെ കണക്കുപുസ്തകത്തില് മികവാര്‍ന്ന സംഖ്യകള് കുറിക്കാന് ഐടി കമ്പനിയായ സയന്റിന് സാധിച്ചിട്ടുണ്ട്.\nജൂലായ് - സെപ്തംബര് കാലഘട്ടത്തില് കമ്പനിയുടെ അറ്റാദായം 44.5 ശതമാനം വര്‍ധിച്ച് 121 കോടി രൂപയായി. മുന്‍വര്‍ഷം ഇതേ കാലത്ത് 83.9 കോടി രൂപയായിരുന്നു മൊത്തം ലാഭം. ഇക്കഴിഞ്ഞ പാദം വരുമാനത്തിലും 4.6 ശതമാനം വളരാന് സയന്റിന് കഴിഞ്ഞു (ഡോളര് കണക്കില്).\n'സയന്റ് ലിമിറ്റഡില് മെച്ചപ്പെട്ട മാര്‍ജിന് പ്രകടനം ഞങ്ങള് പ്രതീക്ഷിക്കുന്നു. മാനേജ്‌മെന്റിന്റെ ഇടക്കാല ഔട്ട്‌ലുക്ക് ലാഭ മാര്‍ജിനെ കാര്യമായി സ്വാധീനിക്കും. അതുകൊണ്ട് 2023 സാമ്പത്തിക വര്‍ഷത്തേക്കുള്ള ഇപിഎസ് (പ്രതിയോഹരി വരുമാനം) എസ്റ്റിമേറ്റ് ഞങ്ങള് വര്‍ധിപ്പിക്കുകയാണ്. ആകര്‍ഷകമായ വാല്യുവേഷന് മുന്‍നിര്‍ത്തി സ്റ്റോക്കില് ബൈ റേറ്റിങ്ങും തുടരുന്നു', മോട്ടിലാല് ഓസ്‌വാള് അറിയിച്ചു.\nവളര്‍ച്ചാ സാധ്യത കണക്കിലെടുത്ത് സയന്റ് ലിമിറ്റഡില് 1,380 രൂപയുടെ ടാര്‍ഗറ്റ് വിലയാണ് ബ്രോക്കറേജ് നിര്‍ദേശിക്കുന്നത്. ഈ വാരം 1,157.70 രൂപ എന്ന നിലയിലാണ് സയന്റ് ലിമിറ്റഡ് ഓഹരികള് ഇടപാടുകള്‍ക്ക് തിരശ്ശീലയിട്ടത് (ഒക്ടോബര് 14). വ്യാഴാഴ്ച്ച 7.21 ശതമാനം നേട്ടം കയ്യടക്കാന് കമ്പനിക്ക് സാധിച്ചു. 1,101.85 രൂപയില് തുടങ്ങിയ വ്യാപാരം അവസാന മണി മുഴങ്ങുമ്പോള് 1,157.70 രൂപയിലേക്കെത്തി. കഴിഞ്ഞ5ദിവസത്തെ ചിത്രത്തില് 4.49 ശതമാനവും 1 മാസത്തെ ചിത്രത്തില് 5.30 ശതമാനവും നേട്ടം കമ്പനി കുറിച്ചു.\n6 മാസം കൊണ്ട് 68.97 ശതമാനം നേട്ടമാണ് നിക്ഷേപകര്‍ക്ക് സയന്റ് ലിമിറ്റഡ് തിരിച്ചുനല്‍കിയതും. ഏപ്രില് 16 -ന് 685 രൂപയായിരുന്നു കമ്പനിയുടെ ഓഹരി വില.\nഈ വര്‍ഷത്തെ കണക്കിലാകട്ടെ 125 ശതമാനം നേട്ടമാണ് സയന്റ് കാഴ്ച്ചവെക്കുന്നത്. ജനുവരി 1 -ന് 513.15 രൂപയായിരുന്നു കമ്പനിയുടെ ഓഹരി വില. അന്ന് 1 ലക്ഷം രൂപ നിക്ഷേപിച്ചവര് ഓഹരികള് ഹോള്‍ഡ് ചെയ്യുന്നുണ്ടെങ്കില് 2.25 ലക്ഷം രൂപയായി ആസ്തി ഇപ്പോള് വര്‍ധിച്ചിരിക്കണം. കഴിഞ്ഞ 52 ആഴ്ച്ചക്കിടെ 1,172.20 രൂപ വരെ സയന്റ് ഓഹരികള് ഉയര്‍ന്നിരുന്നു; 365 രൂപ വരെയുള്ള വീഴ്ചയ്ക്കും കമ്പനി സാക്ഷിയായിട്ടുണ്ട്.\nസയന്റിന്റെ ഗവേഷണ വികസന ചെലവുകളില് ശക്തമായ റീബൗണ്ട് ബ്രോക്കറേജ് കാണുന്നുണ്ട്. വര്‍ധിച്ച് വരുന്ന ഔട്ട്‌സോഴ്‌സിങ് നടപടികളും വലിയ കരാറുകളുമാണ് 'ആര് ആന്‍ഡ് ഡി' ചെലവുകളെ സ്വാധീനിക്കുന്നത്. എന്തായാലും പുതുക്കിയ ഗോ-ടു-മാര്‍ക്കറ്റ് സ്ട്രാറ്റജിയും വലിയ കരാറുകളില് ഫോക്കസ് ചെയ്യുകയും വഴി ആര് ആന്‍ഡ് ചെലവുകള് പ്രയോജനപ്പെടുത്താനുള്ള തന്ത്രമാണ് മാനേജ്‌മെന്റ് ഇപ്പോള് പയറ്റുന്നത്.\nഇക്കാരണങ്ങള് മുന്‍നിര്‍ത്തി 2021-23 കാലഘട്ടത്തില് 14 ശതമാനം യുഎസ്ഡി വരുമാന വളര്‍ച്ച കമ്പനിയില് വാര്‍ഷികാടിസ്ഥാനത്തില് മോട്ടിലാല് ഓസ്‌വാള് പ്രവചിക്കുന്നുണ്ട്. കമ്മ്യുണിക്കേഷന്, യൂട്ടിലിറ്റി, സെമി-കണ്ടക്ടര്, ഓട്ടോമോട്ടീവ്, മെഡിക്കല് ഉപകരണങ്ങള്, ഖനനം തുടങ്ങിയ മേഖലകളിലെ വളര്‍ച്ചാ സാധ്യത അടുത്ത2മുതല്3വര്‍ഷത്തേക്ക് തുടരുമെന്നാണ് ബ്രോക്കറേജിന്റെ കണക്കുകൂട്ടല്. 2023 സാമ്പത്തിക വര്‍ഷം വ്യോമയാന മേഖല കോവിഡിന് മുന്‍പുള്ള നിലയിലേക്ക് മടങ്ങിയെത്തുമെന്നും ഇവര് വിലയിരുത്തുന്നു.\nMotilal Oswal Keeps Buy Rating For Cyient Limited; This Stock Has Returned 125 Per Cent Return So Far In 2021\nMotilal Oswal Keeps Buy Rating For Cyient Limited; This Stock Has Returned 125 Per Cent Return So Far In 2021. Read in Malayalam.\nStory first published: Friday, October 15, 2021, 19:06 [IST]


ന്യൂജന്റെ സ്വന്തം ഡിയോ; കലക്കന് നിറത്തില് പുതിയ മോഡലുമായി ഹോണ്ട | Keralabhooshanam.com | Breaking News, Latest News, Kerala, India and World news\nBy web desk on 16/06/2017 Comments Off on ന്യൂജന്റെ സ്വന്തം ഡിയോ; കലക്കന് നിറത്തില് പുതിയ മോഡലുമായി ഹോണ്ട\nബുള്ളറ്റില് മാത്രമല്ല സ്‌കൂട്ടറിലും യുവാക്കള്‍ക്ക് കമ്പം കൂടുതലാണ്. അത് ഡിയോ ആണെങ്കിലോ? പറയണ്ട. സംഗതി കിടിലനായിരിക്കും. അടിപൊളി ലുക്കില് ഡിയോയില് ചീറിപായുന്നത് സ്ഥിരം കാഴ്ച്ചയാണ്. ഹോണ്ടയുടെ ഡിയോയാണ് ഇപ്പോള് യുവാക്കളെ ഹരംകൊള്ളിക്കുന്നത്. ന്യൂജനറേഷന് ബൈക്കുകളില് നിന്ന് സ്‌കൂട്ടറിലേക്ക് യുവത്വം വഴിമാറിയപ്പോള്, പലരും കൂട്ടുപിടിച്ചത് ഡിയോയെയാണ്. എല്ലാവരെയും ആകര്‍ഷിക്കുന്ന കുഞ്ഞന് രൂപം തന്നെയാണ് ഡിയോയെ നിരത്തില് കൂടുതല് അടിപൊളിയാക്കുന്നത്.\nരാജ്യത്ത് ബിഎസ് ഫോര് എന്‍ജിനുകള് നിര്‍ബന്ധമാക്കിയതോടെ, ഡിയോയും പുതിയ മോഡലുമായി രംഗത്തെത്തി. റോഡിലൂടെ പോകുമ്പോള് ആരും ഒന്ന് നോക്കി നിന്ന് പോകുന്ന ആകര്‍ഷക നിറം ഡിയോയ്ക്ക് നല്‍കാന് ഹോണ്ട ശ്രമിച്ചു. പേള് സ്‌പോര്‍ട്‌സ് യെല്ലോ, സ്‌പോര്‍ട്‌സ് റെഡ്, വൈബ്രന്റ് ഓറഞ്ച്, മാറ്റേ ആക്‌സിസ് ഗ്രേ മെറ്റാലിക്, കാന്‍ഡി ജാസി ബ്ലൂ തുടങ്ങിയ നിറങ്ങളില് ലഭിക്കും. ഒപ്പം തകര്‍പ്പന് ബോഡി ഗ്രാഫിക്‌സുമുണ്ട്. ഇതില്‍പ്പരം ന്യൂജനറേഷന് ഇനി എന്തു വേണം.\n103 കിലോ ഗ്രാം മാത്രം തൂക്കമുള്ള സ്‌കൂട്ടര് ഏത് ഗതാഗതക്കുരുക്കിലും വെട്ടിച്ചു പറപറപ്പിക്കാം. 109 സിസിയാണ് എന്‍ജിന്. 7000 ആര്‍പിഎമ്മില് എട്ട് ബിഎച്ച്പി കരുത്തും 5500 ആര്‍പിഎമ്മില് 8.91 എന്‍എം ടോര്‍ക്കുമേകുന്നതാണിത്. 55 കിലോമീറ്ററാണ് മൈലേജ്. സെല്‍ഫ് സ്റ്റാര്‍ട്ടും കിക്ക് സ്റ്റാര്‍ട്ടുമുണ്ട്. ഫ്രണ്ട് അപ്രോണും ലൈറ്റിംങ് സിസ്റ്റവും പുതുക്കിയിട്ടുണ്ട്. 60,126 രൂപയാണ് ഡിയോയുടെ ഓണ്‍റോഡ് വില.\nന്യൂജന്റെ സ്വന്തം ഡിയോ; കലക്കന് നിറത്തില് പുതിയ മോഡലുമായി ഹോണ്ട added by on 16/06/2017


Wednesday 17 January 2018 2:45 am IST\nനിരത്തില് എത്തുന്ന അത്ഭുത വണ്ടികളും വാഹന ലോകത്തെ പുതുമകളും അറിയാന് ഇനി അധികനാള് കാത്തിരിക്കേണ്ട. വാഹന പ്രേമികള് കാത്തിരുന്ന 2018 ഓട്ടോ എക്‌സ്‌പോയ്ക്ക് ഉത്തര്‍പ്രദേശിലെ ഗ്രേറ്റര് നോയ്ഡയില് ഫെബ്രുവരി ഒന്‍പതിന് തുടക്കമാകും. 14 വരെ നീളുന്ന എക്‌സ്‌പോയില് വിവിധ മോട്ടോര് വാഹന കമ്പനികള് പുതുമയാര്‍ന്ന ഒട്ടേറെ വാഹനങ്ങള് അവതരിപ്പിക്കുമെന്നാണ് പ്രതീക്ഷ. ഇലക്ട്രിക്കല്, സിഎന്‍ജി വാഹനങ്ങള്‍ക്കായിരിക്കും എക്‌സ്‌പോ പ്രാധാന്യം നല്‍കുന്നതെന്നാണ് സൂചന. മലിനീകരണം കുറവുള്ള വാഹനങ്ങള്‍ക്ക് പ്രാധാന്യം നല്‍കണമെന്ന കേന്ദ്രനിര്‍ദ്ദേശം ഒട്ടുമിക്ക കമ്പനികളും പ്രാവര്‍ത്തികമാക്കും.\n1.85 ലക്ഷം ചതുരശ്രമീറ്റര് സ്ഥലത്താണ് ഓട്ടോ എക്‌സ്‌പോ നടക്കുന്നത്. ഗ്രേറ്റര് നോയ്ഡയിലെ ഇന്ത്യ എക്‌സ്‌പോ മാര്‍ട്ടിലും പ്രഗതി മൈതാനിലുമായാണ് എക്‌സ്‌പോ നടക്കുക. ഇന്ത്യയിലെ വാഹനനിര്‍മ്മാതാക്കള്‍ക്കുപുറമെ വിവിധ രാജ്യങ്ങളിലെ പ്രമുഖ വാഹന നിര്‍മ്മാതാക്കളും പങ്കെടുക്കും.\nഎക്‌സ്‌പോയില് എത്തുന്നവരുടെ അഭിപ്രായവും നിര്‍ദ്ദേശവും കണക്കിലെടുത്ത് വാഹനങ്ങളുടെ അന്തിമ ഡിസൈന് രൂപകല്‍പ്പന ചെയ്യുന്നതിനെക്കുറിച്ചും കമ്പനികള് ആലോചിക്കുന്നുണ്ട്. ആളുകളുടെ അഭിരുചിക്ക് ഇണങ്ങുന്ന വാഹനങ്ങള് നിരത്തിലിറക്കാന് ലക്ഷ്യമിട്ടാണിത്. എന്നാല്, ചില വാഹന നിര്‍മ്മാതാക്കള് ഓട്ടോ എക്‌സ്‌പോയില് പങ്കെടുക്കില്ലെന്ന് വ്യക്തമാക്കിയത് ആശങ്ക ഉയര്‍ത്തിയിട്ടുണ്ട്. എങ്കിലും ഓട്ടോ എക്‌സ്‌പോ സന്ദര്‍ശക ടിക്കറ്റുകള് ചൂടപ്പം പോലെയാണ് വിറ്റുപോകുന്നത്.\nഡ്രൈവര്‍മാര് ധരിച്ചോളൂ... തലച്ചോര് തരംഗം അളക്കുന്ന ഉപകരണം\nതലച്ചോറിലെ തരംഗങ്ങള് അളക്കുന്ന ഉപകരണം ഡ്രൈവര്‍മാര് ധരിച്ചാല് എങ്ങനെയിരിക്കും? വാഹനങ്ങളുടെ നിയന്ത്രണത്തില് കുറേക്കൂടി കരുതലോടെ ശ്രദ്ധിക്കാനാകും. ഉദാഹരണത്തിന് വണ്ടി ഓടിക്കുന്നതിനിടയില് ഒരു നായ കുറുകെ ചാടിയെന്ന് സങ്കല്‍പ്പിക്കുക. തലച്ചോര് തരംഗങ്ങള് അളക്കുന്ന ഉപകരണമുണ്ടെങ്കില് ബ്രേക്കില് കാലമര്‍ത്താന് അധികസമയമെടുക്കില്ല. ഇതുവഴി അപകടമൊഴിവാക്കാനാകും.\nഡ്രൈവര് ചിന്തിക്കുന്നത് അപ്പോള് തന്നെ കാറിന്റെ ഗതിയെ നിര്‍ണ്ണയിക്കുന്ന സാങ്കേതിക വിദ്യയുമായി നിസ്സാനാണ് രംഗത്ത് വന്നിട്ടുള്ളത്. ബ്രെയിന് ടു വെഹിക്കിള് (ബി2വി) എന്നാണ് പേര്. തലച്ചോറിലെ തരംഗങ്ങള് ഉപകരണത്തിലൂടെ വിശകലനം ചെയ്യുന്നതു വഴി വേഗത്തില് പ്രവര്‍ത്തനങ്ങള് നടത്താനാകും. സ്റ്റിയറിങ് വീല് തിരിക്കുക, കാറിന്റെ വേഗം കുറയ്ക്കുക തുടങ്ങിയ വിവിധ കാര്യങ്ങളാണ് ചെയ്യുക. ചിന്തയ്‌ക്കൊപ്പം 0.2 മുതല് 0.5 സെക്കന്റു വരെ കൂടുതല് വേഗത്തില് കാറിന്റെ ഗതി നിര്‍ണ്ണയിക്കാന് പുതിയ സാങ്കേതികവിദ്യ സഹായിക്കും. ഇതുവഴി അപകടങ്ങള് കുറയ്ക്കാനാകും.\nപറ പറക്കാം... മൂന്ന് കോടിയുടെ ഇറ്റാലിയന് കാറില്\nഒരു കാറിന് മൂന്ന് കോടി രൂപയോ? കേള്‍ക്കുന്നവര് അത്ഭുതപ്പെട്ടുപോകും. അപ്പോള്, ആ കാറില് കയറി ഒന്ന് യാത്ര ചെയ്താലോ? ശരിക്കും ഞെട്ടും. 100 കിലോമീറ്റര് വേഗം കൈവരിക്കാന് കാറിന് വെറും 3.6 സെക്കന്റ് മതി. പരാമവധി വേഗമാകട്ടെ 305 കിലോമീറ്ററും. ലോകത്തിലെ ഏറ്റവും വേഗമേറിയ എസ് യുവിയാണ് ഇനി ഇന്ത്യന് നിരത്തില് ചീറിപ്പായുക. വാഹന പ്രേമികളെ ഞെട്ടിക്കാന് ഇറ്റലിയില് നിന്നാണ് ഈ അത്ഭുത കാറിന്റെ വരവ്.\nഇറ്റാലിയന് കാര് നിര്‍മ്മാതാക്കളായ ലംബോര്‍ഗിനി കാറിന് നല്‍കിയ പേര് ഉറുസ്. ഇന്ത്യന് വാഹനപ്രേമികള്‍ക്കായി ഇന്നലെ ഉറുസ് അവതരിപ്പിച്ചു. മൂന്നു കോടി രൂപയാണ് ഈ പെര്‍ഫോമന്‍സ് എസ്യുവിയുടെ ഇന്ത്യയിലെ എക്‌സ്‌ഷോറൂം വില. നിരത്തിലിറങ്ങുമ്പോള് മൂന്നരക്കോടിയാകും വില. മോട്ടോര് വാഹനവകുപ്പിന് നികുതിയായി മാത്രം 37.5 ലക്ഷം രൂപ നല്‍കണം. ഇന്‍ഷുറന്‍സ് തുകയാകട്ടെ 10 ലക്ഷത്തോളം വരും. ഇന്ത്യക്കാര്‍ക്കായി ഇഎംഐ സംവിധാനവും കമ്പനി ഒരുക്കിയുട്ടുണ്ട്. ഒരു മാസത്തെ അടവ് 6.34 ലക്ഷം രൂപ.\nപക്ഷേ, ഇത്ര വില കൂടിയ കാറിന് ഇന്ത്യയില് എത്രമാത്രം സ്വാധീനം ഉറപ്പിക്കാനാകുമെന്ന് അറിയില്ല. മൂന്നരക്കോടി വിലയുള്ള കാര് ഇറക്കി കമ്പനി ലക്ഷ്യമിടുന്നത് ഇന്ത്യയിലെ വന് ബിസിനസ് മാഗ്‌നെറ്റുകളെയാണെന്നത് ഉറപ്പ്. ഇന്ത്യന് റോഡ് സാഹചര്യത്തിന് ഇണങ്ങുന്നതാണോ ഈ കാര് എന്ന സംശയം വാഹന പ്രേമികള്‍ക്കുണ്ടാകാം. എന്നാല്, ഓണ് റോഡിലൂം ഓഫ് റോഡിലും ഒരുപോലെ ഉപയോഗിക്കാന് കഴിയും. അഞ്ച് പേര്‍ക്ക് യാത്ര ചെയ്യാന് കഴിയുന്നതാണ് കാര്.\n4 ലിറ്റര് വിഎട് ബൈടര്‍ബോ എഞ്ചിന് 3996 സിസിയാണ്. 6000 ആര്‍പിഎമ്മില് 641 ബിഎച്ച്പി കരുത്തും 2250-4500 ആര്‍പിഎമ്മില് 850 എന്‍എം ടോര്‍ക്കുമേകാന് ശേഷിയുള്ളതാണ് എഞ്ചിന്. ശരിക്കും സൂപ്പര് കാര്.\nകാത്തിരിക്കുക; യാത്ര ഫ്യൂച്ചറിലാക്കാം\nഭാവിയില് ഏത് കാറില് യാത്ര ചെയ്യണം? മാരുതി സുസുക്കിയുടെ ആരാധകരോടാണ് ഈ ചോദ്യമെങ്കില് അവര്‍ക്ക് ഒറ്റ ഉത്തരമേ കാണൂ. ഭാവിയിലെ യാത്ര ഫ്യൂച്ചര് എസ്സിലായിരിക്കും. കിടിലന് ഡിസൈനുമായി വരുന്ന ഫ്യൂച്ചര് എസ്സിന്റെ കൂടുതല് വിവരങ്ങള് ഓട്ടോ എക്‌സ്‌പോയിലൂടെ വാഹന പ്രേമികള്‍ക്ക് മുന്നിലെത്തും.\nവിറ്റാര ബ്രെസ്സയുടെയും സ്വിഫ്റ്റിന്റെയും ഇടയിലാണ് മൈക്രോ എസ്‌യുവിയായ ഫ്യൂച്ചര് എസ്സിന്റെ സ്ഥാനം. പുറം മേനിയഴകിനൊപ്പം ഇന്റീരിയറിനും കൂടുതല് പ്രാധാന്യം നല്‍കിയാണ് ഫ്യൂച്ചര് എസ് വാണിജ്യാടിസ്ഥാനത്തില് വിപണിയിലെത്തിക്കുക. പരമ്പരാഗത ഡിസൈനുകളില് നിന്ന് മാറിയായിരിക്കുമിത്. കോംപാക്ട് കാര് സെഗ്മെന്റില് ഞെട്ടിക്കുന്ന ഡിസൈനിലായിരിക്കും ഇത്. കുറഞ്ഞ ചെലവില് എസ്.യു.വിയുടെ ആഡംബരം വാഹന പ്രേമികള്‍ക്ക് നല്‍കുകയാണ് ലക്ഷ്യം. ബ്രെസ്സയേക്കാള് 200 എം.എം. നീളം കുറവായിരിക്കും. സീറ്റിന്റെ വലിപ്പവും ലെഗ് സ്‌പേസും ആവശ്യത്തിന് നല്‍കിയാണ് ഡിസൈന് ചെയ്യുക.\nവാണിജ്യാടിസ്ഥാനത്തില് കാര് നിരത്തിലെത്തിക്കുന്നതിന് മുമ്പ് വാഹന പ്രേമികളുടെ നിര്‍ദ്ദേശങ്ങളും പരിഗണിക്കും. ഓട്ടോ എക്‌സ്‌പോയില് കാര് മോഡല് അവതരിപ്പിക്കുമ്പോള് നിര്‍ദ്ദേശങ്ങള് സ്വീകരിക്കാനാണ് പരിപാടി. ഒന്നരവര്‍ഷത്തിനകം വാണിജ്യാടിസ്ഥാനത്തില് കാര് ഉത്പാദനം ആരംഭിച്ചേക്കും. 1.2 ലിറ്റര് കെ. സീരീസ് പെട്രോള് എഞ്ചിനും 1.5 ലിറ്റര് ഡീസല് എഞ്ചിനുമായിരിക്കും കാറില്. വില നാലര ലക്ഷം രൂപ മുതല്. പുതിയ കാര് ഡിസൈന്റെ ടീസര് മാരുതി പുറത്തിറക്കിയിട്ടുണ്ട്.\nകിയാ മോട്ടോഴ്‌സ് ഇന്ത്യയുടെ ആദ്യ കാര് അടുത്ത വര്‍ഷം വിപണിയില്\nകാര്‍ത്തിയെ മൂന്ന് ദിവസത്തേയ്ക്ക് കൂടി സിബിഐ കസ്റ്റഡിയില് വിട്ടു


Emalayalee.com - മെറിന് ജോയിയുടെ വ്യൂവിംഗ് ഞായറാഴ്ച; നിന്ദ്യമായ പരാമര്ശങ്ങക്ക് എതിരെ പൊട്ടിത്തെറിച്ച് സഹപ്രവർത്തക\nമെറിന് ജോയിയുടെ വ്യൂവിംഗ് ഞായറാഴ്ച; നിന്ദ്യമായ പരാമര്ശങ്ങക്ക് എതിരെ പൊട്ടിത്തെറിച്ച് സഹപ്രവർത്തക\nകോറല് സ്പ്രിംഗ്‌സ്, ഫ്‌ളോറിഡ: കൊല്ലപ്പെട്ട മെറിന് ജോയിയുടെ മ്രുതദേഹം ഞായറാഴ്ച (ഓഗസ്റ്റ്-2) ഡേവിയിലെ ജോസഫ് എ സ്‌കരനൊ ഫ്യൂണറല് ഹോമില് (6970 സ്വ്‌ലിംഗ് റോഡ്, ഡേവി, ഫ്‌ലോറിഡ-33314) ഫ്യൂണറല് ഹോമില് ഉച്ചക്ക്2മുതല്6വരെ പൊതുദര്‍ശനത്തിനു ശേഷം നാട്ടിലേക്കു കൊണ്ടു പോകും.\nഫ്യൂണറല് ഹോമില് നിബന്ധനനകള് ഉണ്ട്. മാസ്‌ക്ക് ധരിച്ചിരിക്കണം. ഭക്ഷണവും വെള്ളവും കൊണ്ടു വരാന് പാടില്ല എന്നിങ്ങനെ.\nഇതേ സമയം മെറിനു കോവിഡ് ഇല്ലെന്നു പരിശോധനയില് വ്യക്തമായതായി മെറിന് താമസിച്ചിരുന്ന വീട്ടിലെ ഗ്രുഹനാഥയും സഹപ്രവര്‍ത്തകയുമായ മിനിമോൾ മുഖ്യമന്ത്രിയുടെ ഫെയ്‌സ്ബുക്ക് പേജിൽ ലൈവ് വീഡിയോയിൽ പറഞ്ഞു. നാട്ടില് ചെന്നു വീണ്ടും പീഡിപ്പിക്കപ്പെടുന്നത് അങ്ങനെ ഒഴിവായി.\n17-ല് കൂടുതല് കുത്തുകള് മെറിന്റെ ശരീരത്തിലുണ്ടായിരുന്നതായി അവര് പറഞ്ഞു. ഫെയ്‌സ്ബുക്ക് ലൈവില് വരാന് പ്രധാന കാരണം അതി നിന്ദ്യമായ രീതിയില് മെറിനെ ചില മാധ്യമങ്ങളില് പരാമര്‍ശിച്ചതു കണ്ടതു കൊണ്ടാണ്. എന്തറിഞ്ഞിട്ടാണു നിങ്ങള് ഇങ്ങനെ പറയുന്നത്? മെറിനു എന്തെങ്കിലും സഹായം ചെയ്തവരാണോ നിങ്ങള്? നിങ്ങളുടെ സഹോദരിക്കാണു ഈ ദുര്‍വിധി വന്നതെങ്കില് ഈ രീതിയില് പ്രതികരിക്കുമായിരുന്നോ? ഇക്കാര്യങ്ങള് മുഖ്യമന്ത്രിയുടെ ശ്രദ്ധയില് പെടുത്തുവാന് കൂടീയാണു ലൈവില് വന്നത്.\nമെറിന്റെ കൊലപാതകത്തിലേക്കു നയിച്ച കാര്യങ്ങള് പോലീസ് റിപ്പോര്‍ട്ടിലും പുറത്തു വിട്ടിട്ടുണ്ട്.\nടാമ്പയിലേക്കു ജോലി മാറുന്നതിനു മുന്‍പ് ബ്രോവാര്‍ഡ് ഹെല്ത്തിലെ ജോലിയുടെ അവസാന ദിവസമായിരുന്നു ജൂലൈ 27. ജോലി കഴിഞ്ഞു മെറിന് എത്തുന്നതും കാത്ത് ഭര്‍ത്താവ് നെവിന് എന്ന ഫിലിപ്പ് മാത്യു (34) നേരത്തെ തന്നെ പാര്‍ക്കിംഗ് ലോട്ടില് കാറിലെത്തിയതായി വീഡിയൊ ദ്രുശ്യങ്ങളില് വ്യക്തമായി. തന്റെ കാര് കൊണ്ട് മെറിന്റെ കാര് ബ്ലോക്ക് ചെയ്ത ശേഷം അയാള് മെറിനെ പിടിച്ചു പുറത്തേക്കിട്ടു. തുടര്‍ന്ന് പലവട്ടം മെറിനെ ആക്രമിക്കുകയും വലിച്ചിഴക്കുകയും ചെയ്യുന്നത് വീഡിയോയില് കാണാം.\nഒരു ദ്രുക്‌സാക്ഷി അയാളുടെ കാറിന്റെ ഫോട്ടോ എടുത്തു. സഹായത്തിനായി കേഴുന്ന മെറിന്റെ ശരീരത്തു കൂടി അക്രമി കാര് കയറ്റിയിറക്കി. അക്രമിയെ തടയാന് ചെന്നയാളെ കത്തി വീശി ഓടിച്ചു.\nആശുപത്രിക്കു മുന്നിലായിരുന്നു സംഭവമെങ്കിലും ഇത്തരം കേസുകള് എടുക്കാനുള്ള സൗകര്യം അവിടെയില്ലെന്നു മിനിമോൾ പറഞ്ഞു. അതിനാല് ഈ ഹോസ്പിറ്റല് സിസ്റ്റത്തിന്റെ ഭാഗമായ ട്രൂമാ സെന്ററിലേക്കു കൊണ്ടു പോയി. ആംബുലന്‍സില് വച്ചും ബോധമുണ്ടായിരുന്ന മെറിന് അക്രമിയുടെ പേരു ആവര്‍ത്തിച്ചു പറഞ്ഞതു പോലീസ് ഒഫീസറുടെ ബോഡി ക്യാമറയിലുണ്ട്. രാവിലെ 8:51-നു മെറിന് വിടപറഞ്ഞു\nഫ്‌ലോറിഡയില് വധ ശിക്ഷ ഇല്ല. പക്ഷെ മുന് കൂട്ടി ആലോചിച്ചുറപ്പിച്ച് ചെയ്യുന്ന കൊലപാതകത്തിനു ജീവിതാന്ത്യം വരെ പരോളില്ലാത്ത തടവാണു ശിക്ഷ.\nന്യു ജേഴ്‌സിയില് പള്ളിയില് കയറി ഭാര്യയെ വെടിവച്ചു കൊന്ന വിദ്വാന് ഇപ്പോള് അത് അനുഭവിക്കുന്നുണ്ട്. ഏതാനും അടി വിസ്തീര്‍ണമുള്ള മുറിയില് പുറം ലോകം കാണാതെ നെവിനും കഴിയാം. നെവിനു കോടതി ജാമ്യം അനുവദിച്ചിട്ടില്ല.\nനാട്ടില് നിന്നു ജനുവരിയില് വന്ന ശേഷം മെറിന് തന്റെ വീട്ടിലയിരുന്നു താമസമെന്നു മിനിമോൾ ലൈവില് പറഞ്ഞു. ആശുപത്രിയില് മെറിന്റെ മെന്റോര് കൂടി ആയിരുന്നു താൻ . ഒരിക്കല് പോലും നീരസമുണ്ടാക്കുന്ന ഒരു കാര്യവും മെറിന്റെ ഭാഗത്തു നിന്നുണ്ടായിട്ടില്ലെന്നവര് പറഞ്ഞു.\nത്യാഗങ്ങള് സഹിച്ചും വിവാഹ ബന്ധം നിലര്‍ത്താനാണു എല്ലാവരെയും പോലെ താനും ഉപദേശിച്ചത്. എന്നാല് നെവിന്റെ പ്രവര്‍ത്തികള് ഭാര്യ എന്ന നിലയിലും ഒരു സ്ത്രീ എന്ന നിലയിലും അംഗീകരിക്കാവുന്നതിലപ്പുറമായിരുന്നു. ഇങ്ങനെ പോയാല് തന്റെ മ്രുതദേഹം കാണെണ്ടി വരുമെന്നു പറഞ്ഞപ്പോള് വിവാഹ മോചനമാണു നല്ലതെന്നു താനും പറഞ്ഞു. ഒരു സ്ത്രീയും കുഞ്ഞിന്റെ അപ്പനെ ഉപേക്ഷിക്കാന് ആഗ്രഹിക്കില്ല. പക്ഷെ ജീവനു ഭീഷണി ആണെങ്കില് പിരിയുന്നതു തന്നെയാണ് നല്ലത്.\nപല തവണ നെവിന്റെ ഭാഗത്തു നിന്നു ഭീഷണി വന്നു. തുടര്‍ന്ന് ഒരാഴ്ച മുന്‍പ് (ജൂലൈ 19) പോലീസില് പരാതി കൊടുത്തു. വ്യക്തിപരമായ സന്ദേശങ്ങളും ചിത്രങ്ങളും നെവിന് സമൂഹമാധ്യമങ്ങളില് പോസ്റ്റ് ചെയ്യുന്നതില് മെറിന് ആശങ്ക അറിയിച്ചിരുന്നു. എന്നാല് കുറ്റകൃത്യങ്ങളൊന്നും നടക്കാത്ത സാഹചര്യത്തില് വിവാഹമോചന അറ്റോര്‍ണിയെ സമീപിക്കാനായിരുന്നു പൊലീസ് നിര്‍ദേശിച്ചത്.\n2016 ജൂലൈ 30-നാണ് നെവിനും മെറിനും വിവാഹിതരായത്. ഇവര്‍ക്കു രണ്ടു വയസ്സുള്ള മകളുണ്ട്. 2018-ല് മെറിനെ കൊന്ന് സ്വയം ജീവനൊടുക്കുമെന്ന് നെവീന് ഭീഷണി മുഴക്കിയതിനെ തുടര്‍ന്ന് ഇവരുടെ വീട്ടില് കോറല് സ്പ്രിങ്സ് പൊലീസ് എത്തിയിരുന്നു. അന്ന് നെവിനെ പൊലീസ് കസ്റ്റഡിയിലെടുക്കുകയും ചെയ്തു. മാനസികപ്രശ്നം മൂലം മറ്റുള്ളവരുടെ ജീവനു ഭീഷണിയാകുന്നതു തടയാനുള്ള ബേക്കര് നിയമപ്രകാരമാണ് കസ്റ്റഡിയില് എടുത്തത്.\nമാനസിക രോഗികളായ മക്കളെ നാട്ടിൽ കൊണ്ടുപോയി കല്യാണം കഴിപ്പിച്ചാൽ രോഗം മാറുമെന്ന് വിശ്വസിക്കുന്ന മലയാളികളുണ്ട് . അങ്ങനെ ജീവിതം തുലഞ്ഞ പല മലയാളികളും സ്ത്രീകളും അമേരിക്കയിലുണ്ട് . ഇനിയുള്ള വിവാഹങ്ങൾക്ക് ട്രംപ് എടുത്തപോലെ ഒരു കോഗ്‌നിറ്റിവ് ടെസ്റ്റ് എടുത്തിരിക്കുന്നത് നല്ലതാണ് (പ്രസിഡണ്ടാകുന്നതിന് മുൻപ് എടുത്തിരുന്നെങ്കിൽ ഞാൻ അയാൾക്ക് വോട്ടു ചെയ്യില്ലായിരുന്നു ) മലയാളി അമേരിക്കൻ